Inthikhaabu lass kuran sarukaarun mashvaraa nukurey: Shareef - vNews.mv\nއިލެކްޝަން ކޮމިޝަންގެ ރައީސް އަހުމަދު ޝަރީފް - ފޮޓޯ: ވީނިއުސް\nއިންތިޚާބު ލަސްކުރަން ސަރުކާރުން މަޝްވަރާނުކުރޭ: ޝަރީފް\nރިފާޢަތު Male' | 08 January 2021, 14:28\nސަރުކާރުން އެއްވެސް ލެވެލެއްގައި ލޯކަލް ކައުންސިލް އިންތިޚާބު ފަސްކުރުމަށް މިހާތަނަށް މަޝްވަރާކޮށްފައި ނުވާ ކަމަށް އިލެކްޝަން ކޮމިޝަންގެ ރައީސް އަހުމަދު ޝަރީފް ވިދާޅުވެއްޖެއެވެ.\nލޯކަލް ކައުންސިލުތަކުގެ އިންތިޚާބު ފަސްކުރުމަކީ ސަރުކާރުން ރާވައިގެން ގަސްތުގައި ކުރާ ކަމެއްގެ ގޮތުގައި އިދިކޮޅުން ތުހުމަތު ކުރަމުންދާތީ އެކަމާ ގުޅޭގޮތުން ވީޓީވީއިން ދެންނެވި ސުވާލަކަށް ޖަވާބުދެއްވަމުން ކޮމިޝަންގެ ރައީސް ވިދާޅުވީ ސަރުކާރުން އެއްވެސް ލެވެލްއެއްގަ ލޯކަލް ކައުންސިލް އިންތިޚާބު ފަސްކުރުމަށް މިހާތަނަށް ކޮމިޝަނާއެކު މަޝްވަރާކޮށްފައި ނުވާ ކަމަށެވެ.\nސަރުކާރާއެކު އިންތިޚާބު ލަސްކުރަން މަޝްވަރާ ނުކުރައްވާނެކަން ފާހަގަކުރައްވާ ޝަރީފް ވިދާޅުވީ އަދި އެއީ ސަރުކާރާ އިދިކޮޅު ފަރާތްތައް ކަމުގައިވީނަމަވެސް ގާނޫނީ ގޮތުން އިލެކްޝަންސް ކޮމިޝަނުން ކުރަންޖެހޭ ކަމަކަށް އެއްވެސް ފަރާތަކާއެކު މަޝްވަރާނުކުރާނެ ކަމަށެވެ.\nއެކަން ކުރާނީ މިހާރު ކޮމިޝަނުގައި ތިއްބެވި4މެމްބަރުންގެ މެދުގަ. އަޅުގަނޑުމެން އާންމުންނަށްވެސް ދަންނަވަން އޮތް ވާހަކައަކީ ގާނޫނުގެ ތެރެއިން އަޅުގަނޑުމެންނަށް ހުރަސްތަކެއް މެދުވެރިނުވިނަމަ މިދިޔަ އަހަރުގެ މާޗު މަހުގެ6ވަނަ ދުވަހަކީ އެއީ އަޅުގަނޑުމެން އިންތިޚާބު ބާއްވާނެ ތާރީޚް. އެހެންވީމަ އެ ދިމާވި އުނދަގޫތަކާ ހުރެ އަޅުގަނޑުމެންނަށް6މާޗުގަ އިންތިޚާބު ނުބޭއްވުނީ. އެއްވެސް ހާލެއްގަ އެއީ ވަކި ބަޔަކު ބުނެގެން އަޅުގަނޑުމެން ކުރާ ކަމެއްނޫން."\nކޮމިޝަނާއެކު ރައްޔިތުންގެ މަޖިލީހުގެ މެޖޯރިޓީ ލީޑަރު އަދި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވަނީ އިންތިޚާބު ބޭއްވުމަށްޓަކައި ގާނޫނަށް ގެންނަންޖެހޭ ބައެއް ބަދަލުތަކާ ގުޅޭގޮތުން މަޝްވަރާކޮށް ދައުރުން ބޭރުންވެސް ޖަލްސާއެއް ބާއްވައިގެން އިސްލާހުތަކެއް ގެނެސްދެއްވާނެ ކަމުގެ ޔަގީން ދެއްވި ކަމަށްވެސް ޝަރީފް ވިދާޅުވިއެވެ.\nއަދި އިންތިޚާބު ބޭއްވުމަށްޓަކައި މަޖިލީހުގެ ތެރެއިން ކުރައްވަން ޖެހޭ ކަންކަން ކޮށްދެއްވާނެ ކަމުގެ ފުރިހަމަ ޔަގީންކަން އެބައޮތް ކަމަށް ޝަރީފް ވިދާޅުވިއެވެ.


Lanka ah thakethi fonuvan aveega dhigu queue eh – Iru\nލަންކާ އަށް ތަކެތި ފޮނުވަން އަވީގައި ދިގު ކިޔޫއެއް ހަދާލައިފި\nމޯލްޑިވިއަން އިން ލަންކާ އަށް މާދަމާ ބާއްވާ ކާގޯ ދަތުރުގައި ސްރީ ލަންކާގައި ތިބި ދިވެހި އާއިލާތަކަށް ތަކެތި ފޮނުވަން އަވީގައި ދިގު ކިޔޫއެއް މިއަދު ހަދައިފި އެވެ.\nސަރުކާރުން ނިންމާފައި ވަނީ ކޮންމެ އާދިއްތަ ދުވަހަކު ބާއްވާ މޯލްޑިއަންގެ ކާގޯ ދަތުރުގައި، ލަންކާގައި ތިބި ދިވެހިންގެ ޒަރޫރީ ބޭނުންތަކަށް ތަކެތި ފޮނުވޭ ގޮތަށެވެ. ލަންކާގައި ދިރިއުޅޭ ކޮންމެ ދިވެހި އާއިލާއަކަށް 15 ކިލޯގެ ތަކެތި ހިލޭ ގެންގޮސްދޭން ސަރުކާރުން ވަނީ ނިންމައިފަ އެވެ.\nކާގޯ ފެލައިޓުތައް މެދުވެރިކޮށް ސްރީލަންކާގައި ދިރިއުޅޭ ދިވެހިންނަށް ކެެއާ ޕެކޭޖުތައް ގިނަ ބަޔަކު ކިއުަގއި ތިބީ، ގްރޭޓާ މޭލެ ބަސް ޓާމިނަލް ކައިރީގައެވެ. މި ކާގޯ ދަތުރުތައް ކުރުމަށް ހަމަޖެހިފައި ވަނީ، މޯލްޑިވިއަން ކަމަށްވުމާއެކު، ކެއާ ޕެކޭޖުތައް ބަލައިގަތުމަށް ހަމަޖެހިފައިވަނީ، ގްރޭޓާ މާލެ ބަސް ސްޓޭޝަނުގައި ހުންނަ މޯލްޑިވިއަން ސިޓީ ޗެކިން އޮފީހުންނެވެ.\nކޮންމެ ހޮނިހިރު ދުވަހެއްގެ ހެދުނު 9:00 އިން މެންދުރު 1:00 ގެ ނިޔަލަށް ކެއާ ޕެކޭޖުތައް ބަލައިގަތުމަށް ހަމަޖެހިފައިވާއިރު، ގްރޭޓާ މާލެ ބަސް ޓާމިނަލް ސަރަހައްދުގައި ގިނަ ބަޔަކު ކިއު ހަދާލާގައި ވަނީ އަވީގައެވެ.\nއަވީގައި ކިއު ހަދައިގެން ތިބެ، މިއަދު 11:00ގެ ނިޔަލަށް 666 ކެއާ ޕެކޭޖު މޯލްޑިވިއަންއާ ހަވާލުކޮށްފައިވާ ކަމަށް އެ އެއާލައިނުން ބުނެއެވެ. މީގެ އިތުރުން، ގިނަ ބަޔަކު އަވީގައި ތިބެން ޖެހުމުން، އެކަމުގެ ޝަކުވާތައް ސޯޝަލް މީޑިއާގައި އާންމުވުމާ ގުޅިގެން، އައިލެންޑް އޭވިއޭޝަންގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ ވިދާޅުވީ، ކެއާ ޕެކޭޖު ހަވާލު ކުރުުމުގެ ޕްރޮސީޖާ ރިވިއު ކުރައްވާނެ ކަމަށެވެ.\nގްރޭޓާ މާލެ ބަސް ޓާމިނަލުގައި ކެއާ ޕެކޭޖުތައް ބަލައިގަތުން ކުރިއަށްދާއިރު، ޓާމިނަލް ތެރޭގައި ގޮނޑި ޖަހާފައި ވަނީ އިޖުތިމާއީ ގައި ދުރުކަމަށް ބަލައިގެންނެވެ.\nކާގޯގެ ގޮތުގައި ކެއާ ޕެކޭޖު ފޮނުވޭނީ ވަކި އަދަދެއް ކަމުން، ކެއާ ޕެކޭޖުތައް ފޮނުވަން ހަމަޖެހިފައި ވަނީ ފޯމް ހުށަހަޅާ ތަރުތީބަށް އިސްކަން ދީގެންނެވެ.


ޕީޕީއެމް ލަންދޫ ގޮފީގެ ރައީސަކަށް ހަސަން ސައިފް ( ސައިއްޕޭ ) | Landhooinfo\nޕީޕީއެމް ލަންދޫ ގޮފީގެ ރައީސަކަށް ހަސަން ސައިފް ( ސައިއްޕޭ )\nލަންދޫގައި ޕީޕީއެމް ގެ އޮފީހެއް ހުޅުވައިފި.\nލަންދޫ ޕީޕީއެމް ގޮފީގެ ރައީސަކަށް ނ.ލަންދޫ ސާހް އަލްފާޟިލް ހަސަން ސައިފް ( ސައިއްޕޭ ) އެގޮފީގެ ފަރާތުން ހޮވައިފިއެވެ.\nލަންދޫ ޕީޕީއެމް ގޮފީގެ ފަރާތުން އެގޮފީގެ މަޤާމްތަކަށް މީީހުން ހޮވުމަށް ރޭ ކުޑަކެފޭގައި ބޭއްވި ވޯޓް ލުމުގައި ސައިއްޕޭ ރައީސަކަށް ހޮވިގެން ދިޔައީ ވޯޓްލާން ހާޒިރުވި 50 އަށް ވުރެގިނަމީހުންގެ ފުރިހަމަ އަޤުލަބިއްޔަތުން ކަމަށް ވޯޓްލުމުގައި އިސްކޮށް ހަރަކާތްތެރިވެލެއްވި އެޕާރޓީގެ މެމްބަރ އަލްފާޟިލް ހަސަން ސަޢީދު މަޢުލޫމާތު ދެއްވިއެވެ.\nލަންދޫ ޕީޕީއެމް ގޮފީގެ ރައީސަކަށް ސައިއްޕޭ ހޮވުނު އިރު ނައިބު ރައީސަކަށް ހޮވިފައިވަނީ ނ.ލަންދޫ ނޫހިރި އަލްފާޟިލް އަހްމަދު ހަސަނެވެ. މިގޮފީގެ ހިންގާ ސެކްޓްރީއަކަށް ހޮވުނީ ނ.ލަންދޫ ބާރަނަ އަލްފާޟިލް ހަސަން ސަޢީދެވެ. މިގޮފީގެ ރަޖިސްޓަރާގެ މަޤާމަށް އިންތިޙާބު ކުރެވުނީ ނ.ލަންދޫ ކަރަންކާވިލާ އަލްފާޟިލާ ހައްވާ ސުޖާދާއެވެ. ލަންދޫގައި އުފެއްދި ފުރަތަމަ ޕީޕީއެމް ގޮފީގެ ހަޒާންދާރަކަށް ހޮވުނީ ނ.ލަންދޫ ސަފާރީގޭ އަލްފާޟިލް މަޙަމޫދު މުޙައްމަދެވެ. އަދި މި ގޮފީގެ ޙާއްޞަ4މެމްބަރުންގެ ގޮތުގައި ހޮވިގެންދިޔައީ ނ.ލަންދޫ ނޫރަންގޭ އަލްފާޟިލް ޢަބްދުއްނާޞިރު ޢަބްދުﷲ އާއި ނ.ލަންދޫ އޮއިވަރު އަލްފާޟިލާ ސަލްމާ ހުސެއިނާއި ނ.ލަންދޫ ނޫކޮކާގޭ އަލްފާޟިލް ޖަމާލް އައްޔޫބާއި އަދި ނ.ލަންދޫ މަތިވަރު އަލްފާޟިލް ސަޢީދު އިބްރާޙިމެވެ.\nޕީޕީއެމްގެ މެމްބަރަކު ” ލަންދޫއިންފޯ ” އަށް އަށް މަޢުލޫމާތު ދެއްވިގޮތުގައި މި ގޮފީގެ މަޤާމްތަކަށް ކުރިމަތި ލުމުގެ ފުރުޞަތު ހުޅުވާލައިފައި ވީނަމަވެސް ކޮންމެ މަޤާމަކަށްވެސް ކުރިމަތިލައިފައިވަނީ ހަމަ އެންމެ މެމްބަރެކެވެ.\n” ލަންދޫ އިންފޯ ” އަށް މަޢުލޫމާތު ލިބިފައިވާ ގޮތުގައި ލަންދޫގައި ޕީޕީއެމް ގޮފި އުފެއްދުމަށް އެންމެބުރަކޮށް މަސައްކަތް ކުރެއްވި ބައެއްފަރާތައް މިހާރުވަނީ ޕީޕީއެމްއިން ކެނޑި ޤާސިމް އިބްރާޙިމްގެ ޖުމުހުރީ ޕާރޓީ އާއި ގުޅިފައެވެ.\nޕީޕީއެމްގެ ޕްރައިމަރީގައި ލަންދޫގެ ވޯޓް ނަގާނީ ކޮންބޭފުޅެއްބާ؟\nމާދަމާ ބާއްވާ ޕީޕީއެމްގެ ރިޔާސީ ޕްރައިމަރީގައި ވާދަކުރައްވާ ދެބޭފުޅުންގެތެރެއިން ނ.ލަންދޫގެ ވޯޓު ކާމިޔާބުކުރާނީ ކޮންބޭފުޅެއްބާއޭ މިއީ ލަންދޫގައި ތިބި ޕީޕީއެމްގެ …\nމަރުހަބާ ސައިއްޕެ ކަލެޔަށް ވާނެ!! ވިސްނުންތެރިކަމާއެކު ކުރިއަށްދޭ ބޮޑުތަނުން ކަފައި ލެވޭޅެ.


Moosun Goasvumuge Sababun Westbeach UFAA Masreys 1439 Maadhamaa ah Faskoffi | Ungoofaaru\nބަނޑޭރިގަނޑު/ޙަބަރު/މޫސުން ގޯސްވުމުގެ ސަބަބުން ވެސްޓްބީޗް އުފާ މަސްރޭސް މާދަމާއަށް ފަސްކޮށްފި\nމުނާޒު މުޙައްމަދު 16 June 2018\nމިއަދު ފެށުމަށް ހަމަޖެހިފައިވާ ވެސްޓް ބީޗް އުފާ މަސް ރޭސް 1439 މޫސުން ގޯސްވުމުގެ ސަބަބުން މާދަމާއަށް ފަސްކޮށްފިއެވެ.\nއުފާއިން މިގޮތަށް ނިންމާފައި ވަނީ މިއަދު މެންދުރު 14:45 ގައި މި މުބާރާތުގައި ބައިވެރިވި ޓީމްތަކުގެ ކެޔޮޅުންނާއެކު ބޭއްވި ބައްދަލުވުމެއްގައެވެ. މިއަދުގެ ހެނދުނު މޫސުން ރަނގަޅުކޮށް ފެނުން ނަމަވެސް މެންދުރު ވަނީ މޫސުން ގޯސްވެފައެވެ.\nވެސްޓްބީޗް އުފާ މަސްރޭސް 1439 ގައި ބައިވެރިވެފައި ވަނީ5ޓީމެވެ. އެއީ ވެސްޓް ބީޗް، ރަވަ ޓީމް، ޓީމް ބެސްޓް ޕްރައިޒް، ރޮދި އަދި ޓީމް2ލަކި ޗޫސް އެވެ.


Majilihah Faris haazirnukoh dhinun, bodu massala eh | Mihaaru\nމަޖިލީހުގެ ޖަލްސާއެއް: ކުށުގެ ތުހުމަތުގައި ބަންދުގައި ތިބޭ މެމްބަރުން މަޖިލީހަށް ހާޒިރުކޮށްދޭން ޖެހޭނެ ކަމަށް މަޖިލީހުގެ ގަވާއިދުގައި ބުނޭ --ފޮޓޯ/މިހާރު\n09 އޯގަސްޓް 2017 - 08:41 13 comments\nކުށުގެ ތުހުމަތުގައި ބަންދުގައި ތިބި މެމްބަރުންތަކެއް މަޖިލީހަށް ހާޒިރު ނުކުރި މައްސަލަ މިހާރު މިވަނީ ފެންމަތިވެފަ އެވެ. އެއީ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި ވިލިނގިލީ ދާއިރާގެ މެމްބަރު ސައުދު ހުސައިނާއި ތުލުސްދޫ ދާއިރާގެ މުހައްމަދު ވަހީދު އިބްރާހިމް (ވައްޑެ) އާއި މަޑުއްވަރީ ދާއިރާގެ މެމްބަރު މުހައްމަދު އަމީތު ބަންދުގައި ހުންނެވުމުންނެވެ. އިދިކޮޅު ކޯލިޝަނުން މިވަނީ ކުއްލި މައްސަލައެއްގެ ގޮތުގައި އެކަން މަޖިލީހަށް ވެސް ހުށަހަޅައިފަ އެވެ.\nބަންދުގައި ތިއްބެވި ބޭފުޅުންގެ ތެރެއިން ވައްޑެ އާއި ސައުދު އަދި އަމީތުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅުމުން ސުޕްރީމް ކޯޓުގައި ކުރި އިސްތިއުނާފްގެ އަަޑުއެހުންތައް ވަނީ ފަށައިފަ އެވެ. ކޮމިޝަންގެ އެ ނިންމުމަށް އަމަލްކުރުން ފަސް ކުރުމުގެ އަމުރެއް މިހާތަނަށް ނެތުމުން އެ ތިން ބޭފުޅުންނާ މެދު މިވަގުތު އެއްޗެއް ބުނެވޭކަށް ނެތެވެ.\nދިއްގަރު ދާއިރާގެ ފާރިސްގެ މައްސަލަ އަނެއް ތިން ބޭފުޅުންނާ ތަފާތެވެ. އޭނާގެ މެމްބަރުކަމުގެ ގޮނޑި ގެއްލިފައިވާ ކަމާ މެދު އެއްވެސް ސުވާލެއް އުފެދި ނުވަތަ އެފަދަ އެއްވެސް ނިންމުމެއް އެއްވެސް އިދާރާއަކުން ނިންމާފައެއް ނެތެވެ. އެހެންވެ އޭނާއަކީ މަޖިލިސް މެމްބަރެކެވެ. ދެން އޮތީ އޭނާ މަޖިލީހަށް ހާޒިރު ނުކުރާ މައްސަލަ އެވެ.\nބަންދުގައި ތިއްބަވާ މެމްބަރުން މަޖިލީހަށް ހާޒިރު ކުރުމާ ބެހޭ ގޮތުން މަޖިލީހުގެ ގަވާއިދުގެ 205 ވަނަ މާއްދާގެ ރ. ގައި ވަނީ "މެމްބަރަކު ކުށެއްގެ ތުހުމަތުގައި ހައްޔަރުކުރެވިފައި ހުންނަ މުއްދަތުގައި ބާއްވާ މަޖިލީހުގެ ޖަލްސާތަކަށާއި އޭނާ ހިމެނޭ ކޮމެޓީތަކުގެ ބައްދަލުވުންތަކަށް ހާޒިރުވުމުގެ ހައްގު އޭނާއަށް ލިބިގެންވެ އެވެ." މިހެންނެވެ.\nމާފުށީ ޖަލުގައި ފާރިސް ބަލަހައްޓަމުން ގެންދާ ކަރެކްޝަނަލް ސާވިސުން ބުނެފައިވަނީ ފާރިސް މަޖިލީހަށް ހާޒިރުކޮށް ނުދެނީ މަޖިލިސް މެމްބަރުންގެ އިމްތިޔާޒްގެ ގާނޫނުގައި، ކުށުގެ ތުހުމަތުގައި ތިބޭ މެމްބަރުން މަޖިލީހަށް ހާޒިރުކޮށްދޭން ޖެހޭނެ ކަމަށް އޮތް މާއްދާ ސުޕްރީމް ކޯޓުން 2013 ގައި ބާތިލް ކޮށްފައިވާތީ ކަމަށެވެ. އެހެންވެ، ކަރެކްޝަންސް އިން ގަބޫލުކުރަނީ މަޖިލީހުގެ ގަވާއިދުގައި އެގޮތަށް އޮތަސް މެމްބަރުން ހާޒިރުކޮށްދޭން ނުޖެހޭނެ ކަމަށެވެ.\nކަރެކްޝަންސުން ހަވާލާ ދީފައިވަނީ އިމްތިޔާޒްގެ ގާނޫނުގެ 16 މާއްދާ ސުޕްރީމް ކޯޓުން ބާތިލްކޮށްފައި އޮތް އޮތުމަށެވެ. އެ މާއްދާގައި ބުނެފައި އޮތީ "މަދަނީ ނުވަތަ ޖިނާއީ މައްސަލައެއްގެ ތަހުގީގުގެ މަރުހަލާގައި ނުވަތަ ޖިނާއީ ކުށެއްގައި 12 މަސް ދުވަހަށް ވުރެ ކުރު ހުކުމެއް ތަންފީޒު ކުރުމުގެ މަރުހަލާގައި މަޖިލީހުގެ މެމްބަރަކު ހައްޔަރުކޮށްފައިވާ ނަމަ، ހައްޔަރު ކޮށްފައިވާ ފަރާތަކުން އެ މެމްބަރަކު މަޖިލީހުގެ ޖަލްސާތަކަށާއި މަޖިލީހުގެ ކޮމެޓީ ބައްދަލުވުންތަކަށް ހާޒިރުކޮށްދޭން ވާނެ އެވެ." މިހެންނެވެ.\nކޯޓުގެ އަޑުއެހުމަކަށް ފަހު ފާރިސް ޖަލަށް ގެންދަނީ: ކަރެކްޝަންސުން ބުނަނީ ކޯޓުގެ ހުކުމް އޮތް ގޮތުން ފާރިސް މަޖިލީހަށް ހާޒިރުކޮށްދޭން ނުޖެހޭނެ ކަމަށް --ފޮޓޯ/މިހާރު\nއިމްތިޔާޒްގެ ގާނޫނުގެ ބައެއް މާއްދާތައް ބާތިލްކުރަން އެޓާނީ ޖެނެރަލްގެ ފަރާތުން ހުށަހެޅި މައްސަލައެއްގައި 16 ވަނަ މާއްދާ ބާތިލް ކުރުމުގައި ސުޕްރީމް ކޯޓުން މައިގަނޑު ދެ ކަމެއް ފާހަގަކުރި އެވެ. އެއް ކަމަކީ ކުށުގެ ވެށިން ހައްޔަރުކުރާ މެމްބަރުންނަށް އިމްތިޔާޒް ލިބިގެން ނުވާނެ ކަމެވެ. ދެވަނަ ކަމެއްގެ ގޮތުގައި ފާހަގަކޮށްފައިވަނީ ކުށް ސާބިތުވެފައި ތިބޭ މެމްބަރުންނަށް ހުކުމުގެ މުއްދަތުގައި މަޖިލީހަށް ހާޒިރުވުމުގެ ފުރުސަތު ދިނުމަކީ މެމްބަރުންގެ އިމްތިޔާޒުގެ ތެރޭގައި ހިމެނޭ ކަމެއް ނޫން ކަމެވެ.\nކުށުގެ ވެށިން އަތުލައިގަނެވޭ މެމްބަރުން ވެސް ހިމެނޭ ގޮތަށް މަޖިލީހަށް ހާޒިރުވެވޭ ގޮތަށް އޮތުމަކީ ކުށުގެ ތުހުމަތުގައި ހައްޔަރުކުރުމުގެ މަގްސަދު ގެއްލިގެން ދާނެ ކަމެއް ކަމަށް ވެސް އެ ހުކުމުގައިވެ އެވެ.\n"ޖިނާއީ މައްސަލައެއްގެ ތަހުގީގުގެ މަރުހަލާގައި މަޖިލީހުގެ މެމްބަރަކު ހައްޔަރުކުރެވިފައިވަނީ ޖަރީމާގެ ވެށިން ކުށް ކުރަނިކޮށް ކަމުގައިވާ ނަމަ އެއީ އެ މެމްބަރަކަށް ޕާލިމެންޓަރީ އިމިއުނިޓީއެއް ނުވަތަ އިމްތިޔާޒެއް ހައްގުވާ ހާލަތެއް ނޫން ކަން އެނގެން އޮންނައިރު، އެފަދަ ހާލަތްތައް ވެސް ޝާމިލްވާ ގޮތަކަށް މުތުލަގު ގޮތަކަށް ޖިނާއީ މައްސަލައެއްގެ ތަހުގީގު މަރުހަލާގައި ހައްޔަރުކުރެވޭ މެމްބަރުން މަޖިލީހުގެ ޖަލްސާތަކަށާއި ކޮމެޓީތަކުގެ ބައްދަލުވުންތަކަށް ހާޒިރުކޮށްދޭން ވާނެ ކަމަށް އޮންނަ އޮތުމުގެ ދުސްތޫރީ އަސާސެއް ނެތް ކަމަށް" އޭރު ސުޕްރީމް ކޯޓުގެ ހަތް ފަނޑިޔާރުންގެ ތެރެއިން ހަ ފަނޑިޔާރުންގެ އަޣުލަބިއްޔަތުން ކުރެއްވި ހުކުމުގައިވެ އެވެ.\nއެ ގާނޫނުގެ 16 ވަނަ މާއްދާ ބާތިލް ކުރުމުގައި ސުޕްރީމް ކޯޓުން ފާހަގަކޮށްފައިވާ އަނެއް ކަމަކީ އެ މާއްދާ އޮތީ ސުޕްރީމް ކޯޓުން އޭގެ ކުރިން ނިންމާފައިވާ ނިންމުމަކާ ޚިލާފަށް ކަމަށް ވުމެވެ. އެއީ ކާށިދޫ ދާއިރާގެ ކުރީގެ މެމްބަރު އިސްމާއިލް އަބްދުލްހަމީދުގެ މައްޗަށް ޖިނާއީ ކުށެއް ސާބިތުވެ ހުކުމް އައުމުން، އެ ހުކުމް ދެމި އޮތްހާ ހިނދަކު އޭނާ އަށް މަޖިލީހުގެ ޖަލްސާތަކަށް ހާޒިރު ނުވެވޭނެ ކަމަށް ސުޕްރީމް ކޯޓުން ނިންމާފައިވާ ނިންމުމެކެވެ.\nމަޖިލީހުގެ ގަވާއިދުގައި ވެސް ކުށުގެ ތުހުމަތުކުރެވޭ މެމްބަރުންގެ ތެރެއިން ބަންދުގައި ތިބޭ މެމްބަރުން މަޖިލީހަށް ހާޒިރުކޮށްދޭން ޖެހޭނެ ކަމަށް އޮންނަ އޮތުމާއި އިމްތިޔާޒް ގާނޫނުގެ 16 ވަނަ މާއްދާ ބާތިލް ކުރުމުގައި ސުޕްރީމް ކޯޓުން ފާހަގަކުރި ކަންކަމަށް ބަލާއިރު ކުށުގެ ވެށިން ނޫން ގޮތަކަށް ހައްޔަރުކުރެވޭ މެމްބަރުން މަޖިލީހަށް ހާޒިރުކޮށްދޭން ޖެހޭނެ ކަމަށް ގާނޫނީ ބޭފުޅުން ދެކެވަޑައިގަންނަވަ އެވެ.\n"ކުށުގެ ވެށިން ހައްޔަރުކުރެވޭ މެމްބަރުން ފިޔަވައި، ހައްޔަރު ކޮށްފައި ތިބޭ އެ ނޫން މެމްބަރުން މަޖިލީހުގެ ގަވާއިދުގެ 205 ވަނަ މާއްދާގެ ދަށުން ހާޒިރުކޮށްދޭން ވާނެ ކަމަށް ބެލުމުގެ ފުރުސަތު ބޮޑެވެ،" ގާނޫނީ ވަކީލް އަދި ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު އޭނާގެ ބްލޮގްގައި ލިޔުއްވާފައިވެ އެވެ.\nކުރިން ލީގަލް ރިފޯމް މިނިސްޓަރު ކަން ވެސް ކުރެއްވި ނަޝީދު ލިޔުއްވާފައިވާ ގޮތުން އެ މާއްދާ ސުޕްރީމް ކޯޓުން ބާތިލްކުރުމުގެ އެންމެ ބޮޑު މަގްސަދަކީ ކުށް ސާބިތުވެފައި ތިބޭ މެމްބަރުންނާއި ކުށުގެ ވެށިން ހައްޔަރު ކުރެވޭ މެމްބަރުން މަޖިލީހަށް ހާޒިރުވުމުގެ ފުރުސަތު ނުދިނުމެވެ. ސަބަބަކީ ކުށް ސާބިތުވެފައި ތިބޭ މެމްބަރުންގެ އިތުރުން ކުށުގެ ވެށިން ހައްޔަރުކުރެވޭ މެމްބަރުންނަކީ ދޮގު އިލްޒާމުތަކެއް އަޅުވައިގެން ބަންދު ކުރެވޭ މެމްބަރުން ކަމަށް ބެލުމުގެ ފުރުސަތު ކުޑަވާނެތީ އެވެ. އެހެންވެ ކުށުގެ ވެށިން ނޫން ގޮތަކަށް ހައްޔަރުކުރެވޭ މެމްބަރުން މަޖިލީހަށް ހާޒިރުކޮށް ނުދިނުމަކީ ކަންބޮޑުވާން ޖެހޭ ކަމެއް ކަމަށް އޭނާ ދެކެވަޑައިގަންނަވަ އެވެ.\n"ސުޕްރީމް ކޯޓުގެ ހުކުމް އައިސްފައިވާ ގޮތުން މަޖިލީހުގެ ގަވާއިދުގެ 205 ވަނަ މާއްދާ އަށް އަމަލުކުރުމަށް އޮތް ފުރުސަތު ގެއްލިގެންދާނެ ކަމަކަށް ނުދެކެމެވެ. އަދި ހަމަ އެހެންމެ މަޖިލީހުގެ ގަވާއިދުގެ ދަށުން ކަމެއް ކުރުމަކީ ބައެއް ނުވަތަ މީހެއްގެ އިހްތިޔާރަށް ދޫކޮށްލެވިދާނެ ކަމަކަށް ވެސް ނުދެކެމެވެ،" ނަޝީދު ލިޔުއްވާފައިވެ އެވެ.\nމަޖިލީހުގެ ގަވާއިދު ހަދާފައި ވަނީ ގާނޫނު އަސާސީގެ 88 ވަނަ މާއްދާގެ ހ. އެއް ވަނަ ނަމްބަރުގެ ދަށުން ބާރު ލިބިގެންނެވެ. އެހެންވެ، ގަވާއިދެކޭ ކިޔަސް އެއީ ގާނޫނެއްގެ ދަރަޖަ ލިބިފައިވާ އެއްޗެއް ކަމަށް ގާނޫނީ ބޭފުޅުން ދެކެވަޑައިގަންނަވަ އެވެ. އަދި އިމްތިޔާޒްގެ ގާނޫނު އައުމުގެ ކުރިން އަދި އޭގެ ފަހުން ވެސް މިއަދާ ހަމައަށް އެ ގަވާއިދަށް އަންނަނީ އަމަލްކުރަމުންނެވެ.\n"ތަންފީޒީ އިދާރާތަކުން ބައްލަވަން ޖެހޭނީ އެއީ ގާނޫނެއް ކަމަށް. އެ ގާނޫނުގައި މި ބުނަނީ ބަންދުގައި ހުރި މެމްބަރެއް ނަމަވެސް ޖަލްސާތަކަށާއި ކޮމެޓީތަކަށް ހާޒިރުވުމުގެ ހައްގު ލިބިގެންވެއޭ. އެއީ ހައްގެއް ވީމަ އެ ބޭފުޅެއްގެ ބަންދާ ހަވާލުވެ ތިއްބެވި ބޭފުޅުންގެ ޒިންމާއެއް އެއީ އެ ބޭފުޅަކު ހާޒިރުކޮށް ދިނުން،" ފާރިސްގެ ވަކީލް މައުމޫން ހަމީދު ވިދާޅުވެފައިވެ އެވެ.\nމެމްބަރުން މަޖިލީހަށް ހާޒިރުކޮށް ނުދެނީ ސުޕްރީމް ކޯޓުގެ ހުކުމުގައި އިމްތިޔާޒް ގާނޫނުގެ 16 ވަނަ މާއްދާ ބާތިލް ކޮށްފައިވާތީ ކަމަށް ކަރެކްޝަންސުން ބުންޏަސް އެ ހުކުމުގެ ފަހުން ވެސް ކުށުގެ ތުހުމަތުގައި ތިބި ބައެއް މެމްބަރުން މަޖިލީހަށް ހާޒިރު ކޮށްދީފައި އެބަ ހުއްޓެވެ.\nފުލުހުންނަށް ހުރަސް އެޅުމުގެ ތުހުމަތުގައި މާޗް، 2015 ގައި ހައްޔަރުކުރި ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް މަޖިލީހުގެ ޖަލްސާ އަށް ހާޒިރުކުރި ކުރުމަކީ އޭގެ މިސާލެކެވެ. އެހެންވީއިރު، މިހާރު އެ އުސޫލުން ފާރިސް މަޖިލީހަށް ހާޒިރު ނުކުރެވެންވީ ކީއްވެގެންތޯ ސުވާލު އުފެދެ އެވެ. އެހެނީ، ފާރިސް ހައްޔަރު ކުރީ ސުޕްރީމް ކޯޓުގެ ހުކުމުގައި ބުނާ ފަދައިން ކުށުގެ ވެށިންނެއް ނޫނެވެ.\nމެމްބަރުންނަށް ޚާއްސަ އިމްތިޔާޒްތަކެއް ލިބި ދީފައި އޮންނަނީ ވަކި ޚާއްސަ މަގްސަދުތަކަކަށްޓަކަ އެވެ. އެއީ އެ މެމްބަރަކު ތަމްސީލުކުރާ ދާއިރާގެ ރައްޔިތުން ތަމްސީލުކޮށް، އެ މެމްބަރެއްގެ ގާނޫނީ ޒިންމާ އަދާކުރަން ހުރަސް އެޅުނަ ނުދިނުމަށްޓަކަ އެވެ. އެހެން ނޫނީ އެކަން ވެގެންދާނީ މެމްބަރުންގެ ޒިންމާ އަދާކުރަން ހުރަސް އަޅަން ހުޅުވާލެވޭ ދޮރަކަށެވެ.\nއިތުރު ލިޔުންތައް މެމްބަރުންގެ އިމްތިޔާޒް މަޖިލީހުގެ މެމްބަރުން ފާރިސް މައުމޫން ސުޕްރީމް ކޯޓް ރައްޔިތުންގެ މަޖިލިސް ކަރެކްޝަނަލް ސާވިސް


އެހެނަސް | Esfiya - Dhivehi Vaahaka Site\nލޯބި September 14, 2016\nމުސައްނިފާ ރޯޒީ ޝަރީފް\nކޮންމެ މީހެއްގެ މާޒީ އަހަރެންގެ މާޒީ ހާކަޅެއްނުވާނެއެެވެ. ހިތްދަތިކަން މިއީ އަހަރެންނަށް ވަގުފު ކޮށްފަ އޮތް އެއްޗެއް ކަހަލައެވެ. ރިޔާޒް އަށް ހިތް ހަދިޔާ ކުރެވުނު ކަން މިއީ އަހަރެންގެ ފުރަތަމަ ކުށެވެ. ރިޔާޒް ލޯބީގެ ނަމުގައި އަހަންނަށް އަނިޔާ ކުރިއެވެ.އަހަރެންގެ ޢިއްފަތްތެރިކަން ފޭރިގަތެވެ. އަހަރެންގެ މަޢުސޫމީއްޔަތު ގެލުނެވެ. .\nވަހީދު އަހަރެންގެ ހަޔާތަށް އައުންވީ އަހަރެންގެ ނަސީބު ކަމަށެވެ.ލޯތްބަކީ ކޮބައިކަން ދަސްކޮށްދިނީ ވަހީދެވެ. ދިރިހުރުމުގެ ހިތްވަރު ދީ، ހިތްހެޔޮ ފިރިހެނުންނަކީ އުޅޭ ބައެއްކަން ވިސްނައިދިނީވެސް އޭނައެވެ. ވަހީދަކީ ސާދާ މިޒާޖެއްގެ، މިޒާާޖާއެއްވަރަށް ރީތި މީހެކެވެ.\nމެރީކުރުމުގެ ކުރިން ވަހީދު އޭނާގެ ހުރިހާ ވާހަކައެއް އަހަރެންނަށް ކިޔާދިނެވެ. އަދި އަހަރެންނާ ސުވާލުކުރިއެވެ. “އަޅެ ބުނެބަލަ! ކިހާ ވަރަކަށް މަދެކެ ލޯބިވަނީ؟”\nއަހަރެން ހުރީ ބަސްހުއްޓިފައެވެ. ލޯބީގެ ހިތިކަން ކުރިން ފެނިފަވަނީ އަހަރެންނަށެވެ. މިހާރު ބޭނުމީ ދިރިއުޅުމުގެ މަރުހަލާގައި ކުރިޔަށް ދާށެވެ.\n“މަށަށް ބުނެވިދާނެ ކޮންމެ އެއްޗެކޭ ވެސް،ކައިވެނީގެ ފަހުން ބަލަމާ ވާގޮތެއްދޯ،ތިކޮޅުން ލޯބި ދޭވަރަށް މަވެސް ލޯބިދޭނަން ގައިމު” ލޯމަރާލާފަ އަހަރެން ބުނީމެވެ.\n“ނޫން މިހާރު ބުނޭ” ވަހީދު ގޮތް ދޫނުކޮށް ބުނިއެވެ. އަހަރެން ހިނިތުން ވެލީމެވެ. އެއީ އެންމެ ފަހުގެ ނިޔާއެވެ. ދެން އަހަރެން ހުންނާނީ ހިމޭނުންނެވެ. ވަހީދުވެސް އަޅާނުލިއެވެ.\nއަހަރުމެން ކައިވެނި ކުރީމެވެ. ކައިވެނީގެފަހުން ވަހީދު ކުރިޔަށްވުރެ އަހަރެންނަށް ރަނގަޅެވެ. ނުރުހޭ ގޮތަކަށް ކަމެއް ކުރެވުނަސް ދުވަހަކު ވެސް އަހަރެން ދެކެ ރުޅިއެއް ނާދެއެވެ. ކޮންމެ ވަގުތަކު ގޭގެ ކަންތަކުވެސް އެހީވެހަދައެވެ. ރިޔާޒްގެ ސަބަބުން ހިތަށް ވެރިވެފައިވާ ހީނަރުކަން މަޑުމަޑުން ފިލަމުންދިޔައެވެ. ކޮންމެ އުފަލެއްގެ ފަހަތުގައި ހިތާމައެއް އޮވެދާނެތީ އަހަރެންގެ ހިތް ބިރުގަންނާން ފެށިއެވެ. މިލިބިފައިވާ ލޯބީގެ ބަގީޗާއަށް އެސްފީނާއެއްގެ ހަނަފަސްކަމެއް ވެރިވެދާނެތީ ރެޔާ ދުވާލު ﷲއަށް ދަންނަވަމެވެ. .\nއަހަރެންގެ އުނގު ފުރިގެން ބަންޑުންދާ ވަރަށް ވަހީދު ލޯބިދިނެވެ.މިހާރު ބޭނުންވީ މިއާއިލާ ފުރިހަމަ ކުރަން ކުޑަ ދަރިޔެކެވެ.އެކަމަކު ދެއަހަރު ފާއިތުވި އިރުވެސް އެއީ ޙަޤީޤަތަކަށް ނުވި ހުވަފެނެކެވެ.\nސައިކަލްގައި ލިންކުރޯޑުން ދަނިކޮށް ވަހީދު އެކުސިޑެންޓް ވިއެވެ. ހޮސްޕިޓަލަށް ގެންދިޔައިރު ވެސް އޭނަ ނޭވައެއް ނުލައެވެ. ބޮލުގެ ނާރެއް ފަޅައިގެން ގޮސް ސިކުނޑިޔަށް ލޭއެރީއެވެ. އަހަރެންގެ ހިތަކަށް ކުޅަދާނައެއް ނުވިއެވެ. އަހަރެންގެ ވަހީދު ގެއްލޭކަށް އޭނަޔާ ވަކިވާކަށް އަހަރެންބޭނުމެއް ނޫނެވެ. އެހެނަސް.. ވާންއޮތްކަމެއް ނުހުއްޓުވޭނެއެވެ. ހަމައެކަނި އަހަރެންނަށްޓަކައި ވިންދު ޖަހަމުން ދިޔަ ހިތް އަހަރެންނާ އެހާ އަވަހަށް ވަކިވީ ކީއްވެގެން ހެއްޔެވެ؟ ތިމާއަށް ވުރެ އެހެން މީހުންގެ އުފާތަކަށް އިސްކަން ދިން އަހަރެންގެ ލޯބިވާ ވަހީދުގެ އުމުރު އެހާ ކުރުވީ ކީއްވެގެން ހެއްޔެވެ؟ ދެން އަހަރެން ދިރިހުންނަންވީ ކާކަށް ޓަކައި ހެއްޔެވެ؟ އަހަރެންވެސް މަރުވާނީއެވެ،މިފަދަ ކިތަންމެ ސުވާލުތަކާއި ކެކުޅުން ތަކެއް އަހަރެންގެ ސިކުނޑީގައި ވަޅުޖެހެމުން ދިޔައެވެ. އެކަމަކު މިފަދަ ގޮތަކަށް ވިސްނުންވެސް މިއީ ގޯސް ކަމެކެވެ. އާއިލާގެ މީހުން އަހަރެން އެކަނި ވިޔަ ނުދެއެވެ. ރަހްމަތްތެރި އެއްފުރާއިގެ ކުދިން އަހަރެންނާއެކު ކަށުކަމާ ކެމީގެ ކަންތަށް ނިމެންދެން ތިއްބެވެ. އަހަރެން ހިތްވަރު ކުރީމެވެ. އަހަރެން ކަނީ ކާން ޖެހޭތީ މަރުނުވެ ދިރި ހުންނާށެވެ. އޭގައި ލާރަހައެއް އަހަރެންނަށް ނޭނގެއެވެ. މަންމަ ޔާ އެކުވެރިންނަށް ގޮތްދެކުމަށްޓަކާ އަހަރެން ހިނިތުން ވަމެވެ.ހިތުގައި އަޅާ ވޭން ފޮރުވުމަކީ އަހަރެންގެ ކުޅަދާނަ ކަމެވެ. އެކަމަކު މިފެންނަ ހިނިތުން ވުމަކީ އުފާވެރި ކަމެއް ނޫންކަން އެމީހުންނަށް އެނގޭ ކަހަލައެވެ.\nރަހްމަތްތެރި ކުދިންނާއެކު އަހަރެން ބޭރަށް ފިނިކުރަން ނިކުތީމެވެ. ޕާކުގަ ކުޑަކުދިން ހޭލަމޭލަޔަށް މަޖާކުރާ މަންޒަރު ފެނުނެވެ. މަންމަޔާ ބައްޕަ ގެ އަތުގައި ހިފައިގެން ކުދިވެރިން އުނދޯލި ހެއްލާތަންފެނުނެވެ. މިމަންޒަރުވީ އަހަރެންނަށް ހިތްދަތި މަންޒަރަކަށެވެ. އަހަރެންގެ ހަޔާތުގައި ފަޅުވެފައިވަނީ ވަހީދު ނެތުން އެކަނި ނޫންކަން އަހަރެންނަށް އިހްސާސްވިއެވެ. ކުޑަކުއްޖަކު އަހަރެންގެ ހުރިނަމަ މިއަދު މިފަޅުކަމާ އެކަނިވެރިކަން މިހާ ބޮޑުނުވީސް ކަންނޭގެއެވެ.އެކަމަކު ދަރިޔަކު ހުރިނަމަ އެދަރިފުޅަށް އަހަރެން ދޭނީ ކޮންޖަވާބެއްހެއްޔެވެ. އަހަރެން އެކަނި އެކުޑަ ދަރިފުޅު ސަމާލު ކުރާނީ ފަހެ ކިހިނެއްހެއްޔެވެ.އެކަމަކު މަންމައެއްގެ ލޯބިން ދަރިޔަކު ހުރިހާ ކަމެއް ހަނދާންނައްތާލާނެއެވެ. އޭރުންވެސް އެކަނި ވާނީ އަހަރެންނެވެ. މިކަހަލަ ކޫސަނި އެއްޗެއްވިސްނުމަށް އަހަރެންނަށް އެއްވެސް ހައްޤެއް ނެތެވެ. ކަޅު އަނދިރި ރޭތަކުން އަހަރެންދާވަނި މިއޮތީ ފެވިފައެވެ،އެހެނަސް އަހަރެން އެދެނީ ރަނގަޅު އަލިވިލުމަކަށެވެ. ކޮންމެ މީހެއްގެ ހަޔާތުގައިވެސް މިކަހަލަ ކަޅުވިލާތައް އަރަމުން ދާނެއެވެ. މިކަހަލަ މާޔޫސީ އާއި ކުރިމަތި ލާންޖެހޭނެއެވެ. ދިރިއުޅުމަކީ މިއީއެވެ. ދެންޖެހޭނީ ޢަޒުމު ވަރުގަދަ ކުރާށެވެ.އަމިއްލަ ހިތާ ހަނގުރާމަކޮށް އެހިތުގެ ސުވާލުތަކަށް ޖަވާބުދީދީ އަހަރެން ވަރުބަލި ވިއެވެ. އަހަރެން ލޯމަރާލިީ ވެފައިވާ އުދާސްކަމެއްގެ ބޮޑުކަމުންނެވެ. “ރިންޒީ ދަމާދޯ” އަހަރެންގެ އެކުވެރި ހައްވަ އަހަރެންގެ އަތުގައި ހިފަމުން ބުނެލިއެވެ. އަހަރެން އެއްބަސް ވުމުގެ ގޮތުން ބޯޖަހާލީމެވެ.\nއިބްރާހީމް ވިޝާން އަހަރެމެންގެގެ ހޯދައިގެން ގެޔަށް އައީ ކޮންބޭނުމެއް އޮވެގެންބާވައެވެ. އޭނާއަކީ ވޮލީދުނީޔޭގެ ރަސްގެފާނެވެ. ޝަހްސިއްޔަތު ވަރުގަދަ ސުމާރޓް މިކިޔާ ކަހަލަ މީހެކެވެ. ޢުމުރުން ގައިމުވެސް އޭނާ އަހަރެންނަށް ވުރެ ހަނގުވާނެއެވެ. އެކަމަކު ހެދި ހުރި އިސްކޮޅެއްގެ ސަބަބުން ފެންނަނީ ވަރަށް ޒުވާންކޮންނެވެ. އެންމެ ފަހަރަކުވެސް ވިޝާން އާއި މެދު އަހަރެންގެ ސަމާލުކަމެއް ނުހުއްޓޭނެއެވެ. ވަހީދުގެ ހަނދާންތަށް މިހިތުގައި ވަކިހިތްޕާލާފަ ވަނީއެފަދަމަތިވެރި ގޮތަކަށެވެ.ވަރަށް ނުގަޑިތަކުގައި ވިޝާން އަހަރެމެންގެ ގެޔަށް ވަދެފަ ނިކުމެއެވެ.\nހައްވަ ޕިއްޒާއެއްހިފައިގެން އަހަރެންގެ ކޮޓަރިޔަށް ވަނެވެ. އަދި ވަރަށް ހަމަޖެހިލާފަ ވިޝާންގެ ވާހަކަ ފެށިއެވެ. އޭނާގެ ވައިފް ވެސް ލަންކާގަ ކެންސަރު ބަލީގަ ނިޔާވި ވާހަކައެވެ. ވަރަށް ތުއްތު ބޭބީ އެއްވެސް އޮތްވާހަކައެވެ. އެބޭބީއަށް ލޯބިދޭނެ މަންމަޔެއް ހޯދާވާހަކަައެވެ. ޕިއްޒާގެ ކޮންމެ އެތިކޮޅަކާއެކު އާމަޢުލޫމާތެއް ލިބުނު ކަހަލައެވެ.\n“ދެންމަށަށް ތިހާ ގިނަވާހަކަ ކިޔާ ދިނީޔޯ؟” އަހަރެން އެހެން ބުނުމުން ހައްވަ ގަނޑުވިކަލައެވެ. އަނގަ ތަންމިނަށް ހުޅުވައިގެން ގަނޑުވެފަ އިނެވެ.\n“ރިންޒީ އޭނާއަކީ ހަމަ ވަހީދުކަހަލަ އޯގާތެރިޔަކަށް ވެދާނެ.އެކުޑަބޭބީވެސް ބޭނުމީ ތިކަހަލަ ލޯބި މަންމައެއް އެހެންނޫނަސް ވިޝާން،ރިންޒީ އާމެދު ޝައުގުވެރިވާ ވާހަކަ ބުނީ. އެހެންނޫނަސް އޭނާއާއިގެން ދަންޖެހޭ މާމޮޅަށް ކިޔަވައިގެންތިބި ހުސްހަށިބައި އަންހެންކުދިން މިހާރުވެސް މަދެއްނޫން. އޭނާ ސުމާރޓްވީއްޔާ،ދޮގެއްތަ؟ ”\nއެކުޑަދަރިފުޅަށް އުނިވެފައިވާ ލޯބި،އަހަރެންނަށް ދެވިދާނެ ބާވައެވެ.\n“ކޯޗެއް ތިވިސްނަނީ” ޕިއްޒާ ހުސްފޮށި ލައްޕާލަމުން ހައްވަ ބުނެލިއެވެ.\n“އެއްވެސް މީހަކަށް ހަޔާތުގަ ދެވަނަ ފުރުސަތެއް ނުލިބޭނެ.” ހައްވަ ކޮޓަރިން ނިކުންނަމުން ބުނެލިއެވެ.\nކުޑަހަފްލާއަކާ އެކު އަހަރެންގެ ހަޔާތަށް ވިޝާން އައެވެ. އެންމެންގެ މޫނުމަތިންވެސް އެރޭ ވިދަމުންދިޔައީ އުފާވެރިކަމުގެ ކަރުނައެވެ. މިކަރުނައަކީވެސް އަޖާބެއް ކަހަލަ އެއްޗެކެވެ. އުފާވިޔަސް ހިތްދަތިވިޔަސް ހޯސްލާފަ އަންނާނެއެވެ. އެކަމަކު ތަފާތަކީ ރަހައެވެ. ހިތާމައިގެ ކަރުނައިގެ ލޮނު ރަހަލާނެއެެވެ. އެކަމަކު އުފާވެރި ކަމުގެ ކަރުނައިގެ ލާނީ މަޑު ފޮނި ރަހައެކެވެ. އަހަރެންގެ ހިތުގެ ވިންދުގެ އަޑު އަހަރެންނަށް އިވޭކަހަލައެވެ. ވިޝާންގެ އަންބަކަށް ވެވޭތީ ނޫނެވެ. އަލަތު މަންމަޔަކަށް ވެވޭތީއެވެ. ވިޝާން ލޯބި އަހަރެން ގަބޫލް ކުރުމުގެ ސިއްރަކީ އެކުޑަ ކުޑަ ދަރިފުޅު ވިޔާމް އެވެ. ހައްވަ ބުނީ ހަމަތެދެކެވެ. ވިޝާންގައިގަ ވަހީދުގެ ވަރަށް ގިނަ ސިފަތަށް ހުއްޓެވެ. ވިޝާން ދެކެ އަހަރެންނަށް ވެސް ލޯބިވެވޭނެ އަދި އޭގެ ސިއްރަކީވެސް ކުޑަކުޑަ ވިޔާމް،ނުވަތަ އެސިފަތަކެވެ. ދަރިޔަކު ނެތިގެން ފަޅުވެފައިވާ އަހަރެންގެ އުނގު އެއްފަހަރާ އުފާތަކުން ފުރުނެވެ. ވިޔާމްގެ ލޯބި ހަރަކާތްތަކުން ކުޑަ ދުވަސްކޮޅެއްތެރޭ އަހަރެންގެ ހިތުން ޖާގަ އަތުލައިފިއެވެ. އަދި ވަހީދު ގެ ހަނދާންތަކުން އަހަރެންނަށް ލިބެމުން ދިޔަ ވޭނާ ކެކުޅުން ކުޑަވިއެވެ. ވިޔާމް އަކީ އަހަރެންގެ ފުރާނަ ކަހަލައެވެ. ކޮންމެ ހިދުކޮޅަކު ވިޔާމް ނެތަސް އުދަގޫވާގޮތްވެއެވެ. ކުޑަކުއްޖަކަށް ކުޅޭއެއްޗެއް ލިބުނީމާ އެގެއްލިދާނެތީ އަބަދު އޭގަ ތައްބައްދައިގެން އިންނަހެން އަހަރެންހުންނަނީ އަބަދު ވިޔާމް އުރައިގެން ގެންނެވެ. ވިޝާން އަތަށްވެސް އޭނާ އަހަރެންދެނީ މަދުފަހަރަކު އެވެ. އެކަމަކު ހަމަ އެހާ އަވަހަށް އަތުލަމެވެ. ވިޝާން ހުންނަނީ މިކަމާ އުފަލުން ފޮޅިފައެވެ.އަހަރެންގެ ޢާއިލާ ފުރިހަމަވީއެވެ.\n“އަހަރެންގެ ދަރިފުޅުގެ ހަޔާތަށް ބަހާރު މޫސުން ގެނެސްދިނީތީ ޝުކުރީއްޔާ” ވިޝާން އަހަރެންގެ ކަންފަތްދޮށަށް ގުދުވެފަ ބުނެލިއެވެ. މިހާރު ވިޝާންގެ ކޮންމެ ހަރަކާތަކުން ޒުވާން ކުއްޖެއް ހެން އަހަރެން ލަދުން ރަތްވެގެން ދެއެވެ. އެއީ އަނެއްކާ ލޯބިބާވައެވެ. ބުނާނެ އެއްޗެއް އަހަރެންނަށް ނޭނގޭތީ ހަމައެކަނި އަހަރެން ހިނިތުން ވެލަނީއެވެ.\n“ކޮންމެވެސް އެއްޗެއް ބުނެބަލަ ރިންޒީ” އަހަރެންދެކެ ލޯބިވޭތަ؟” ވިޝާން އަހަރެންކާރިން އަހާލިއެވެ.ހަމައެކަނި އަހަރެންނަށް ހިނިތުންވެލެވުނީއެވެ. އެވަގުތު ވިއާމް ދުވަމުން އައިސް އަހަރެންގެ އުނުގުތެރެއަށް ވަނެވެ. އަހަރެން ވިއާމް ނަގާ މެއާ ބޮނޑިކޮށް ލީމެވެ.\n” އަޅުގަނޑު ލޯބިވަނީ ވިއާމްދެކެ ދޯ ބޭބީ”\nހަޤީޤަތަކީވެސް އެއީއެވެ. އަހަރެމެންގެ ކައިވެންޏަކީ ވިއާމްގެ އުފަލަށް ކުރި ކަމެކެވެ. ބޮޑުވާއިރު މަންމަގެ ލޯބި ދޭނެ މީހަކު ވިއާމް އަށް ބޭނުންވާތީއެވެ. އެއީ މިހާރުގެ މުޖުތަމަޢުގައި ކިހާ މުހިންމުކަމެއްކަން އަހަރެންނަށް ވިސްނެއެވެ.\nވިއާމް އުދުހޭ ކޮކާލެއް ހެން އަހަރެންގެގޭގައި އުޅުނެވެ. ކައިވެނީގެ ފަހުން ވިއާމްގެނައީ އަހަރެންގެ ގެޔަށެވެ. ވިޝާން ޤަބޫލް ކުރާގޮތުން އަންހެން ކުއްޖާއަށް އުޅެން ފަސޭހަވާނީ އަންހެން ކުއްޖާގެ ގޭގައެވެ. ފިރިމީހާގެ ގޭގައި އުޅުމަކީ ކޮންމެހެންބޭނުން ކަމެއް ނޫނެވެ. އެގެޔަށް ދުވަހަކު އެއްފަހަރު ވަދެލުމުން ނިމުނީއެވެ. މިއީ އަހަރެންވެސް ބޭނުންވިގޮތެވެ. ވިއާމް މަންމާ އޭކިޔާ ގޮވާލުމުން އަހަރެންގެ މުޅިކާއިނާތު އުފަލުން ފުރެއެވެ. ވިއާމްއަށްޓަކައި އަހަރެން ފަޚުރުވެރިވެއެވެ. ފަޅުވެފައިވާ ތުއްތު ކުއްޖާގެ ހަޔާތަށް ބަހާރު މޫސުމް އައީއެވެ. އަހަރެން ފަޅުވެފައިވާ އުނގު ލޯބި ކުއްޖެއްގެ ސަބަބުން ފަޅުފިލީއެވެ. އަހަރެންގެ ލޯބިން އެދަރިފުޅުގެ ހިތްފުރާލަދޭނަމެވެ.ޒަމާނުއްސުރެ ބުނަމުންއަންނަ” ދޮންމަންމަ ދޮންނިޔަދުރެއްފަދަ”އޭ ބުނާބަސް ދޮގުކުރާނަމެވެ.އަހަރެންނާ ވިއާމްގެ ލޯބި ފެނުމުން ވިޝާން އުފާވެފަ ހުރެއެވެ. އަބަދުވެސް ޝުކުރުވެރިކަމާއެކު އަހަރެންނަށް ބަލައެވެ. އަދި އަހަރެންނަށް އެހާ އިތުބާރު ކުރެެއެވެ. ވިޝާންގެ ޢާއިލގެ މީހުންގެ ތެރޭ އަހަރެންނަށް ތަޢުރީފް ކުރެއެވެ.ވިޝާން ގެލޯބީގެ ބަދަލު އަހަރެންނަށް ނުދެވެޔޭ އަހަރެންނަށް ހީވިއެވެ.\n“ރިންޒީ، އޮފީހުން ޢީދު ބަންދު ޗުއްޓީގަ އެންމެން ވިލިގިއްޔަ ޗުއްޓީ ހޭދަކޮށްލަންދޭ އަޅެ އަހަރުމެން ތިންމީހުންވެސް ދަމާބަހީ”\nވިޝާން ބޭނުންވިގޮތަށް އަހަރެމެންވެސް އޮފީސް މީހުންނާއެކު ދިޔައީ ވިލިނގިއްޔަށެވެ. ވިއާމް އުފަލުން ހީވަނީ އެހެންކަމެއްހެންނެވެ. ދަނޑިވަޅު ބަލާފަ ހައްވަ ވިއާމް މޫދަށް ލާން ގެންދިޔައެވެ. ފޮތެއް ހިފައިގެން ކާނިގަސްކާރީ ހިޔަލުގައި އަހަރެން އިށީނީމެވެ. އެކަމަކު އެފޮތުގައިވާ އެއްވެސް އަކުރެއް އަހަރެންނަށް ނުފެނެއެވެ. އެވަގުތު އަހަރެންގެ މެޔަށް ފިނިވެގެން ދިޔައީ ވިޝާން އައިސް އަހަރެން ކާރީ އިށީނީމައެވެ.\n“އަހަރެން ވާހަކައެއް އަހާލަންތަ؟”\n“ހޫން..” އަހަރެންމާ ނޫންވެފަ ހޫން އެއް އަޅުވާލީމެވެ.\n“އަހަރެންނަށް ހީވޭ ރިންޒީ އަހަރެންނާ އެހާ ގަޔާ ނުވާހެން”\n” ތިޔައީ ކުށްހީއެއް” ކުއްލިއަަކަށް އަހަރެންނަށް ބުނެވުނެވެ.\n“ދެން މަށަށް ވެސް އެނގޭނެއެއްނު ރިންޒީ ވިއާމްއާ އެކު މާލޯބިން އުޅޭ، ހީނހީފަ، މަގެޔަށް އަންނަ އިރަށް ހިމޭންވޭ، ކީއްވެތަ؟ މަވަރަށް ސާރވޭ ކޮށްފަޔޭ މިވާހަކަ މިދައްކަނީ”\n“ބުނަންތަ ވާހަކައެއް ތީހަމަ ޖޭވަނީ”\nއަހަރެންގެ ދުލުން އޮޓޯޔަށް ލެވިގެން ބުނެވުނެވެ. އަދި ނުހޭންވާވަރަށް ގަދަޔަށް ހުނިއްޖެ ވެސްމެއެވެ. ލަދުން އަހަރެންގެ މޫނު ރަތްވިއެވެ.\nވިޝާން މިއަދު ވެފައިވަނީ ހަމައެކަނި ގާތް މީހަކަށެވެ. އަހަރެން އެމީހަކަށް އިހްތިރާމް ކުރާ މީހަކަށެވެ. ވިޝާން ކާރީ އަހަރެންނަށް ލޯތްބައް އިޤުރާރް ވެވުނެވެ.\nވިޝާން މެޔާލާ އަހަރެން ބޮނޑިކޮށްލިއެވެ. މިކަންވީ އަހަރެންނަށް މުޢުޖިޒާތަކަށެވެ.އެކުޑަކުޑަ ބީހުންވެސް އަހަރެންނަށް އިހްސާސްވ،ީ އަހަރެން ޖައްވުގަ އުދުހެވޭ ހެންނެވެ. އަހަރެންގެ ހިތުގައި ވިޝާން ރަސްކަންކުރަންފެށީ ކޮންއިރަކު ކަމެއް އަހަރެންނަށް ނޭގެއެވެ.ވިޝާންގެ ބީހުމުންފެށިގެން ވަހީދުގެ މޫނު ވިޝާންގެ މޫނުން ދެކެން އަހަރެންފެށީމެވެ. ލޯބި މިއީ ކޮންފަދަ އަޖާއިބު އެއްޗެއްބާވައެވެ. އަހަރެން ލޯބިވަނީ ވަހީދު ދެކެއެވެ. ވިޝާން އަހަރެންނަށް ފެންނަނީ ވަހީދުގެ ސިފާގައެވެ. މަޖާވެގެންގޮސް ވަހީދުއޭ ކިޔާފަ ވިޝާން އާ މުހާތަބް ކުރެވޭފަހަރު އާދެއެވެ،އެކަހަލަ ވަގުތުތަކުގަ ވިޝާން ހަމައެކަނި ހިނިތުން ވެލަނީއެވެ.\n“ރިން،ވަހީދު ދެކެވީލޯބި ކޮންމެވެސް ދުވަހަކުން އަހަރެންދެކެ ވާނަންދޯ” ވިޝާންގެ މިވާހަކަޔަށް ދޭނެ ޖަބާބެއް އަހަރެންގެ ނެތެވެ.ކޮންމެވެސް ދުވަހެއް ކީއްކުރަން ހެއްޔެވެ. މިހާރުވެސް އަހަރެން ވިޝާންދެކެ ލޯބިވެއެވެ،އެކަމަކު އަހަރެންނަށް އެހެން ބުނާނެ ހިތްވަރު ނުލިބުނެވެ. އަހަރެން ހިނިތުންވުމާއެކު ވިޝާން އަހަރެން އުރާލިއެވެ. އެދުވަހުން ފެށިގެން އަހަރެން ނަށަމުން ދިޔައީ ލޯބީގެ މުޅިން އާމަރުހަލާ ތަކެއްގައެވެ،އަހަރެން ދެކެ އިންތިހާއަށް ލޯބިވާ ފިރިޔަކާ ދަރިޔަކު ވެސް ލިބުނީއެވެ. ޢާއިލާ ފުރިހަމަ ވީއެވެ. ގަދަ ކަނޑުގެ ބިޔަރާޅުތަކާ އަހަރެންކުރަމުން ދިޔަ ހަނގުރާމަޔަށް ނިމުމެއް އައީއެވެ.\nVaahaka v salhi ❤❤\nRozyge story thah obinoavay ehaavess reethi ingey best of luck roxy\nއަޅުގަނޑުގެ ވާހަކަ ތަކަށް ތިޔަބޭފުޅުން ދެއްވާ ތަރުހީބަށް ފަށް ފަށުން ޝުކުރު ދަންނަވަން.. ކުރިޔަައަށް ތިބި އަޅުގަނޑުގެ އެހެން ވާހަކަތަކަށްވެސް ތަރުހީބު ލިބޭނެ ކަމަށާއި ތިޔަބޭފުޅުންގެ ހެޔޮ ދުޢާ ލިބޭނެ ކަމަށް ހީކުރަން\nއެޕާރޓްމަންޓް 4ބީ (ބާރަވަނަބައި)\nހިތާމަ ލޯބި March 23, 2017\nޝެރިން (14 ވަނަ ބައި)\nބިރުވެރި ލޯބި November 19, 2015\nއެހެނިހެން ދީނީ ލޯބި May 28, 2018\nބަދު ނަސީބުގެ ހިޔަނި އެޅުމުން (21)\nހިތާމަ ބިރުވެރި ލޯބި April 14, 2021\nރަހީނު.. 08 ވަނަ ބައި…\nބިރުވެރި ލޯބި July 5, 2015\nލޯބިން އަންނާށޭ ކަލާ…\nދިމާވި އާދަޔާ ޚިލާފް ޒުވާނާ (ސަތޭކަ ނުވަވަނަބައި)\nބިރުވެރި ލޯބި January 2, 2022


ވަޒީފާގެ ފުރުޞަތު-ސީނިއަރ އޮފިސަރ (އެމް.އެސް 1)\n07 ޖެނުއަރީ 2021, 05:00 އިއުލާން\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.ނުވަތަ،\nޖީ.އެސް4ރޭންކުގެ މަޤާމެއްގައި (އޮފިސަރެއްގެ މަޤާމުގައި) މަސައްކަތްކޮށް 1 އަހަރުދުވަހުގެ ތަޖުރިބާ ލިބިފައިވުން.\nމަޤާމް ގެ މަސްއޫލިއްޔަތު އަދާ ކުރުމުގެ ޤާބިލްކަން ހުރި މީހެއް ކަމަށް އިންޓަވިއު ޕެނަލަށް ސާބިތު ކޮށްދިނުނ\nލޯކަލް ކައުންސިލްތަކުގެ އިންތިޚާބު 2021 އާއި ގުޅިގެން ކޮމިޝަނުން ޙަވާލުކުރާ މަސައްކަތްތައް ކުރުން:-\nލޯކަލް ކައުންސިލްތަކުގެ އިންތިޚާބު 2021 އަށް އެކުލަވާލެވޭ ވޯޓް ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީއަށް ގެނެވޭ ބަދަލުތައް ރީޗެކްކުރުމުގެ މަސައްކަތާއި ޝަކުވާ ބަލައިގަތުމުގެ މަސައްކަތް ކުރުން.\nލޯކަލް ކައުންސިލްތަކުގެ އިންތިޚާބު 2021ގެ ލޮޖިސްޓިކް މަސައްކަތްކުރުން.


Ihavandhoo Boat ehge falhuveri aku ves covid ah positive vejje | Mihaaru\nޚަބަރު / ހއ. އިހަވަންދޫ\nއިހަވަންދޫ ބޯޓެއްގެ ފަޅުވެރިއަކު ވެސް ކޮވިޑަށް ޕޮޒިޓިވް ވެއްޖެ\nހއ. އިހަވަންދު އާއި މާލެއާ ދެމެދު ދަތުރުކުރާ ބޯޓެއްގެ ކޭޝިއަރު ކޮވިޑް-19 އަށް ރޭ ޕޮޒިޓިވް ވެފައިވާ ކަމަށް އެ ރަށު ކައުންސިލުން މިއަދު ބުނެފި އެވެ.\nއިހަވަންދޫ ކައުންސިލްގެ ރައީސް މުހައްމަދު ރަޝީދު، "މިހާރު" އަށް ވިދާޅުވީ އެ ރަށު "242" ބޯޓު، މާލެ އިން އެ ރަށަށް ދިޔައީ މިދިޔަ އަންގާރަ ދުވަހު ކަމަށެވެ. ރަށަށް ބޯޓު ދިޔަތާ އެއް ދުވަސް ތެރޭގައި އެ ކޭޝިއަރުގެ ފަރާތުން ބަލީގެ އަލާމާތަށް ޝައްކު ކުރެވިގެން، ހެދި ޓެސްޓުގެ ނަތީޖާ ރޭ ލިބުނުއިރު ކޮވިޑް-19 އަށް ޕޮޒިޓިވް ވެފައިވާ ކަމަށް ރަޝީދު ވިދާޅުވި އެވެ.\nއިހަވަންދޫ އެ ފިރިހެން މީހާ އަދި ހުރީ އެ ރަށުގަ އެވެ. އޭނާ ޕޮޒިޓިވްވުމާ ގުޅިގެން އެ ރަށުން މީހުން އަރައި ފޭބުން ވަނީ މަނާކޮށް، ރަށް ވަނީ މޮނިޓަރިންގެ ހާލަތަށް ގެންގޮސްފަ އެވެ. އޭނާއާ ކޮންޓެކްޓުވި މީހުން ދެނެގަތުމުގެ މަސައްކަތް މިހާރު އަންނަނީ ކުރަމުންނެވެ.\n"ކްލަސްޓާ ކުޑަ ވާނެ ކަމަކަށް ނުބެލެވޭ. އެއީ ވަރަށް ގިނަ މީހުން އަރައި އުޅޭ ބޯޓެއް. އެ މީހާ ވެސް ރަށަށް އައިސް ރަށު ތެރޭގައި އުޅެ، މީހުންނާ ބައްދަލުކޮށް ހެދި. ތަންތަނަށް ގޮސް ވެސް އުޅުނު،" ރަޝީދު ވިދާޅުވި އެވެ.\nSavaaree boat ge case thakaa hedhi Dhidhoo aai Vashafaru adhi Nolhivaranfarah ves araifeybun manaakoffi\nއުތުރުގެ ރަށްތަކެއް މޮނީޓަރިންއަށް ލުން\nކޮވިޑް-19ގައި ހާލު ބޮޑުވާ މީހުންނަށް ފަރުވާ ދިނުމަށް ހާއްސަކޮށް ހަދައިފައިވާ ތިން މީހުންގެ ޖާގައިގެ ފެސިލިޓީއެއް އިހަވަންދޫގައި ހުރެ އެވެ. ނަމަވެސް ޕޮޒިޓިވްވި މީހާގެ ހާލު އެހާ ގޯސް ނުވުމުން އޭނާ ގެންދާނެ ކަމަށް ބެލެވެނީ ށ. ފުނަދޫގައި ހުންނަ ފެސިލިޓީ އަށް ކަމަށް ކައުންސިލް ރައީސް ވިދާޅުވި އެވެ.\nމާލެ ފިޔަވައި ރާއްޖޭން އެންމެ ފުރަތަމަ ކޮވިޑް-19 އަށް މީހަކު ޕޮޒިޓިވްވީ ވެސް އިހަވަންދޫ ބޯޓަކުން އެ އަތޮޅު އުލިގަމަށް ދިޔަ މީހެކެވެ. މިދިޔަ އޭޕްރީލް 15 ގައި އެ ރަށު "ކާވިޔާ" ބޯޓުން އުލިގަމަށް ދިޔަ މީހާ ޕޮޒިޓިވް ވުމުން، އެ ބޯޓުން ދިޔަ އެހެން މީހުން ވެސް ޓެސްޓު ހެދި އެވެ. އޭގެ ތެރެއިން ތަކަންދު އަށް ދިޔަ ތިން މީހަކު ވަނީ ބައްޔަށް ޕޮޒިޓިވްވެފަ އެވެ. އެ އެންމެން ވެސް މިހާރު ވަނީ އެ ބަލިން ރަނގަޅުވެފަ އެވެ.\nހއ. ކެލާ ސަވާރީ ބޯޓުގެ ކެޕްޓަނާ އެކު އެ ބޯޓުން ދަތުރުކުރި 10 މީހަކު ވެސް މިދިޔަ ހަފުތާގައި ކޮވިޑް-19 އަށް ޕޮޒިޓިވްވެފައިވާއިރު، އެ މީހުންނާ ކޮންޓެކްޓްވެފައިވާ މީހުން ތިބުމުން ކެލާގެ އިތުރުން އެ އަތޮޅު ދިއްދު އާއި ވަށަފަރު އަދި ހދ. ނޮޅިވަރަމްފަރަށް ވެސް އަރައިފޭބުން ވަގުތީ ގޮތުން އިއްޔެ ވަނީ މަނާ ކޮށްފަ އެވެ.\nސިއްހަތު ހއ. އިހަވަންދޫ ބަލިތައް\n3 މީހުންގެ ޖާގައިގެ ފެސިލިޓީއެކޭ؟ އެއަށްވެސް ފެސިލިޓީކިޔާތަ؟ އެންމެ ކުރިން މުޅި ރާއްޖޭގަ ހާހުން ފެސިލިޓީ ހެދި ވާހަކަ ލިއުނީމަވެސް ކޮމެންޓްކުރިން ތިޔަ ތަންތަން ރަގަޅަށް ބަލައިފިނަމަ ނުވާނެއޭ ފެސިލިޓީތަކަކަށް. އިމާރާތެއްގަ ބޯޑެއް އެޅުވުނީމަ ނިމުނީތަ؟ ނަންވާނީ ކޮތަރުކޮށި ހެދި މީހުން އެކަމު.\nމިރަށުގަ ހަދާފަ ހުރި ކޮވިޑު މަރުކަޒު މިރަށު މީހުންނަށް ބޭނުންކުރެވެން ޖެހޭ އަދި ޖާގައޮތް މިންވަރުން އެހެން ރަށްރަށުގެ މީހުން ގެންނަން ޖެހޭ ރަށު މީހުން ބަލިވި ކަމަށް ވިޔަސް އަމިއްލަ ރަށު ފަސްގަނޑުގަ ޢާއިލާ ކައިރީގަ އޮންނަން ފަސޭހަވާނެ\nސަރުކާރުތައް ބަދަލު ވިޔަސް ސިޔާސަތުބަދަލެއް ނުވޭ. ރަށްއިތުންނަށް ނަނާ ހުވަފެން ދަށްކަނި ކޮންމެ ސަރުކާރަކުންވެސް. މާލެއަށް ހުރިހާ ކަމެއް ޖަމާކުރުމުގެ ސިޔާސަތު ގެންގުޅެނި. ޖަޒީރާ ރާއްޖެއޭ ކިޔާފަ ހުވަފެން ދަށްކަނި. ފޯޓްވެސް ހަދަނި މާލޭ ސަރަހަންދުގަ. ފާކެއްހެފިޔަސް ފެންއަރުވާތަނެއް ހެދިޔަސް މާލޭގަ. ރާއްޖެތެރެއަށް ހަމަ މިހާރު ވެސް މި ކޮށްދެނި ފުޓްސަލު ދަނޑަކާއި ބަދަރު ހެދުން އާކަމެއް ނުކުރޭ.\nމަބުނީ އެއްކަލަ އައިހެވަން މަޑުމަޑުން ކުދިކުދި އޮޅުންތައް އަރަމުންގޮސް ނޭނގުމެއްގެތެރޭ އެންމެފަހުން ހަމަ ގުޅިފަޅުގައޭ މާލޭމީހުން އެހަދަނީ. އުތުރުމީހުނަށް އަދި ރޭކާލާހެނެއް ހިއެއްނުވޭ.\nމާލެއަށް ހުރިހާ ބާރަކާއި ވަސީލަތެއް ޖަމާކޮށްފަ ނާންނާށޭ ގޮވިޔަސް މާލެދިޔުން ނޫންގޮތެއްނެތް. އަތޮޅުގެ ރައްޔިތުންނަށް ބޭނުންވާ ސާމާނު ލިބޭ ހަމައެކަނި ތަނަކީ މާލެވީމަ މާލެ ދާނެ.. ކުޅުދުއްފުށީގަ ޕޯޓް އެދެވޭގޮތުގައި ހިންގާނަމަ، އެބޯޓުތައް ދަތުރުކުރާނީ ކުޅުދުއްފުށިން ރަށަށް.. މާލެއަކަށްނޫން.. އެންމެރަށަކަށް ބަރޯސާވުންދޫކޮށް ބާރުތައް ލާމަރުކަޒީކުރަންޖެހޭ... އަލިފާނުގެ ހާދިސާއިންވެސް ކޮވިޑްއިންވެސް ބުނެދެނީ ހަމައެންމެވާހަކައެއް..\nމިހާރު ކޮންމެ ތަނެއްގަ ޕޯޓް ހެދިއަސް އަންނަން އޮތީ ހަމަ ކޮވިޑް އޮތް ގައުމުތަކުން ބޯޓްތައް. އެކަމު މާލެ ނޫން އެހެން ގޮތެއް ހޯދަންޖެހޭ. ރަށްތަކާމެދު ވެވިފައިވާ އިހުމާލުތައް ރަގަޅުކުރަންވީ ދުވަސް މިއަދު މިއީ. ނުދީ ހިފެހެއްޓި ވަސީލަތްތައް ރަށްތަކުގައި ގާއިމުކޮށްދޭންޖެހޭ. މާލޭގެ ސެންޓްރަލްކަން ކަނޑާލަންޖެހޭ. އެންމެން ހަމަހަމަކުރަންޖެހޭ.\nއިސްޤު ސޯނާ ބޯޓް\nކައްޕީން ގެ ކަންތަށް މާ ބޮޑު ވެއްޖެ އެވެ.\nމިހާރު އޮންނަ އުސޫލާއި އެއްގޮތަށް ކަންތައް ހިގާނަމަ ބޯޓްފަހަރުގެ ފަޅުވެރިން ޕޮޒިޓިވް ވުމުގެ ފުރުސަތު ވަރަށް ކުޑަ. ޕޮޒިޓިވް ތިވަނީ މާލެއަށް ފައިބާތީ ނޫނީ މާލެއިން ޕޮޒިޓިވް މީހާ ބައްދަލުވެފާވާތީ ، ނޫނީ ހޯމްކަރަންޓީނަށް ރަށަށްދާ މީހަކު ޕޮޒިޓިވް ވެފަ ހުރީމަ! މުޅިރާއްޖެއަށް ފެތުރުން ހުއްޓުވޭނީ އުސޫލުތައް ރަގަޅަށް ހިފައްޓައިގެން އެހެން ނޫނީ މަދު މީހެއްގެ ސަބަބުން އެތައް ރަށެއްގެ މީހުންނަށް ބިރުވެރިކަން މިފެތުރެނީ.\nގޯސްނުވެ ރަނގަޅުވާނެކަމުގެ އުއްމީދުކުރަން. ފިހާރަތަށް ހުޅުވުން ލަސްކުރުމުގެ ހިކުމަތެއް ނޭގޭ. މަށަށް އެނގޭކަމަކީ ހުޅުމާލެ ގިހާރަތައް އަވަހަށް ހުޅުވުމުން ފިހާރަތަކަށް ދިއުމުން މަށަށް އޮންނަ ބިރު ވަރަށް ކުޑަކަން. މީހުން މަދުވުމުން ވަރަށް ބަލައިގެ ރައްކާތެރި ކަމާއެކު ތަކެތި ގަނެވޭ. ލަހުން ހުޅުވީމަ ވަރަށް އުދަގޫވޭ. މީހުން ގިނަ ބިރު ބޮޑު. ބައެއްފަހަރު ހުސްއަތާ އެނބުރި އަންނަން. މަށަށް އޮންނަ ބިރުގެ ވާހަކަ މިބުނީ.\nލުއިތަށް ދިންއިރު ދެއްކި ވާހަކަތަށް އަޑުނީވިގެން އުޅެނީ ހޭދަބައިވެފައި ތިބީމަތޯ؟ ލުއިތަށް ދިނަސް ޒަރޫރީ ބޭނުމެއް ނެތިއްޔާ ނުދާށޭ ކިޔާ އެތަށް ފަހަރަކު އިލްތިމާސް ކޮށްފައިވޭ. ކޮބާ ފަރުދީ ޒިންމާ؟\nފަރުދީ ޒިންމާ ސުމެއް\nއެތައް ދުވަހެއް ކުރިން އިލްތިމާސް ކޮށްފި މި އީދުގައި ބަލި ހިފައިގެން ރަށް ރަށަށް ނުދާން. އެކަމަކު ކަހާ ތަނެއް ހިރުވައެއްވެސް ނުލާ. އަހަރެން ގޮވާލަން ހުރިހާ އެންމެންގެ ބުކިންތައް ކެންސަލް ކުރަން. ކޮންފަދަ ކަމެއް މި ދެން


Fannu Expo hulhuhvai dhehvaiifi\nރައީސް ސޯލިހު ފަންނު އެކްސްޕޯ ހުޅުއްވައި ދެއްވަނީ- ފޮޓޯ: ރައީސް އޮފީސް\nދިވެހި އުފެއްދުންތެރިކަމުގެ ގައުމީ މައުރަޒު- ފަންނު އެކްސްޕޯ ރައީސް އިބްރާހިމް މުހައްމަދު ސޯލިހު ހުޅުވައިފި ދެއްވައިިފި އެވެ.\nދަރުބާރުގޭ އާއި ކުޑަކުދިންގެ ބަގީޗާ އަދި ކަލާފާނު ސްކޫލުގައި މިމަހުގެ 21 އިން 28 ގެ ނިޔަލަށް ކުރިއަށްދާ ފަންނު އެކްސްޕޯ ހުޅުވައި ދެއްވަމުން ރައީސް ސޯލިހު ވިދާޅުވީ އެ މަނިކުފާނަކީ ކުރިން ރާއްޖޭގައި ބޭއްވި މައުރަޒުތައް ވެސް ފެނުމުގެ ނަސީބު ލިބި ވަޑައިގެންފައިވާ ބޭފުޅަކަށް ވާތީ މި އަހަރުގެ ފެންނު އެކްސްޕޯއިން ވެސް ދިވެހި ގައުމިއްޔަތާއި ސަގާފަތާއި ދިވެހިވަންތަކަން ރަމްޒުކޮށްދޭ ދިވެހި އަމިއްލަ އުފެއްދުންތައް ފެނިގެންދާނެ ކަމަށް އުންމީދު ކުރައްވާ ކަމަށެވެ.\n"ދިވެހި އަދަބިއްޔާތާއި ދިވެހި ބަހާ އެކުގައި، ކާބަފައިން އަޅުގަނޑުމެންނަށް ދޫކުރި އެންމެ އަގުބޮޑު ތަރިކައަކީ، އަތު މަސައްކަތާއި އަތްތެރި މަސައްކަތުގެ ދާއިރާއިން، އަޅުގަނޑުމެންނާ ހަމައަށް އައިސްފައިވާ ހުނަރުވެރިކަން. އެތައް ޖީލެއް ކަޑައްތުކޮށް އަޅުގަނޑުމެންނާ ހަމައަށް އައިސްފައިވާ، އެވޭލާ ދިވެހި ކޮންމެ އުފެއްދުމަކީ، އޭގައި ޚާއްޞަ ދިވެހިވަންތަ ސިފަތަކެއް އެކުލެވިފައިވާ އުފެއްދުމެއް،" ރައީސް ވިދާޅުވި އެވެ.\nފަންނު އެކްސްޕޯގެ ވަނައެއް ހޯދި ފަރާތަކަށް ނައިބް ރައީސް އިނާމު ދެއްވަނީ- ފޮޓޯ: ޝަމްވީލް| އަވަސް\nއިތުރަށް ވިދާޅުވީ މިފަދަ މައުރަޒުތައް ބޭއްވުމުގެ އެންމެ ބޮޑު ބޭނުމަކީ މަސައްކަތްތެރީންނަށް ހިތްވަރުދީ، ދިވެހިންގެ ހުނަރުތައް ދިރުވައި އާލާކޮށް، ވާދަވެރި މާއައުލެއްގެ ތެރެއިން ފުރުސަތު ފަހިކޮށްދިނުން ކަމަށާ ހާއްސަކޮށް ކުދި އަދި މެދުފަންތީގެ ވިޔަފާރިކުރާ މީހުންނަށް، ވިޔަފާރީގެ ފުރުސަތުތައް ފަހިކޮށްދިނުން ކަމަށެވެ.\n"ރާއްޖޭގައި ހިންގާ ވިޔަފާރިތަކުގެ ގާތްގަނޑަކަށް 93 އިންސައްތައަކީ ކުދި އަދި މެދުފަންތީގެ ވިޔަފާރިތައް. ނަމަވެސް، އެ ބާވަތުގެ ވިޔަފާރިތައް، ރާއްޖޭގެ އިގްތިސާދުގައި އެކަށީގެންވާ ގޮތެއްގައި، އަދިވެސް ޝާމިލް ނުކުރެވޭކަން ފާހަގަކުރެވޭ. ރަސްމީކޮށް ރަޖިސްޓްރީކޮށްގެން ހިންގާ ކުދި އަދި މެދުފަންތީގެ ވިޔަފާރިތަކަށްވުރެ، ރަޖިސްޓްރީ ނުކޮށް ހިންގާ އެ ބާވަތުގެ ވިޔަފާރިތައް އަދި މާގިނަ،" ރައީސް ވިދާޅުވި އެވެ.\nރާއްޖޭގެ ވިޔަފާރީގެ 93 އިންސައްތައަކީ ކުދި އަދި މެދުފަންތީގެ ވިޔަފާރިތައް. ނަމަވެސް، އެ ބާވަތުގެ ވިޔަފާރިތައް، ރާއްޖޭގެ އިގްތިސާދުގައި އެކަށީގެންވާ ގޮތެއްގައި، އަދިވެސް ޝާމިލް ނުކުރެވޭކަން ފާހަގަކުރެވޭ. ރަސްމީކޮށް ރަޖިސްޓްރީކޮށްގެން ހިންގާ ކުދި އަދި މެދުފަންތީގެ ވިޔަފާރިތަކަށްވުރެ، ރަޖިސްޓްރީ ނުކޮށް ހިންގާ އެ ބާވަތުގެ ވިޔަފާރިތައް އަދި މާގިނަ\nރައީސް ވިދާޅުވީ ސަރުކާރުގެ ފުރަތަމަ 100 ދުވަހުގެ ތެރޭގައި، އެސްއެމްއީ ބޭންކު ހުޅުވީ ކުދި އަދި މެދުފަންތީގެ ވިޔަފާރިތަކަށް އެހީތެރިކަން ދިނުމަށް ކަމަށެވެ.\nފަންނު އެކްސްޕޯގެ ވަނައެއް ހޯދި ފަރާތަކަށް އިކޮނޮމިކް މިނިސްޓަރު ފައްޔާޒު އިސްލާއިމް އިނާމު ދެއްވަނީ- ފޮޓޯ: ޝަމްވީލް| އަވަސް\n"އަޅުގަނޑަށް އެނގިފައި އޮތްގޮތުން، އެ ދުވަހުން ފެށިގެން މިހާތަނަށް، 1.3 ބިލިއަން ރުފިޔާ ހޯދުމަށް އެކި ފަރާތްތަކުން އެ ބޭންކަށް ހުށަހަޅާފައި އެބަ އޮތް. އޭގެތެރެއިން މިހާތަނަށް އެކި ފަރާތްތަކަށް 233 މިލިއަން ރުފިޔާ ދިނުމަށް، އެ ބޭންކުން ނިންމައި، ބައެއް ފަރާތްތަކަށް މިހާރު ވަނީ އެ ފައިސާ ދޫކުރެވިފައި،" ރައީސް ވިދާޅުވި އެވެ.\nއެސްއެމްއީ ބޭންކުން އަންނަ އަހަރު 450 މިލިއަން ރުފިޔާގެ ލޯނު ދެނީ\nއެމަނިކުފާނު ވިދާޅުވީ ކުދި އަދި މެދުފަންތީގެ ވިޔަފާރިތަކަށް، ޙަގީގަތުގައިވެސް ވަރަށް ބޮޑު އެހީތެރިކަމެއް ބޭނުންވެފައިވާ ކަމަށާ، އެފަދަ ވިޔަފާރިތައް ހިންދެމިލުމަށް އިގްތިސާދީ ދާއިރާގެ ތަރައްގީގެ ތެރެއިން ޖާގަ ހޯދައިދޭން ޖެހޭ ކަމަށެވެ.\n"މި ދެންނެވި މަސައްކަތުގެ ތެރެއިން، މި ފެށޭ 2020 ވަނަ އަހަރުގެ ތެރޭގައި އެސް.އެމް.އީ ބޭންކް މެދުވެރިކޮށް 450 މިލިއަން ރުފިޔާގެ ލޯނު ދޫކުރުމަށް، ކުރިއަށް އޮތް އަހަރުގެ ބަޖެޓުގައި ވަނީ ހިމަނާފައި. އަޅުގަނޑު ގަބޫލުކުރާގޮތުގައި ކުދި އަދި މެދުފަންތީގެ ވިޔަފާރިތަކަށް މިދޭ އެހީތެރިކަމުގެ ފައިދާ އަޅުގަނޑުމެންނަށް އިގްތިސާދުން ވަރަށް އަވަހަށް ފެނިގެންދާނެ،" ރައީސް ވިދާޅުވި އެވެ.\nފަންނު އެކްސްޕޯގައި ހަ ދާއިރާއަކުން 14 ގިންތިއަކުން 350 މީހުން 30،000 ދިވެހި އުފެއްދުން ބައިވެރިކޮށްފައިވެ އެވެ. ރޭ ވަނީ ފަންނު އެކްސްޕޯގެ ވާދަކުރުމުގެ ބައިން ވަނަތައް ހޯދި ފަރާތްތަކަށް އިނާމު ހަވާލުކޮށްފަ އެވެ. އިނާމުތައް ދެއްވީ ސަރުކާރު ކުންފުނިތަކުގެ އިސްވެރިންނާއި ދައުލަތުވެ ވަޒީރުންނެވެ. ފަންނު އެކްސްޕޯ ހުޅުވިފައި ހުންނާނީ މިއަދު ހަވީރު 16:00 އިން 23:00 އަށެވެ. އަދި އެހެން ދުވަސް ދުވަހުގެ 14:00 އިން 23:00 އަށެވެ.\nފަންނު އެކްސްޕޯގައި 420 އަށްވުރެ ގިނަ ބައިވެރިން


ބަޙްރައިންގެ ފޮރިން މިނިސްޓަރު - ހިތްތިރި ކަމުގެ ނަމޫނާއެއް :: މިކަލް ނޫސް\nބަޙްރައިންގެ ފޮރިން މިނިސްޓަރު - ހިތްތިރި ކަމުގެ ނަމޫނާއެއް\nޝަރަފުއްދީން އަލީ ޒަހީރު\n28 ޑިސެމްބަރ 2016 15:35\nބަޙްރައިންގެ ޚާރިޖީ ވަޒީރު ޚާލިދު ބިން އަޙްމަދު އަލް ޚަލީފާ އެމަނިކުފާނުގެ މެއިޑާއެކު ކެރެލާގައި\nޤައުމުތަކުގެ ވަޒީރުން ޢާއްމުގޮތެއްގައި ނޫސްތަކުގެ ފަލަ ސުރުޚީން ޖާގަ ހޯދަނީ އެމީހުންގެ ހައިބަތު ދައްކުވައިދޭ ކޮންމެވެސް ކަމެއްގެ ޚަބަރުންނެވެ. އެންމެ ސާދާ ދިރިއުޅެމުންދާ މީހާ ވެސް ވަޒީރަކަށްވުމުން ދިރިއުޅުމުގެ ސާދާކަން ކެނޑި އަބުއިވެ، ޢާއްމުންގެ ލޯތަކަށް ފޮރުވެއެވެ. ވަޒީފާގެ ޒިންމާގެ ގޮތުން، ގިނަ ފަހަރަށް އޮންނަނީ އަބުއިވާން ޖެހިފައެވެ.\nއެހެންނަމަވެސް ބަޙްރައިންގެ ޚާރިޖީ ވަޒީރަކީ މިއާ ޚިލާފު ބޭފުޅެކެވެ. ތެލުގެ މުއްސަނދިކަން ލިބިފައިވާ ބަޙްރައިންގެ ޚާރިޖީ ވަޒީރު ޚާލިދު ބިން އަޙްމަދު އަލް ޚަލީފާ އަކީ ޤައުމުތަކުގެ ވަޒީރުންނާ ޚިލާފަށް، ޚާއްޞަކޮށް ޢަރަބި ސަރުކާރުތަކުގެ ވަޒީރުންނާ ޚިލާފަށް ސާދާ މިޒާޖުގެ ބޭފުޅެކެވެ.\nއެމަނިކުފާނު ވަނީ ބިޒީ ޝެޑިޔުލް އިން ޖާގަ ހޯއްދަވައިގެން އިންޑިޔާއަށް ވަޑައިގެން އެމަނިކުފާނުގެ ގެކޮޅުގެ ކުރީގެ މެއިޑާ ބައްދަލުކުރައްވާފައެވެ. ހަމައެކަނި ބައްދަލުކުރެއްވީކީ ނޫނެވެ. މެއިޑާއެކު ފޮޓޯ ނެންގެވުމަށްފަހު އަމިއްލަފުޅު އިންސްޓަގްރާމް އެކައުންޓުގައި އެފޮޓޯ ޙިއްސާ ވެސް ކުރެއްވިއެވެ.\n"މިއަދު އަހަރެމެން ލައިލާ އާ ބައްދަލުކޮށްފިން. އޭނާ ވަނީ 21 އަހަރުވަންދެން ލޯތްބާއި، އަމާނާތްތެރިކަމާއި ވަފާތެރިކަމާއެކު 21 އަހަރުވަންދެން އަހަރެމެންނާއެކު ބަޙްރައިންގައި ހޭދަކޮށްފަ....(މިހާރު މިހުރީ) އިންޑިޔާގެ ކެރެލާގެ ކޮއްލަމްގައި ހުންނަ އޭނާގެ ގޭގައި".\nލައިލާގެ އުފަން އަވަށް ކެރެލާގެ ކޮއްލަމް އަށް ވަޑައިގެން ލައިލާ އާ ބައްދަލުކުރުމުން ސޯޝަލް މީޑިޔާގައި ތާއީދު ދަނީ އޮހެމުންނެވެ. އަލް ޚަލީފާ އިންސްޓަ ކުރެއްވި ފޮޓޯ އަށް 3000 އަށްވުރެ ގިނަ ލައިކްސް ވަނީ ލިބިފައެވެ. އެހެން ނުވާންވީ ކީއްވެ ހެއްޔެވެ. ދުނިޔޭގެ ޤައުމެއްގެ ވެރިޔަކު އެބޭފުޅުންގެ މުވައްޒަފުންނަށް ތާރީފުކޮށް އެކަން ޢާއްމުކުރުމަކީ ޢާއްމުކަމެއް ނޫނެވެ.\nމަޞްދަރު: އިންޑިޔާ ޓައިމްސް


India ge serial killer maruge adhabun salaamai vejje.\nއިންޑިއާގެ "ސީރިއަލް ކިލާ" މަރުގެ އަދަބުން ސަލާމަތްވެއްޖެ\nސީރިއަލް ކިލާގެ ނަމުން މަޝްހޫރުވެފައިވާ ސުރިންދަރު: އޭނާގެ މަރުގެ ހުކުމް އުމުރު ދުވަހުގެ ޖަލު ހުކުމަކަށް ވަނީ ބަދަލުކޮށްފައި\nކުޑަކުދިން މެރުމާއި ރޭޕް ކުރުމުގެ ކުށުގައި މަރުގެ ފަސް އަދަބު އައިސްފައިވާ އިންޑިއާ މީހާ މަރުގެ އަދަބުން ސަލާމަތްވެއްޖެ އެވެ.\n"ސީރިއަލް ކިލާ" ގެ ނަމުން މަޝްހޫރުވެފައިވާ ސުރިންދަރު ކޯލީ ނަމަކަށް ކިޔާ އެ މީހާއަކީ ކުޑަކުދިން މެރުމާއި ރޭޕް ކުރުމުގެ އެތައް ކުށަކާ ގުޅިގެން ފަސް ފަހަރަށް މަރުގެ ހުކުމް އައިސްފައިވާ މީހެކެވެ. ނަމަވެސް އެ އަދަބުތަކުން އޭނާ ސަލާމަތްވީ އައްލާއާބާދުގެ ހައި ކޯޓުން އޭނާގެ މަރުގެ ހުކުމް އުމުރު ދުވަހުގެ ޖަލު ހުކުމަކަށް ބަދަލުކޮށް ދިނުމުންނެވެ.\nއެ ކޯޓުން ނިންމީ ސުރިންދަރުގެ މަރުގެ އަދަބު ތަންފީޒު ނުކޮށް މާ ގިނަ ދުވަސްވެފައިވާ ކަމަށެވެ. ކުޑަކުދިން މެރުމާއި ރޭޕް ކުރުމުގެ އިތުރު މައްސަލަތަކެއް ވެސް ސުރިންދަރާ ދެކޮޅަށް ކޯޓުގައި މިހާރު ވެސް އެބައޮތެވެ.\nއިންޑިއާގެ ސުޕްރީމް ކޯޓުން ކުރިން ނިންމާފައިވާ ގޮތުން މަރުގެ އަދަބު ތަންފީޒު ނުކޮށް މާ ގިނަ ދުވަސް ވަންދެން ޖަލުގައި ބެހެއްޓުމަކީ އެ މީހެއްގެ މަރުގެ އަދަބު އުމުރު ދުވަހުގެ ޖަލު ހުކުމަކަށް ބަދަލު ކުރެވިދާނެ ކަމެކެވެ. އެ ނިންމުމާ ގުޅިގެން އެ ގައުމުގެ ކޯޓުތަކުން ދަނީ ގިނަ ބައެއްގެ މަރުގެ ހުކުމް އުމުރު ދުވަހުގެ ޖަލު ހުކުމްތަކަށް ބަދަލުކޮށް ދެމުންނެވެ.\nއެގޮތުން 1991 ވަނަ އަހަރު އިންޑިއާގެ ބޮޑުވަޒީރު ރަޖީވް ގާންދީ އަވަހާރަކޮށްލުމުގައި ބައިވެރިވުމުގެ ކުށުގައި މަރަން ހުކުމްކޮށްފައި ތިބި ތިން މީހުން ވެސް ވަނީ މިދިޔަ އަހަރު މަރުގެ އަދަބުން ސަލާމަތްވެފަ އެވެ.\nނިއުކްލިއާ ސަބްމެރީންތައް ބަލަންޖެހޭ: އީރާން\n"ދައުލަތެއްގެ މިނިވަންކަމަށް ޗައިނާ އަރައި ނުގަންނާނެ"\nއިންޑިއާގެ މަންހަޖުގައި ސައިން ލޭންގްއޭޖް ހިމަނަނީ\nބަޔޮންޓެކްއަށް ޝަރަފްވެރި އިނާމެއް


Thunfaiy reehchah bahahtan Lip Balm ge badhalugai mi thakethi beynunkurun maa rangalhu!\nތުންފަތް ރީއްޗަށް ބަހައްޓަން ލިޕް ބާމުގެ ބަދަލުގައި މިތަކެތި ބޭނުންކުރުން މާރަނގަޅު!\n19 ފެބްރުއަރީ 2020 - 08:13:18\nތުންފަތް ހިކިގެން ގޮސް ހަލާކުވުމުގެ މައްސަލަ ވަރަށް ގިނަ ބަޔަކަށް ކުރިމަތިވެ އެވެ. ހީލަން މަސައްކަތް ކުރިއަސް ތަދުވެ އެވެ. ނޫންނަމަ ތުންފަތުން ލޭ އައުމުގެ މައްސަލަ ވެސް މިކަމުގެ ސަބަބުން ދިމާވެ އެވެ. މި ކަމަށް ލިޕް ބާމު އުނގުޅައިގެން ވެސް ހައްލެއް ނުލިބިއްޖެނަމަ މި ބުނާ ކަންކަން ކޮށްލައިގެން މިކަމަށް ހައްލެއް ލިބޭތޯ ބަލަން ހިނގާށެވެ.\nތުންފަތް ހިކިގެން ގޮސް ހަލާކުވުމުގެ މައްސަލައަށް ހައްލެއް ހޯދުމަށްޓަކައި މާބޮޑު ހަރަދެއް ކުރާނެ ކަމެއް ނެތެވެ. ކޮންމެ ދުވަހަކު ގޭގައި މިގެންގުޅޭ ސާމާނު ބޭނުންކޮށްގެން މިކަމަށް ހައްލެއް ހޯދަން މަސައްކަތް ކުރާނަމަ މިއީ ޖީބަށް ވެސް ބޮޑު ބުރަ އަކަށް ނުވާނެ އެވެ.\nކާށި ތެޔޮ: މިއީ ހަންގަނޑަށް ވަރަށް ފައިދާ ކުރާ އެއްޗެއް ކަމަށް ހަމުގެ ތަޖުރިބާކާރުން ބުނެ އެވެ. އެގޮތުން ކާށި ތެޔޮލަކީ ހަންގަނޑު އޮމާންކޮށްދީ މަޑުކޮށްދޭ އެއްޗެކެވެ. މިހެންކަމުން ކުރަން ޖެހޭ ކަމަކީ ކޮންމެ ދުވަހަކު ވެސް ދެތިން ފަހަރު ތުންފަތުގައި ކާށިތެޔޮ ކާތަންވީ އެވެ.\nއެލޯވޭރާ: މިއީ ގިނަ އަދަދަކަށް ވިޓަމިންސް އާއި މިނަރަލްސް އެކުލެވޭ އެއްޗެކެވެ. އާންމުކޮށް މޫނާއި ހަންގަނޑަށް ފަރުވާ ކުރުމަށް އެލޯވޭރާ ބޭނުންކުރާއިރު ތުންފަތް ހިކިގެން ގޮސް ހަލާކުވާ ތަންތަން ރަނގަޅު ކުރަން މި ފަތް ބޭނުންކުރަންވީ ގޮތަކީ މި ފަތުގެ ޖެލްތައް ކުޑަކޮށް ނެގުމަށް ފަހު ތުންފަތުގައި ހާކަންވީ އެވެ. ދެން ރަނގަޅަށް ހިކުމުން ތުންފަތް ދޮންނާށެވެ. މިގޮތަށް އާންމުކޮށް އަމަލުކުރަން ފެށުމުން ތުންފަތް ރީތިވާނެ އެވެ.\nމާމުއި: މާމުއިއަކީ ގިނަ އަދަދަކަށް ގުދުރަތީ ވިޓަމިންސް އަދި މިނެރަލްސް ހިމެނޭ އެއްޗެކެވެ. އޭގެ އިތުރުން އެންޓި-ބެކްޓީރިއަލް މާއްދާ، ވެސް މާމުއިގައި ހިމެނެ އެވެ. އޭގެ ސަބަބުން ހަންގަނޑު އުޖާލާވެ މަޑުވެ ހަމުގެ ކުލަ އަލި ކޮށްދެއެވެ. މިހެންކަމުން މިއީ ތުންފަތް ހަލާކުވާ މައްސަލައަށް ވެސް ބޭނުންކުރާ އެއްޗެކެވެ.\nމިތަކެތީގެ އިތުރުން ވެސް ބައެއް ފަރާތްތަކުން ތުންފަތް ރީތިކުރުމަށް ހަކުރު އުނގުޅަ އެވެ. އެކަމަކު ހަކުރު ތުންފަތުގައި އުނގުޅާއިރު ހަންގަނޑަށް ގެއްލުމެއް ލިބިދާނެތީ އެންމެ ރަނގަޅުވާނީ ކޮންމެވެސް ކަހަލަ ތެޔޮ ކޮޅެއް ތުންފަތުގައި އުނގުޅުމަށް ފަހު ހަކުރު ތުންފަތުގައި އުނގުޅުމެވެ.\nއަތުގައި ލިޕްސްޓިކް ހޭކުން މާ އުފާވެރި!\nހަންގަނޑު އޮމާން ކުރުމަށް ގޭގައި ކުރެވިދާނެ ބައެއް ކަންތައް


Ras Online - ކޯވިޑް-19: ސެލޫން އަދި ބޯކޮށާ ތަންތަން ހުޅުވާއިރު އަމަލުކުރަންޖެހޭ އުސޫލު އާންމުކޮށްފި\nކޯވިޑް-19: ސެލޫން އަދި ބޯކޮށާ ތަންތަން ހުޅުވާއިރު އަމަލުކުރަންޖެހޭ އުސޫލު އާންމުކޮށްފި\nއެޗްޕީއޭ އިން މިއަދު އާންމުކުރި މިއުސޫލުގައި ބުނެފައިވަނީ، މޭކަޕް ކުރުމުގައި އެކަކަށް ބޭނުންކުރާ ފުއްމާގަނޑު، ސްޕޮންޖް ފަދަ ތަކެއްޗަކީ ޑިސްޕޯޒަބަލް ތަކެތި ކަމުގައިވާން ޖެހޭނެ ކަމަށެވެ. މުވައްޒަފުންނާއި ކަސްޓަމަރުންނަށް މަދުވެގެން3ފޫޓުގެ ގައިދުރުމިން ބަހައްޓައިގެން ޚިދުމަތްދެވޭނެ ވަރަށް މީހުންގެ ޢަދަދު ކަނޑައަޅާ ތަނަށް ވަންނަ މީހުންނަށް ފެންނަ ގޮތަށް ބަހައްޓަން ޖެހޭނެ ކަމަށް ވެސް އުސޫލުގައި ބުނެފައި ވެއެވެ.\nކަސްޓަމަރުންނާ ގާތުން ޚިދުމަތް ދިނުމުގައި ފޭސް ޝީލްޑް ނުވަތަ ގޮގްލްސް އަޅާ އަންގި ލައްވަން ޖެހޭނެ ކަމަށް އުސޫލުގައި ބުނެއެވެ. އަދި ކޮންމެ ކަސްޓަމަރަކަށް ޚިދުމަތްދިނުމުގެ ކުރިން އަންގި ބޭލުމަށްފަހު ސައިބޯނިލައިގެން ރަނގަޅަށް އަތް ދޮވެ އަންގި ބަދަލު ކުރަން ޖެހޭނެ ކަމަށް އުސޫލުގައި ވަނީ ބުނެފައެވެ. ކޮންމެ ކަސްޓަމަރަކަށް ޚިދުމަތް ދިނުމުގެ ކުރިންނާއި ފަހުން މަދުވެގެން 20 ސިކުންތު ވަންދެން ސައިބޯނިލައިގެން ރަނގަޅަށް އަތްދޮވެ ހިއްކުމަށާއި ފައިސާ ބަލައި ގަތުމުގައި ވީވަރަކުން ކޭޝްލަސް ޕޭމަންޓް ހެދޭނެ އިންތިޒާމް ހަމަޖެއްސުމަށް ވެސް އުސޫލުގައި އެދިފައި ވެއެވެ.\nސެލޫންގެ ޚިދުމަތް ހޯދަން އަންނަ ފަރާތްތަކަށް ސައިބޯނި ލައިގެން އަތްދޮވެވޭނެ ނުވަތަ ހޭންޑް ސެނިޓައިޒަރއިން އަތް ސާފުކުރެވޭނެ އިންތިޒާމު ވެސް ހަމަޖައްސާފައި ބަހައްޓަން ޖެހޭނެ ކަމަށް އުސޫލުގައި ބުނެއެވެ. ކޮންމެ ކަސްޓަމަރަކަށް ޚިދުމަތްދީ ނިމުމަށްފަހު ބޭނުންކުރި ތަކެއްޗާއި ގޮނޑި އަދި ސަރަޙައްދު ރަނގަޅަށް ސާފުކޮށް، އަދި އެޕޮއިންޓްމަންޓް ދިނުމުގައި ސާފުކުރުމަށް ވަގުތު ލާފައި އެޕޮއިންޓްމަންޓް ދިނުމަށް ވެސް އުސޫލުގައި ވަނީ ބުނެފައެވެ.\nޑިސްއިންފެކްޓް ކުރުމަށް އެކަމަށް ޚާއްޞަކޮށްފައި ހުންނަ ކެމިކަލްސް ނުވަތަ ބްލީޗް ސޮލިއުޝަން ބޭނުންކުރުމަށާއި އާންމުކޮށް އަތްލާ ތަންތަން (ދޮރުގެ ތަޅު، ކައުންޓަރ، ގޮނޑި، މޫނު ދޮންނަ ތަށި، އިސްކުރު، ސިޑީގެ ރެއިލިންގ، ލިފްޓްގެ ބަޓަންތައް ފަދަ ތަންތަން) ގިނަގިނައިން ސާފުކުރުމަށް ވެސް އުސޫލުގައި އަންގާފައިވެއެވެ.


BML Wow kids run ninmaalaifi\nބީއެމްއެލް ވާއު ކިޑްސް ރަން ނިންމާލައިފި--ފޮޓޯ:ބީއެމްއެލް\nބޭންކް އޮފް މޯލްޑިވްސް (ބީއެމްއެލް) އާއި ޓޯޓަލް ފިޓްނަސް ގްރޫޕް (ޓީއެފްޖީ) ގުޅިގެން ބާއްވަމުން އަންނަ "ބީއެމްއެލް ވައު ކިޑްޒް ރަން"ގެ މިއަހަރުގެ ދުވުން ކާމިޔާބުކަމާއެކު ނިންމާލައިފިއެވެ.\nހަތަރު އުމުރު ފުރާއެއްގެ 1000 ކުދިންނާއި އެކުދިންގެ ބެލެނިވެރިންނާއެކު މި ދުވުން ބޭއްވީ މިއަދު ހެނދުނު ހުޅުމާލޭގައެވެ.\nމި ދުވުމާ ގުޅޭގޮތުން ބީއެމްއެލްގެ ޕަބްލިކް ރިލޭޝަންސް މެނޭޖަރު މުހައްމަދު ސަޢީދު ވިދާޅުވީ، ޓީއެފްޖީއާއެކު މި ދުވުން މިއަހަރަވުސް ވަރަށް ފުރިހަމަ ގޮތެއްގައި ނިންމާލެވުމުން ވަރަށް އުފާކުރާ ކަމަށެވެ.\n"މިއީ ބައިނަލްއަޤްވާމީ ކުޑަކުދިންގެ ދުވަހާއި ގުޅުވައިގެން ދުޅަހެޔޮ ސިއްހަތެއްގައި ހުރުމުގެ މުހިންމުކަން ކުޑަކުދިންނަށް އުނގަންނައިދިނުމުގެ ބޭނުމުގައި އަޅުގަނޑުމެން ބާއްވަމުންދާ ހާއްސަ ހަރަކާތެއް،" ސަޢީދު ވިދާޅުވިއެވެ.\nމި ދުވުން ކުރިއަށް ގެންގޮސްފައިވަނީ4އަހަރާއި6އަހަރާ ދެމެދު – 1.3 ކިލޯ މީޓަރު ދިގުމިނަށް ( ބެލެނިވެރިއަކާއެކު)،6އަހަރާއި 8 އަހަރާ ދެމެދު –2ކިލޯ މީޓަރު ދިގުމިނަށް ( ބެލެނިވެރިއަކާއެކު)، 8 އަހަރާއި 10 އަހަރާ ދެމެދު –3 ކިލޯ މީޓަރު ދިގުމިނަށް ( ބެލެނިވެރިއަކާއެކު) އަދި 10 އަހަރާއި 13 އަހަރާ ދެމެދު4ކިލޯ މީޓަރު ދިގުމިނަށެވެ.\nދުވުމުގައި ބައިވެރިވެ ކޮންމެ ކުއްޖަކު ވެސް ދުވުން ނިންމި ވަގުތު ވަނީ މެޑަލް ދީފައެވެ. ބީއެމްއެލް ވާއު ކިޑްސް ރަން އަކީ ގިނަ އަދަދެއްގެ ކުޑަކުދިންގެ ތަރުހީބު ކޮންމެ އަހަރަކުވެސް ލިބޭ ދުވުމެކެވެ. މިއީ ބީއެމްއެލް އާއި ޓީއެފްޖީ ގުޅިގެން މި ދުވުން ބޭއްވި ފަސްވަނަ އަހަރެވެ.


Noorul-islam.NET :: ޢުމުރުން ދުވަސްވީ މީހުންނަށް އިޙްތިރާމް ކުރުން\nޢުމުރުން ދުވަސްވީ މީހުންނަށް އިޙްތިރާމް ކުރުން\nތާރީޚް:2އޮކްޓޯބަރ 2010\nކީރިތިވަންތަ ﷲ އިންސާނާ މާތްކުރައްވައި، ބިމުގައި ޚަލީފާވެރިކުރައްވާފައިވަނީ އެކަލާނގެ އެދިވޮޑިގަންނަވާގޮތުގެ މަތިން މިދުނިޔެ އާރާސްތު ކުރުމަށެވެ. އެހެންކަމުން އިންސާނުންގެ މެދުގައި އެއްބަޔަކު އަނެއްބަޔަކަށް އަޅާލައި އޯގާތެރިވެ އުޅުމަށްޓަކައި، އިސްލާމް ދީނުގައި ވަނީ ޢާއިލީ ގުޅުމާއި އިޖްތިމާޢީ ގުޅުން ދެމިއޮންނާނޭފަދަ ގޮތަކަށް އިންތިޡާމް ކުރައްވާފައެވެ. <?xml:namespace prefix = "o" ns = "urn:schemas-microsoft-com:office:office" />\nދުނިޔެއަށް އުފަންވުމަށްފަހު އިންސާނާ ތިން މަރުޙަލާއެއް ކަނޑައްތުކުރެއެވެ. އެންމެ ފުރަތަމަ އިންސާނާ މިދުނިޔެއަށް އަންނަނީ ވަރަށް ނިކަމެތި ޙާލުގައިއެވެ. އެއްވެސް އާރެއް ބާރެއް ނެތް، ކުޑަ ކުއްޖެއްގެ ގޮތުގައެވެ. އެއަށްފަހު، ބޮޑުވެ ގައިގާ ބާރުޖެހި، އަމިއްލައަށް ކަންތައްތައްކޮށް އުޅެވޭވޭވަރުގެ ޤާބިލުކަންހުރި މީހަކަށް ވެއެވެ. އޭގެފަހުގައި އަނެއްކާވެސް ކުރީގެ ޙާލަތަށް ރުޖޫޢަވެއެވެ. އަރުޛަލް ޢުމުރަށްދާ ހިނދު، ބަލިކަށިވެ އަނަރޫފަވެ ވިސްނުންކޮށިވެ، ވަރަށްވެސް ނިކަމެތި ޙާލަތަށް ހިނގައިދެއެވެ. އަދި އޭނާގެ ދަންފަޅި ހަމަވުމުން މިދުނިޔެ ދޫކޮށްފައި ދެއެވެ. އެހެނަސް، މިޙާލަތަށް ދަނީ އިންސާނުންގެ ތެރެއިން ބައެއް މީހުންނެވެ. އަނެއްބައިމީހުން ކުޑައިރު ނުވަތަ ޒުވާން ޢުމުރުގައިވެސް މިދުނިޔެ ދޫކޮށްފައި ދެއެވެ.\nއިންސާނާގެ ޙަޔާތުގައި އަންނަ މިތިން މަރްހަލާތަކުގެ ތެރެއިން ކޮންމެ މަރުޙަލާއެއްގައިމެ، އޭނާއަށް އަޅާލުމާއި އޯގާތެރިކަމާއި ރައްކާތެރިކަން ލިބޭނޭގޮތް ކީރިތިވަންތަ ﷲ ވަނީ މެދުވެރި ކުރައްވާފައެވެ. އަދި އެކަންތައްތައް ކަށަވަރު ކޮށްދެއްވުމުގެ ގޮތުން އެކަލާނގެވަނީ މިކަންތައްތައް ކުރުން ވާޖިބު ކުރައްވާފައެވެ. ކުޑަދަރިފުޅާ އަޅާލައި ބަލައި ބޮޑުކުރުން މައިންބަފައިންގެ މައްޗަށް ވާޖިބުކުރެއްވި ހިނދު، މައިންބަފައިން ޢުމުރުން ދުވަސްވެ ގައިގެ ބާރުދޫވެ، އެހެންމީހުންގެ އިހީތެރިކަމަށް ބޭނުންވާ ދުވަހު، އެބައިމީހުންނާ އަޅާލައި ބެލެހެއްޓުން ދަރިންގެ މައްޗަށް ވަނީ ވާޖިބު ކުރައްވާފައެވެ.\nﷲ ސުބުޙާނަހޫ ވަތަޢާލާ ވަނީ، އެކަލާނގެއަށް އަޅުކަންކުރުމަށް ގޮވާލެއްވި އަމުރުފުޅާ ވިދިގެން، މައިންބަފައިންނަށް ހެޔޮކޮށް ހިތުމަށް ކީރިތި ޤުރުއާނުގެ، އެތައްތަނެއްގައި އަމުރު ކުރައްވާފައެވެ. މިއިން އެއްތަނެއްގައި އެކަލާނގެ ވަޙީކުރައްވައެވެ. وَاعْبُدُوا اللَّهَ وَلا تُشْرِكُوا بِهِ شَيْئًا وَبِالْوَالِدَيْنِ إِحْسَانًا [النساء: ٣٦] މާނައީ"ތިޔަބައިމީހުން الله އަށް އަޅުކަންކުރާށެވެ! އަދި އެކަލާނގެއާ އެއްވެސް އެއްޗަކާ ޝަރީކު ނުކުރާށެވެ! އަދި މައިންބަފައިންނަށް ހެޔޮކޮށް ހިތާށެވެ!\nއިސްލާމް ދީނަކީ އިންސާނިއްޔަތުގެ ދީނެވެ. އިންސާނިއްޔަތަށް އިޙްތިރާމްކުރާ ދީނެވެ. އިންސާނުންގެތެރިއިން ވާ ކުޑަކުދިންނަށާއި ބޮޑެތިމީހުންނަށްވެސް މެއެވެ. ޖުމްލަކޮށް ބަލާއިރު، ހުރިހާ ކަމެއްގައިމެ ޢުމުރުން ދުވަސްމީހުންނަށް އިޙްތިރާމާއި ޤަދަރު ކުރުމީ އިސްލާމީ ރިވެތި އަދަބުތަކުގެ ތެރިއިންވާ އަދަބެކެވެ. މާތް ނަބިއްޔާ صلى الله عليه وسلم ޙަދީޘުކުރެއްވިއެވެ. لَيْسَ مِنَّا مَنْ لَمْ يَعْرِفْ حَقَّ كَبِيْرِنَا، وَيَرْحَمْ صَغِيْرَنَا [رَوَاهُ الْبُخَارِيْ فِي اْلأَدَبِ الْمُفْرَدِ ح355] މާނައީ "އަހަރަމެންގެ ބޮޑެތި މީހުންގެ ޙައްޤުތައް ނުދަންނަ، އެބައިމީހުންނަށް އިޙްތިރާމް ނުކުރާ މީހުންނާއި، އަހަރުމެންގެ ކުޑަ ކުދިންނަށް އޯގާތެރިނުވާ މީހުންނީ، އަހަރުމެންގެ މަންހަޖުން ބޭރުވެގެންވާ ބައެކެވެ."\nއެހެންކަމުން، އަޅުގަނޑުމެންގެ ތެރެއިން ގެއްލެމުންދާ މިފަދަ ރިވެތި އިޖްތިމާޢީ އަދަބުތައް އަޅުގަނޑުމެންގެ ތެރޭގައި އަށަގެންނުމަށް، ވަކިން ޚާއްޞަކޮށް އުފެދި ބެޑެތިވަމުންއަންނަ ޒުވާނުންގެ ކިބައިގާ މިފަދަ ސިފަތައް އަށަގެންނުމަށް ތަޢުލީމީ ނިޒާމުގެ ތެރެއިން ގިނަގުނަ މަސައްކަތްތަކެއް ކުރަންޖެހިފައިވާކަމުގައި ދެކެމެވެ.


ދިއްދޫގައި ޕޯސްޓް އޮފީހެއް ހުޅުވައިފި | Sangu News\n1 އޭޕްރިލް 2021 - 10:11\nހއ. ދިއްދޫގައި ޕޯސްޓު އޮފީހެއް ހުޅުވައިފިއެވެ.\nއެރަށުގައި ބުދަދުވަހުގެރޭ ބޭއްވި ރަސްމިއްޔާތުގައި އެތަން ހުޅުވައި ދެއްވީ ދިއްދޫ ދާއިރާގެ މެމްބަރު ޢަބްދުﷲ ވަހީދެވެ.\nދިއްދޫން ތިން މީހަކު ކޮވިޑަށް ޕޮޒިޓިވްވެއްޖެ\nޝަރަފުގެ ހިނގާލުމާއެކު ދިއްދޫގައި ވެސް ހަވާ އަރުވައިފި\nޕޮލިސް ކްލަސްޓާ: ދިއްދޫއިން އިތުރު ޕޮޒިޓިވް ކޭސްއެއް!\nދިއްދޫއިން ތިން ފުލަހަކު ކޮވިޑަށް ޕޮޒިޓިވްވެއްޖެ


Beyruge hathiyaaru elhi sifain neh Raajje aku neiy: Shamal | Mihaaru\nބޭރުގެ ހަތިިޔާރު އެޅި ސިފައިންނެއް ރާއްޖެއަކު ނެތް: ޝަމާލް\nޗީފް އޮފް ޑިފެންސް ފޯސް މޭޖަ ޖެނެރަލް ޝަމާލް: ބޭރުގެ ހަތިޔާރު އެޅި ސިފައިން ރާއްޖޭގައި ނުތިބޭނެ ކަމަށް އޭނާ ވިދާޅުވި -- ފޮޓޯ/މިހާރު\nއިންޑިއާއިން ރާއްޖެއަށް ހަދިޔާކުރި ދެ ހެލިކޮޕްޓަރާ އެކު އިންޑިއާ ސިފައިން ރާއްޖޭގައި ތިބުމުގެ އިތުރުން ހދ. ހަނިމާދުއަށް ވެސް އިންޑިއާ ސިފައިންގެ ބަޔަކު އަންނަ ވާހަކަތަކާ ގުޅިގެން ފާޑުކިއުންތައް އަމާޒުވެފައި ވަނިކޮށް ސިފައިންގެ އިސް އޮފިސަރުން ބޭއްވި ނޫސްވެރިންގެ ބައްދަލުވުމުގައި ޝަމާލް ވިދާޅުވީ ބޭރުގެ ސިފައިން ރާއްޖޭގައި ހަރަކާތްތެރިވަނީ އިންސާނީ ޚިދުމަތްތަކަށްޓަކައި ކަމަށެވެ.\n"އަސްކަރީ ނުވަތަ މިލިޓަރީ ޕްރެސެންސެއް ނެތޭ އަޅުގަނޑު ދަންނަވަނީ ކެރިގެން،" ޝަމާލް ވިދާޅުވި އެވެ.\n"މިލިޓަރީ ޕްރެސެންސެއްގެ ގޮތުގައި އަޅުގަނޑުމެން މި ސިފަކުރަނީ ހަނގުރާމަވެރި ހަތިޔާރު އަޅައިގެން ތިބޭ، އެ މީހުންގެ މަގްސަދުތަކެއް ހާސިލްކުރަން ތިބޭ ބައެއް ތިބޭ ނަމަ އަޅުގަނޑުމެން ސިފަކުރާނީ މިލިޓަރީ ޕްރެސެންސެއްގެ ގޮތުގައި. އެހެން ނޫން ޓެކްނީޝަނުން، ހިއުމަނިޓޭރިއަން ބޭނުމަށް، އަޅުގަނޑުމެންގެ ބޭނުމަށް އަޅުގަނޑުމެންގެ ބޭނުންތައް ފުއްދައި ދިނުމަށް ޓެކްނިކަލް މީހުން ރާއްޖޭގައި މަސައްކަތް ކުރަމުން ގެންދޭ."\nއޭގެ މިސާލެއްގެ ގޮތުން އޭނާ ނެންގެވީ އިންޑިއާ ސިފައިންނާ އެކު ރާއްޖޭގައި އޮޕަރޭޓްކުރަމުން އަންނަ ހެލިކޮޕްޓަރުތަކެވެ.\nޝަމާލް ވިދާޅުވި ގޮތުގައި އިންޑިއާ އިން ހަދިޔާކުރި ހެލިކޮޕްޓަރު ދުއްވަން ދިވެހިން ބޭނުން ނުކުރަނީ އެކަމަށް ޚާއްސަ ދިވެހި ޕައިލެޓުން ނެތުމުންނެވެ. ދިވެހިން ތަމްރީން ކުރުމުގެ މަސައްކަތް މިހާރު ކުރަމުން އަންނަ ކަމަށާއި ގިނަ ގޮންޖެހުންތަކެއް އެކަމަށް ހުއްޓަސް، ވަރަށް އަވަހަށް އެފަދަ ދިވެހިން ލިބޭނެ ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ކޮމާޝަލް ޕައިލެޓުންނަށް ދޭ ފަދަ މުސާރަ އާއި އިނާޔަތްތައް ނުދެވުމަކީ އެ ދާއިރާއިން ދިވެހިން ހޯދަން އުނދަގޫވާ ސަބަބެކެވެ.\n"ހައެއްކަ ކުދިން މި ތިބީ ޕައިލެޓުންގެ ގޮތުގައި. އެ ކުދިންނަކީ އެކިއެކި އެކަޑަމީތަކުން ޕައިލެޓުންގެ ގޮތުގައި ތަފާތު ވައްތަރުގެ އެއާ ކްރާފްޓްތަކަށް ތަމްރީނު ހަދާފައި ތިބި ކުދިން. ސީދާ ހެލިކޮޕްޓަރުގެ ރޭޓިންއެއް ނެތް ހަދާފައެއް. އެހެން ނަމަވެސް ވަރަށް ކައިރި މުސްތަގްބަލެއްގައި އަޅުގަނޑުމެން މިބަލަނީ މިހާރު ތިބި ޕައިލެޓުން ހެލިކޮޕްޓަރު ދުއްވޭނެ ގޮތަށް ތަމްރީނު ކުރެވޭނެ ކަމަށް،" ޝަމާލް ވިދާޅުވި އެވެ.\nއޭނާ ވިދާޅުވީ ހެލިކޮޕްޓަރުގެ ތެލާއި މެއިންޓެނަންސް ކަންކަން ކުރީއްސުރެން ފެށިގެން އިންޑިއާ ސިފައިން ބަލަހައްޓަމުން އަންނަނީ އެއްބަސްވުމުގައި އެކަން ލިޔެފައި އޮތް ގޮތަށް ކަމަށެވެ. އެ އުސޫލުން ކޯސްޓް ގާޑްގެ ކަނޑުގެ އުޅަނދުތައް ވެސް ކޮންމެ ދެ އަހަރުން އެއްފަހަރު އިންޑިއާއަށް ގެންގޮސް، މެއިންޓެނަންސް ބަލަހައްޓަމުން އަންނަ ކަމަށް އޭނާ ވިދާޅުވި އެވެ.\nޝަމާލް ވިދާޅުވި ގޮތުގައި އިންޑިއާ ސިފައިން ހެލިކޮޕްޓަރު ދުއްވުމަކީ އޭގެ ކޮންޓްރޯލް ދިވެހިންނަށް ގެއްލޭ ސަބަބެއް ނޫނެވެ.\n"[ކޯސްޓް ގާޑު] ކޮންމެ ދެ އަހަރުން އެއް އަހަރު ރީފިޓް ކުރުމަށް އިންޑިއާއަށް އެބަ ގެންދޭ. ގެންގޮސް ރީިފިޓް ކުރުމާއި ސްޕެއާ ހޯދުމާއި މި ހުުރިހާ ޚަރަދުތަކެއް އިންޑިއާ ސަރުކާރުގެ ފަރާތުން ކޮށްދޭ. ހަމަ އެ މޭރުމުން ހެލިކޮޕްޓަރުގެ ހުރިހާ ޚަރަދުތަކެއް ކަހަލަ ގޮތަކަށް އިންޑިއާ ސަރުކާރުގެ އެހީގައި ލިބެމުން މިދަނީ،" ޝަމާލް ވިދާޅުވި އެވެ.\n"އެހެންވީމަ އޭގެ ކޮމާންޑް އެންޑް ކޮންޓްރޯލާއި އެއް ތަނުން އަނެއް ތަނަށް ހެލިކޮޕްޓަރު އުދުހެނީ ވެސް އެމްއެންޑީއެފްގެ އިންސްޓްރަކްޝަނާ އެކީގައި."\nޝަމާލް ވިދާޅުވީ އިންޑިއާ ކަނޑަކީ މުހިންމު ސަރަހައްދަކަށް ވާތީ ކަނޑާއި ވައިގެ ސަރަހައްދު ބެލެހެއްޓުމާއި ސިފައިންގެ ގާބިލްކަން ބޮޑުކުރަން އެމެރިކާ އާއި ސައުދީ އަރަބިއާ އާއި ޗައިނާ އާއި ޕާކިސްތާނާއި އިނގިރޭސިވިލާތް ފަދަ ގައުމުތަކުން ވެސް ސިފައިންނަށް އެކި ގޮތްގޮތުން އެހީތެރިކަން ލިބޭ ކަމަށެވެ.\nއޭނާ ވިދާޅުވީ "ރާއްޖޭގެ މިނިވަންކަމަށް ބުރޫއަރާ އެއްވެސް ކަމަކަށް ސިފައިން ޖާގަ ނުދޭނެ" ކަމަށެވެ. އަދި ގާނޫނުއަސާސީ އާއި ރާއްޖޭގެ މިނިވަންކަން ސިފައިން ދަމަހައްޓާނެ ކަމަށް ވެސް ވިދާޅުވި އެވެ.\nއެމްއެންޑީއެފް އިންޑިއާގެ އަސްކަރިއްޔާ ރާއްޖެ-އިންޑިއާ މޭޖަ ޖެނެރަލް އަބްދުﷲ ޝަމާލް\n140 ކޮމެންޓް, 179 ރިއެކްޝަންސް\nވަޒީފާ ގަނޑަކަށްޓަކާ ގައުމަށް ގައްދާރު ވެވެމުން ތިޔަ ދެވެނީ. އިސްތިއުފާ ދީފަ ގޭގަ ގުޅަފިހަން ހުއްޓަސް މާރަނގަޅު ވާނެ\nއިންޑިޔާއިން ކުރަނީ ވަރަށް ނުބައި ވައްތަތެއްގެ އިސްތިއުމާރެއް. ބޭނުމެއް ޖެހިފައިވާވަގުތު އެކަމެއްކޮށްލަދީފަ ބަދަލުގައި އެއަށްވުރެ ބޮޑުކަމަކަށް އެއްބަސްކުރުވަނީ. ނޫސްތަކާ, ނުފޫޒުގަދަ މީހުންނާ ވަކިވަކިން ބައްދަލުކޮށް އެމީހުންނަށް އެހީތެރިވަނީ. ދެން ގައުމުގައި ތިބޭނީ ނިކަމެތިން. އެމީހުންނަށް ކުރެވޭނެ މާބޮޑުކަނެއްނޯންނާނެ. އެގްރީމެންޓްތައް ހުންނަނީ އިންޑިޔާއަށް ފައިދާވާގޮތަށް. ސުކޫލުކުއްޖަކަށް ދަތުރެއް ދިނަސް ބޮޑު އެގްރީމެންޓެއް. ޖަޕާން ތަންތަނީ މިފަދަ ހީލަތްތެރިކަންކަމެއްނުކުރޭ.\nދިވެހި ސިފައިން މި ރާއްޖޭގަ ތިބެނީ ހަތިޔާރު އަޅައިގެންތޯ? ހަތިޔާރު އެޅި ދިވެހި ސިފައިންވެސް ފެންނަނީ އިންޑިއާ އެންބަސީ ދޮރުމަތިން. ސަމާލު އިސްތިއުފާ.\nދިވެހިންނަށް ޤައްދާރުވެއްޖެ! އިސްތިޢުފާ ދެއްވާ.\nއެހެންވީމަ ޝަމާލްވެސް މީސިފައިންގެ މީހެއް ނޫންދޯ؟ ގައިމު އެއިނީ ހަތިޔާރު އަޅައިންނެއްނޫން. ޕްލީސް ޓޯކް ސަމްސެންސް ބަޑީ! ކިޔަވާފަ ހުރިއެއްޗެއްގެ ބޭނުމެއްނެތެއްނު ސިޔާސީ މީހުންގެ ފައިބުޑަށްވެއްޓި ހޮޅި ވާހަކަދައްކަންޔާ!\nދިވެހި ސަރުކާރު ބޭނުންވީމާ އިންޑިޔާ ސިފައިން މި ޤައުމުން ބޭލޭނެ ތޯ. ނޫން ތޯ. ސުވާލަކީ. އައި ޑައުޓް.\nހަތިޔާރު ނޭލިޔަސް ބޭރުގެ އެއްވެސް ގައުމެއްގެ ސިފައިން މިފަސްގަނޑުގައި ތިބެގެންނުވާނެ އިންޑިޔާ ސިފައިން ބޭރުކުރޭ ބޭރުކުރޭ ބޭރުކުރޭ\nއެހެންވިއްޔާ ކުލަ ހެދުމުގައި ހަތިޔާރުނާޅާ އުޅޭ އިންޑިއާ ސިފައިންނަށް މި ރާއްޖެ އިން ނުފޭބިގެ ން މިއުޅެނީ ކީއްވެތޯ ؟؟؟؟؟\nޔާމީނު ސަރުކާރުގައި ޖަމީލާ އުމަރު ސޮއިކުރި ޕޮލިސް އެކަޑަމީއެއްވެސް މިހާރު ގޯސް! މި ވެގެން އުޅޭ ގޮތަކީ އިންޑިއާއިން ބްރިޖްއަޅާ އެތައް ކަމެއް ކުރަން ފައިސާދޭތީ އެކަމާ ހަސަދަވެރިވީ. އެކަން ހުއްޓުވަން ކުޅޭ ކުޅިވަރެއް މިއީ. އޭރުންތާ ބުނެވޭނީ ބްރިޖެއްވެސް ނޭޅުނޭ!\nކޮންމެ ބަޔަކު ކުރިއަސް ގޯސްކަމެއް ވާނީ ހަމަ ގޯސްކަމަކަށް.\nފާޑުފާޑުގެ ވާހަކަ ނުދައްކާ ބުރިޖު އަޅާފަ ދައްކަބަލަ\nގޯދީ ރާޖާގެ ހަނދާނުން\nއަހަރެން އަޖައިބު ވަނީ ރާއްޖޭގަ ހުރިހާޢާތޮޅެއްގައި ސީއެންބިއުލާންޗް އޮވެފަ އަދި ގައުމު އަޅުވެތިކުރަން އިންޑިޔާގެ ހެލިކޮޕުޓަރު ހޯދަންެޖެހޭ ކަމަށް ބަޔަކު ދެކޭތީއެވެ ސުވާލަކީ ހަމަ ކޮންމެ ދުވަހަކު ބަލީމީާހން އުފުލަން އެވަރަށް ބަލި މީހުން ހޯދަނީ ކޮންތާކުންތޯ އެވެކޮންމެހެން މާލެ ގެންނަން ޖެހޭހެއްޔެވެ އަތޮޅު ހޮސްޕިޓާ ސަރަހއްދީ ހޮސްޕިޓާ އަދި ރއީސް އިބްރާހީމް އަޅަން ކިޔާ ޓާސަރީ ހޮސްޕިޓާ އެބހުއްޓެވެ


Raees Yameen ge shareeaiy aadhittha dhuvahu\nއެންމެ ފަހުން ޝަރީއަތުގެ އަޑުއެހުމެއް ބޭއްވީ އެޕްރީލް މަހުގެ 25 ވަނަ ދުވަހު\nހުށަހެޅުމަކާ ގުޅިގެން ބާއްވާ އަޑުއެހުން ބޭއްވުމުގެ ފަސް ދުވަސް ކުރިން އެކަން ދެފަރާތަށް އަންގަންޖެހޭ\nއެކްސްކްރޯ އެކައުންޓުން 36 މަސް ދުވަހުގެ މުއްދަތަށް އިންވެސްޓް ކޮށްފައިވާ ކަން ހާމަވޭ\nކ. މާލެ 16 ޖުލައި 2019 | އަންގާރަ 13:44 11,470\nކުރީގެ ރައީސް އަބްދުﷲ ޔާމީނުގެ މައްޗަށް ކޮށްފައިވާ މަނީ ލޯންޑަރިންގެ ދައުވާގެ ޝަރީއަތުގެ އަޑުއެހުން އާދިއްތަ ދުވަހަށް ތާވަލް ކޮށްފިއެވެ.\nމިދިޔަ ބުރާސްފަތި ދުވަހަށް ވެސް ރައީސް ޔާމީންގެ ޝަރީއަތް ތާވަލް ކުރިއެވެ. ނަމަވެސް އެމައްސަލަ އެދުވަހު ކެންސަލް ކުރީ އިދާރީ މައްސަލައަކާއި ގުޅިގެންނެވެ.\nދައުލަތުން އެންމެ ފަހުން ހުށައެޅި ލިޔުންތަކުގެ ފަހުން ފަސް ދުވަހުގެ މުއްދަތެއް މަދުވެގެން ދޭން ޖެހޭ އިރު ޔާމީންގެ ޝަރީއަތް ނުބޭއްވުނީ އެ ފަސް ދުވަސް ކުރިން އެކަން އަންގާފައި ނުވާތީއެވެ.\nއެޕްރީލް މަހުގެ 25 ވަނަ ދުވަހު ބޭއްވި އިބްތިދާއީ އަޑުއެހުންތަކުގެ ޝަރީއަތުގައި ރައީސް ޔާމީންގެ ފަރާތުން ހުށައަޅަންޖެހޭ ހުށައެޅުންތަކަށް 10 ދުވަސް ދިނުމަށް އެމަނިކުފާނުގެ ވަކީލުން އެދުމުން އެ 10 ދުވަސް ދީފައި ވެއެވެ. އެހުށައެޅުންތައް ޔާމީންގެ ފަރާތުން ހުށައެޅުމުން އޭގެ ރައްދެއްގެ ގޮތުގައި ދައުލަތުން ވެސް ވަނީ ލިޔުންތަކެއް ހުށައަޅާފައެވެ. ޔާމީންގެ ޝަރީއަތް މިދިަޔ ބުރާސްފަތި ދުވަހު ނުބޭއްވުނީ އެލިޔުންތައް ހުށައެޅުމަށްފަހު ދޭންޖެހޭ ފަސް ދުވަސް ނުދީ އޮތުމުންނެވެ.\nއެންމެ ފަހުން ބޭއްވި އިބްތިދާއީ އަޑުއެހުމުގައި ދައުލަތުން ހުށައެޅި ހެކިތަކުގެ ތެރޭގައި ކުރީގެ ނައިބު ރައީސް އަހުމަދު އަދީބާއި، އޭސީސީގެ ކުރީގެ ރައީސް ހުސަން ލުތުފީއާއި، އޭސީސީގެ ރައީސް މުއައްވިޒު ރަޝީދާއި، އެމްއެމްޕީއާރުސީގެ ކުރީގެ މެނޭޖިން ޑިރެކްޓަރ އަބްދުﷲ ޒިޔާތާއި، މުހައްމަދު ވަސީމާއި، ކުރީގެ ޓުއަރިޒަމް މިނިސްޓަރ މޫސާ ޒަމީރާއި، ބީއެމްއެލްގެ ބޯޑް މެމްބަރުން ކަމަށްވާ މުހައްމަދު ލުވެއިޒް އާއި މުހައްމަދު ޝަރީފެވެ.\nދައުލަތުން ބުނެފައިވަނީ ރައީސް ޔާމީންގެ ނަމުގައި ހުޅުވާފައިވާ އެކްސްކްރޯ އެކައުންޓުން 36 މަސް ދުވަހުގެ މުއްދަތަށް އިންވެސްޓް ކޮށްފައިވާ ކަން ހާމަވާ ކަމަށެވެ. އަދި އިސްލާމިކް ބޭންކްގެ ޑޮލަރު އެކައުންޓުން ބީއެމްއެލްގެ ޑޮލަރު އެކައުންޓަށް އޭގެ އަސްލު އޮޅުވާލުމަށް ޓްރާންސްފާ ކޮށްފައިވާ ކަން ހާމަވާ ކަމަށް ބުނެ ހެކީގެ ގޮތުގައި އޭސީސީއިން ހެދި އެސްކޮރޯ އެކައުންޓް އެއްބަސްވުމާއި، އޭސީސީގެ ތަހުގީގު ރިޕޯޓާއި، އެމްއެމްޕީއާރްސީގެ އޮޑިޓް ރިޕޯޓާއި، ރައީސް ޔާމީން އޭސީސީއަށް ދިން ބަޔާނާއި، މައްސަލާގައި ހިމެނޭ ޓްރާންސްސެކްޝަންތަކުގެ ޗެކްތަކާއި، ސްލިޕްތަކާއި، ބޭންކް ސްޓޭޓްމެންޓްތަކާއި، ޔާމީންގެ މާލީ ބަޔާން ހުށައަޅާފައެވެ.


Vampire - 12 | Vaahaka ވެމްޕަޔާ – 12 – Vaahaka\nވެމްޕަޔާ - 12\n91200\tAugust 1, 2021\nވެމްޕަޔާ - ޓްރޭލާ\nވެމްޕަޔާ - 1\nވެމްޕަޔާ - 2\nވެމްޕަޔާ - 3\nވެމްޕަޔާ - 4\nވެމްޕަޔާ - 5\nވެމްޕަޔާ - 6\nވެމްޕަޔާ - 7\nވެމްޕަޔާ - 8\nވެމްޕަޔާ - 9\nވެމްޕަޔާ - 10\nވެމްޕަޔާ - 11\nވެމްޕަޔާ - 13\n* " ދެއްވާތޯ ތިޔަ ލޯތްބާ ވަފާ\nޙަޞްރަތުގައި އަޅާ ދަންނަން\nލެއްވުން އެދި މަ ކުރަމޭ ދުޢާ\nޖަންނަތުގައި ދެހިތް އެކު އެތާ\nދުރުވާ ކަށް ތިޔަ ލޯތްބަށް މަ ނޭދެން\nދުރުގައި ވާން ހިތެއް އަދު މަ ނޭދެން\nހުރުމަށް އަރިހުގައި ލޯބިވާ އަދު\nބޭނުންވޭ ވުމަށް ގާތުގައި\nއާދޭތޯ އިންނާނަން ލޯބިން\nލިބިދޭ ތޯ އިންނާނަން ލޯބިން\nތިޔައިންތިހާ އުފާ " *\n" ސްޓޮޕް އިޓް……….. ހޫ ސެޑް އައި އޭމް ވެއިޓިން ފޯ ކައިޒަން " މިލާން ކަންފަތުގައި އަތް އަޅާލަމުން ބުނެލިއެވެ." ސޯ ހަމަ އަސްލަށް ވެސް ޔޫ ލައިކް ކައި ދޯ "އީވާ ދެލޯ ހަނިކޮށް ލަމުން ބުނެލިއެވެ." ނޯ… ހު..ހޫ ސެޑް އައި ލައިކް ކައިޒަން….. ހީ އިޒް މައި ބެސްޓީ " މިލާން ވަރަށް ނުވާ ކަމަށް ވެލާފައި ބުންޏެވެ." މިނީ އެއް ނު ތިބުނީ " އީވާ ޖަވާބުދިނެވެ." ކޮން އިރަކު " މިލާން އަނެއްކާވެސް ކޮށްލީ ސުވާލެކެވެ.\n" ތި ބުނީ އެއްނު ޔޫ އާރް ނޮޓް ވެއިޓިންގް ފޯ ހިމް އޭ … ސޯ ދެޓް މީންސް ޔޫ ވާ ވެއިޓިން ފޯ ހިމް….. އެން ޔެސް ޔޫ ކޭންޓް ލައި ޓު މީ އައިމިނަތް މިލާން މައިހާން ….. މިލާން ކައި އާ ކިތަންމެ ދުރު ގައި ހުއްޓަސް މިނީ ގެ ހިތް އަދިވެސް ބޭނުން ވަނީ ހަމަ އެ މުހައްމަދު ކައިޒަން ޒިމާމް " އީވާ މިލާން ގެ ހިތުގައި ހުރި ހުރިހާ އެއްޗެއް އެކްޓު ބޮޑުކޮށް ކިޔައި އަޅާލުމުން މިލާން ހުރީ ހައިރާން ވެފައެވެ.\n" އީވާ ….. ކޮންހެނެއް އެނގުނީ އެވެސް އަދި އަހަރެންގެ ހިތުގައި ހުރި އެއްޗެހިން….. ޑޯންޓް ޓެލްމީ ޔޮރް އަ ވިޗް " މިލާން ގަބޫލު ނުކުރެވޭ ފަދަ ގޮތަކަށް ބުނެލިއެވެ." ސާބަސް މިލާން އައި އޭމް ނޮޓް އެ ވިޗް އަމް އަ ހާފް ވެމްފަޔާ…. ޔޫ ނޯދެޓް ރައިޓް " އީވާ އެހެން ބުނެލިއެވެ.\n" ޔާހް އައި ނޯ އެކަމް އެސްލޯންގް އެސް އައި ނޯ ފާތުމަތް އީވާ ޒިމާމް އަކައްށެއް ވެމްޕަޔަރިކް ޕަވާސް އެއް ލިބިފައެއް ނުވޭ " މިލާން ސޮކެއް ގައި ހުރެ ބުނެލިއެވެ. މިލާން އަށް ނޭނގުނު ކަމަކީ ލިބުނު ބޮޑު ސޮކެއް ގެ ސަބަބުން އަމިއްލަ އަށް ބޭޒާރުވި ކަމެވެ.\n" ކައިޒަން ސުވާލެއް ކޮށްލަން ތަ " އިޔާން ބޯ ކަހާލަމުން ބުނެލިއެވެ." ހޫމް ކޮށް ބަލަ " ކައިޒަން މަޖާވެލާފައި ހުރެ ބުނެލިއެވެ." އީވާ އަށް ކޮންހެނެއް އިޒާ އެންގެނީ" އިޔާން ސުވާލު ކޮށްލިއެވެ. އެއީ މިއަދު މެންދުރުން ފެށިގެން އިޔާން ގެ ހިތުގެ ތެރޭ އިގައި އޮތް ސުވާލެކެވެ.\n" އިޒާ ތިބުނީ…. އީވާއަށް އެނގޭނީ އެންމެ އިޒާއެއް… އެއީ އީވާ އާ އެކުގައި އިޔާން ގެ ބައްޕަ މިކޮޅު ހުޅުވާފަ ހުރެ އެއްނު ކްލޯތް މޯލް އެއް އެ މޯލް ގަ އުޅޭ އިޒާ ……. އިވީ އަބަދުވެސް ކިޔާނޭ އިޒާ އަކީ ވަރަށް ތުވި އަންހެނެކޭ އަދި މޯލް އުޅޭ ހުރިހާ ފިރިހެން ސްޓާފްސް އާ ފްލާރޓް ކުރާ ވާހަކަ… ކިހިނެއްވީ އަނެއްކާ ހިތް ކީތަ އެ މަންޖެ އަށް " ކައިޒަން އިޒާ އާއި އީވާގެ މެދުގައި އޮންނަ ގުޅުން ކިޔައިދިނެވެ.\n" އޯ….. އެހެންވީމަ އެ ވިޗް އާއި އިޒާ އެއް ކޮމްޕެނީއެއްގަދޯ ވޯކް ކުރަނީ ނޯވޮންޑާ ޝީ ނޯސް އިޒާ " އިޔާން ހިތާއި ހިތުން އެ ހުރިހާ އެއްޗެއް ކިޔާލިއެވެ. އަދި ކައިޒަން ކައިރީ ބުނެލިއެވެ." ނޯ ތިކަހަލަގެ އަންހެނަކަށް މަ ހިތް ކީއްކުރަން އަނގައިން ވެސް ނުބުނާނަން ".\n" ވެއިޓް އީވާ ވޯކް ކުރަނީ އެ މޯލް ގަ އޭ…. ކޮން ޕޮޒިޝަން އެއް " އިޔާން ކެއް މަދުވެފައި ހުރެ އަހާލިއެވެ." ރިލޭކްސް ޔާން " ކައިޒަން އެހެން ބުނެލިއެވެ." ނޯ އާއި ކާންޓް ބުނޭ ކޮން ޕޮޒިޝަން އެއް " އިޔާން އަނެއްކައިވެސް އަހާލިއެވެ." މެނޭޖާ " ކައިޒަން ބުނެލިއެވެ." އަމް ޑޫމްޑް " އިޔާން ބޮލުގައި އަތް އަޅާލުމުން ބުނެލިއެވެ.\n" އެއީ ކީއްވެ " ކައިޒަން އަހާލިއެވެ." މި ކޮޅަށް އައުމުގެ ކުރިން ޑޭޑް ބުނި ނައިޓް ސްޓާ މޯލް ގެ މެނޭޖަރަކީ އަހަރެންގެ ޕީއޭ ކަމަށް… އަމް ޑޫމްޑް ސީރިއަސް ލީ ޑޫމްޑް " އިޔާން ނިއްކުރި މަތީގައި އަތް އަޅައިގެން ހުރެ ކިޔަން ފެށި އެވެ." ވޯވް ޑޫޑް ޔޫރް ޑޫމްޑް ހެއްހެއްހެއް " ކައިޒަން އެހެން ބުނުމަށް ފަހު ހޭން ފެށިއެވެ.\nކުއްލިއަކަށް ކައިޒަން ކާރު މަޑުކޮށް ލުމުން އިޔާން ދިޔައީ ސިއްސައިގެންނެވެ. އެއިރު ކައިޒަން ކާރުން ފާބަނީއެވެ. އިޔާން ވެސް ކާރުން ފޭބި އެވެ. އަދި ކުރިމަތީގައި ހުރި ޢިމާރާތަށް ބަލާލިއެވެ. އެއީ މާލޭގައި އެންމެ މައްސޫރު ކޮމްޕެނީ ކަމަށް ވާ ބީޗް ކޮރަލްސް އެވެ. ޒިމާމް އިންސާނީ ދުނިޔޭގައި ހިނގަމުންދާ ވިޔަފާރިއެވެ.\nބަލާބެލުމުން ހީވަނީ މުޅި އިމާރާތުގައި ވެސް 180 ފްލޯ އިންނަ ހެނެވެ. އިޔާން އާއި ކައިޒަން ކޮމްޕެނީއަށް ވަދެގެންގޮސް އެރީ ލިފްޓް އަށްށެވެ.ލިފްޓް އަށް އެރުމަށް ފަހު ކައިޒަން ފިއްތާލީ އެންމެ ތިރީގައި އިން ބަޓަން އަށްށެވެ.\nއެއީ 105 ފްލޯ ކަމަށްވާ އެންމެ މަތީގައި ހުރި ފްލޯ އެވެ. 105 ވަނަ ފްލޯ އަށް ދެވެން ދެން ކައިޒަން އާއި އިޔާން ގެ ދެމެދުގައި އޮތީ މަރެއް ފަދަ ހަމަހިމޭން ކަމެކެވެ. 105 ވަނަ ފްލޯ އަށް ދެވުމުން ކައިޒަން އައި އިޔާން ލިފްޓު އިން ފޭބި އެވެ.\nއެއީ ބޮޑު ހޯޕް އެއްހެން އޮތް ތަނެކެވެ. އެކި ދިމާލުގައި ވަށް މޭޒު ހުރިއިރު ހުރިހާ މޭޒެއް ހުރީ ރަތް ކުލައިގެ އޮފަ ފޮތިތަކެއް އަޅާފައެވެ. އެތާގައި ހުރީ ކުޑަދޮރު ތަކުގައި ވެސް ހުރީ ރަތް ކުލައިގެ ކާޓެންސް އެވެ.\nބަަލައިލާ ގޮތުން އަދިވެސް އެތަން ތައްޔާރު ކޮށް ނުނިމެއެވެ. ކައިޒަން އާއި އިޔާން ނުކުތީ ބެލްކަންޏެއް ށެވެ. އެއީ އެތާގައި އެއްވެސް މީހެއް ނެތުމުންނެވެ.\nބެލްކަނީ އަށް އެޅި އެންމެ ފުރަތަމަ ފިޔަވަޅާއެކީ ކައިޒަން އަށް ހުއްޓެން މަޖުބޫރު ކޮށްލިއެވެ. އެއީ އެ ކޮމްޕެނީގައި މަސައްކަތް ކުރަމުންދާ ރިހާނާ އާއި ޒެއިން އެވެ. ރިހާނާ އަކީ ކައިޒަން ގެ ލޯބިވެރިޔާއެވެ. އަދި ޒެއިން އަކީ ކައިޒަން ގެ ރަޙުމަތްތެރި އެކެވެ. ދެމީހުން ތިބީ އެކަކު އަނެކަކުގެ މޫނު ޖެހޭ ނުޖެހޭ ހިސާބުގައި އެކަކު އަނެކަކުގެ ލޮލަށް ގެއްލިފައެވެ.\nކައިޒަން އަށް މި މަންޒަރު ފެނުމުން އައީ ރުޅިއެއް ނޫނެވެ. އޭގެ ބަދަލުގައި ލިބުނީ ހިތްހަމަޖެހުމެވެ. ދެން ހަމަ ގައިމު ވެސް އީވާ އަކަށް ނުބުނެވޭނެތާ ކައިޒަން މީހުނާ ރައްޓެހި ވެފައި ގުޅުން ކަނޑާލަނީ އެއްވެސް ސަބަބަކާއި ނުލައެވެ. ރިހާނާ އަށްށާއި ޒެއިން އަށް ކައިޒަން ފެނުމުން ކުއްލިއަކަށް ދުރަށް ދެވުނެވެ. ހީވީ ކަރަންޓު ސޮކެއް ދިން ހެންނެވެ.\n" ކައި ޑޯންޓް ގެޓް އިޓް ރޯންގް އެއީ…. އަމް…. އެއީ " ކުއްލިއަކަށް ކައިޒަން ފެނުމުން ޒެއިން އަށް ބުނާނެ އެއްޗެއް ނޭނގުނެވެ. ޒެއިން އަށް ކިޔާނެ އެއްޗެއް ނޭންގުމުން އިސްދަށައް ޖަހާލިއެވެ. ހިތާއި ހިތުން މިއަދު އޭނާގެ ވަޒީފާ ގެއްލުނީ ކަމަށް ހިތަށް އަރުވާލަމުން ނެވެ. " ޒެއިން ޑޫޔޫ ލަވް ހާ " ކައިޒަން މަޑުމައިތިރި ކަމާއެކު އަހާލިއެވެ.\nޒެއިން އެއްވެސް ދޮގެއް ހެދުމެއް ނެތި ޖަވާބުދިނެވެ." ހޫމް "" އެހެން ވެއްޖިއްޔާ ޝީޒް އޯލް ޔުއާރްސް އެން މީގެ ފަހުން އޮފީހުގައި މާ ފޮޅުއްވައި ގެން ނުވާނެ." ކައިޒަން ޒެއިން ގެ ކޮނޑު މަތީގައި ޖަހާލަމުން ބުންޏެވެ.\nކައިޒަން އެހެން ބުނުމުން ރިހާނާ އަށް ގަބޫލު ކުރަން ދަތި ވިއެވެ. ރިހާނާ އިސްނަގާލުމަށް ފަހު ކައިޒަން ގެ މޫނަށް ސުވާލެއްގެ ނަޒަރުން ބަލައިލިއެވެ. އެއިރު ޒެއިން ވެސް ހުރީ ރިހާނާ ހެން ކައިޒަން އަށް ބަލާލިއެވެ.\n" ކައިޒަން…. އާރް ޔޫ އޯކޭ ވިތް ދެޓް" ރިހާނާ ޖެހިލުން ވެފައި ހުރެ ސުވާލުކޮށްލިއެވެ. " އޮފް ކޯސް އައި ވޯސެޒެންޓް ސީރިއަސް ވިތް ޔޫ އިޓް ވޯސް ޖަސްޓް އަ ޓައިމް ޕާސް" ކައިޒަން ފަރުވާ ކުޑަ ގޮތަކަށް ޖަވާބުދިނެވެ.\nކައިޒަން އެހެން ބުނުމުން ޒެއިން ކައިޒަން ގައިގާ ކުޑަކޮށް ބަލާލުމަށް ފަހު ސުކުރު އަދާކުރިއެވެ. " ތޭންކްސް މޭން ފޯ ނޮޓް ބައިން ސީރިޔަސް ވިތް ރީން" އެހެން ބުނުމަށް ފަހު ޒެއިން އާއި ރިހާނާ އެތަނުން ނިކުމެގެން ގޮސް ހޯލް ޑެކަރޭޓް ކުރަން ބޭނުން ވާ އެއްޗެހި ޑެކަރޭޓާސް ކައިރިއަށް ގެންދިއުމުގައި އުޅުނެވެ.\nދެންމެ ހިންގާ ދިޔަ ހުރިހާ މަންޒަރެއް ބަލަން ހުރި އިޔާން ހުރީ ބުނާނެ އެއްޗެއް ނޭނގިފައެވެ. އިޔާން ކައިޒަން އަށް ބަލާލިއެވެ. އެއިރު ކައިޒަން ތުން ފުމެމުން ގޮސް ރެއިލިން ގަނޑުގައި އަތް އަޅުވާލިއެވެ. އިޔާން ގޮސް ކައިޒަން ކައިރި ހުއްޓުނެވެ.\n" ހޭ ސޯ އެއީ ދޯ ފަހަރި އަކީ" އިޔާން ހިނިގަނޑެއް ޖަހާލަމަށް ފަހު ބުނެލި އެވެ. " ނޯ އެއީ ޓައިމް ޕާސް… ދެން ޔާން ތިބުނާ ގޮތުން ވެއްޖިއްޔާ މަ ރައްޓެހި ވާ ހުރިހާ އެންމެން ވާނީ ފަހަރި އަށް ދޯ ހަހަހަހަ " ކައިޒަން ވެސް ހިނިގަނޑެއް ޖަހާލަމަށް ފަހު ބުނެލި އެވެ. ކައިޒަން އެހެން ބުނުމުން އިޔާން އަށް އައީ ނުލަފާ ހިންޏެކެވެ. " އޮހް އައި ފޮގޮޓް ދެޓް ޔޫ އާރް މިސްޓަރް ޕްލޭ ބޯއީ" އިޔާން އެހެން ބުނެލިއެވެ.\n" އޮހް ޕްލީސް ޔާން ތީ މީހަކާ ކިޔޭ ވަރުގެ މީހެއް ނޫނެ ޕްލޭ ބޯއީ އޮފް ދި ސެންޗުރީ…….. އެން ޔެސް ހަމަ ގައިމު ވެސް ޔާން އަށް ވުރެ މަދު ޖީ އެފް އަހަރެން ގެ ހުންނާނީ" ކައިޒަން ރައްދު ދިނެވެ. " ރިޔަލީ ޔޫ އާރް 17 ރައިޓް ބުނެބަ 17 އަހަރު ތެރޭގައި ކިތައް އަންހެން ކުދިން ޑޭޓް ކުރީ " އިޔާން ހުރީ ކައިޒަން އަށް ޖެއްސުން ކުރާ ކަހަލަ މޫޑެއްގައެވެ. " 20 އެވެސް ރިހާނާ ލައިގެން… ބީޓް ދެޓް" ކައިޒަން ފޮނި ވެލަމުން ބުންޏެވެ. " ޔާހް އައި ކާންޓް ބީޓް ދެޓް " ކައިޒަން އިޔާން އެހެން ބުނުމުން ހޭން ފެށިއެވެ.\n" އޮހް ދިސް ކޭންޓް ބީ ގުޑް" ކައިޒަން ބިރުގަންނަ ކަމަށް ހެދެމުން ބުނެލިއެވެ. " އައި އޭމެ 18 އެން މި އަހަރު ތެރޭގައި 25 ޖީ އެފް ގެންގުޅުނީން އެން އެ އިޒާ ލައިގެން 26 ހައްހައްހައް ހައްހާ" އިޔާން ނުލަފާ ވައްތަރަކަށް ހެމުން ބުނެލިއެވެ. " ޕިސް ޕިސް ޕިސް ދުނިޔެ އެފުއް މިފުށަށް ޖެހުނަސް ކައެ ބަދަލެއް ނުވާނެ" ކައިޒަން ދެފަރާތަށް ބޯ ހޫރުވައިލަމުން ބުނެލިއެވެ.\n" ވެވެވެވެވެވެވެ ތި ބުނީ އިޒާ އޭތަ" ކައިޒަން ދެލޯ ބޮޑު ކޮއްލުމުން ބުނެލިއެވެ. " ހޫމް އެ ފޮނި ތުވި އަދި ނުވިތާކަށް ދުނިޔޭގައި ލެއްވި ހުރިހާ ފިރިހެނުންނާ ފްލާރޓް ކުރާ އިޒާ" އިޔާން ހިނި އައިސްފައި ހުރެ ބުނެލިއެވެ.\n" ސޯ ޕްލޭ ބޯއީ އޮފް ދި ސޭންޗުރީ އިސް ޑޭޓިންގް ޕްލޭ ގާލް އޮފް ދި ޖެނެރޭށަން ނޮޓް ބޭޑް " ކައިޒަން ތުންފަތު މަތީގައި ޝަހާދަތް އިނގިލި ޖައްސާލައިގެން ހުރި ބުނެލިއެވެ.\n" އޭ ދެން ހިންގާ ގެއަށް ދަމާ މިހާރު އާންޓް އުޅޭނެ ލަސްވެގެން " އިޔާން ސީރިޔަސް ވާ ކަމަށް ހެދެމުން ބުނެލިއެވެ. " ހިންގާ އަވަހަށް ދަމާ އަދި މިރޭ 00 :12 ޖަހާއިރުގަ އެބަ ޖެހޭ އެ ސެރެމޮނީ އަށް ވެސް ދާން….މިތަނަށް އައީ އެހެންނޫނަސް ޗެކެއް ކޮށްލަން މި އިމްޕްލޯއީސް ތައް ރަންގަޅަށް ވޯކް ކުރޭ ތޯ އެ ކަން ވެސް ވެއްޖެ ސޯ ލެޓްސް ގޯ" ކައިޒަން އިޔާން އާއި އެއްބަސް ވެލަމުން ބުންޏެވެ.\nކެޓެގަރީ: ސިލްސިލާ ވާހަކަ ސުޕަރނެޗުރަލް


Delivery kureveynee reygandu 10 jahandhen – Iru\nޑެލިވަރީ ކުރެވޭނީ ރޭގަނޑު 10 ޖަހަންދެން\nހާއިޒް ޒަމީން· 15 ޖޫން 2020\nކޮވިޑް-19 އާއި ގުޅިގެން ފުރަބަންދު އިއުލާނު ކޮށްފައިވާ މާލެއަށް ލުއިތަކެއް ދޭން ފެށިނަމަވެސް، މާލޭގެ ފިހާރަތަކުން ރޭގަނޑު 10:00 ގެ ފަހުން ޑެލިވަރީގެ ހިދުމަތް ނުދެވޭނެ ކަމަށް ނޭޝަނަލް އިމަޖެންސީ އޮޕްރޭޝަން ސެންޓަރު (އެންއީއޯސީ) ބުނެފިއެވެ.\nމި އުސޫލު އެކުލަވާލުގެ ކުރިން މާލޭގައި ޑެލިވަރީގެ ހިދުމަތް ރޭގަނޑު 11:00 ޖެހުމާއި ހަމައަށް ދެވެއެވެ.\nދަރުބާރުގޭގައި ކުރިއަށް ދިޔަ ނޫސްވެރިންގެ ބައްދަލުވުމުގައި އެންއީއޯސީގެ ތަރުޖަމާނު މަބްރޫކު އަޒީޒު ވިދާޅުވީ، 10:00 ގެ ފަހުން މަގުމަތީގައި މީހުން އުޅުން ހުއްޓުވުމަށް ގެނެސްފައިވާ ބަދަލުގެ ތެރެއިން ޑެލިވަރީގެ ހިދުމަތްވެސް ދެވޭނީ އެގަޑިއާއި ހަމައަށް ކަމަށެވެ.\n“ޑެލިވަރީ ކުރުންވެސް ހަމަ 10 ގެ ފަހުން ކުރިއަށް ނުގެންދާ ގޮތަށް އެއްވެސް ކަހަލަ ޑެލިވަރީއެއް” މަބްރޫކު ވިދާޅުވިއެވެ.\nއެޗްޕީއޭއިން އެކުލަވާލާފައިވާ އާ އުސޫލުގައި ވާގޮތުން މިއަދުން ފެށިގެން އާންމުކޮށް މަގުތަކުގައި އުޅުމަށް ކަނޑައަޅާފައިވާ ގަޑިއަކީ ކޮންމެ ދުވަހަކު ފަތިހު 5:00 އިން ފަށައިގެން ރޭގަނޑު 10:00 އާއި ދެމެދުއެވެ. އަދި މި ގަޑިތަކުގައި ބޭރަށް ނިކުމެ އުޅުމުގައި ފުލުހުންގެ ހުއްދަ ހޯދަން ނުޖެހޭ ގޮތަށް ވެސް ވަނީ ހަމަޖައްސާފައެވެ.\nކޯވިޑް ދިފާޢު: މިހާތަނަށް 111415 މީހަކު ވެކްސިން ޖަހައިފި


Covid-19 ge sababun qualifying match thah anekkaaves faskoffi | Mihaaru\nވޯލްޑް ކަޕް ކޮލިފައިންގައި މިދިޔަ އަހަރު ނޮވެމްބަރު މަހު މާލޭގައި ފިލިޕީންސާއި ރާއްޖެ ގައުމީ ޓީމު ކުޅުނު މެޗުގެ ތެރެއިން.-- ފޮޓޯ: ނިޝާން އަލީ/ މިހާރު\nކޮވިޑް-19ގެ ސަބަބުން ކޮލިފައިން މެޗުތައް އަނެއްކާ ވެސް ފަސްކޮށްފި\n12 އޯގަސްޓް 2020 - 13:512comments\nކޮވިޑް-19ގެ ސަބަބުން 2022 ވަނަ އަހަރުގެ ފީފާ ވޯލްޑް ކަޕްގެ ވޯލްޑް ކަޕާއި 2023 އަހަރުގެ އޭޝިއަން ކަޕް ޖޮއިންޓް ކޮލިފައިންގެ މެޗުތައް އަންނަ އަހަރަށް ފަސްކޮށްފި އެވެ.\nމިއީ ކޮލިފައިން މެޗުތައް ފަސްކުރަން އޭއެފްސީން ނިންމި ދެ ވަނަ ފަހަރެވެ. މި މެޗުތައް އެންމެ ފުރަތަމަ ކުޅެން ރާވާފައި އޮތީ މި އަހަރު މާޗް މަހާއި ޖޫން މަހުގަ އެވެ. އެކަމަކު އޭރު ކޮވިޑް-19 ވަރަށް ހަލުވި ކަމާ އެކު ފެތުރޭތީ އެ މުއްދަތުގައި ބޭއްވެން ނެތުމުން ފަސްކުރަން ޖެހުނީ އެވެ. ފަހުން އޭއެފްސީން މަޝްވަރާކުރުމަށް ފަހު މިދިޔަ ޖޫން މަހު މެޗުތައް ބާއްވަން ކަނޑައެޅީ މި އަހަރުގެ އޮކްޓޫބަރާއި ނޮވެމްބަރު މަހުގަ އެވެ. އެހެން ނަމަވެސް އަދިވެސް ކޮވިޑް-19ގެ ކަންތައްތަކުން އަރައިގަނެވިފައިނުވާތީ ކޮލިފައިން މެޗުތައް އަންނަ އަހަރަށް ފަސްކުރަން ފީފާ އާއި އޭއެފްސީން ވަނީ ނިންމައިފަ އެވެ.\nއޭއެފްސީން މިއަދު ނެރުނު ބަޔާނުގައި ބުނެފައިވަނީ ކޮވިޑް-19ގެ ސަބަބުން ހާލަތު ބަދަލުވަމުންދާ ގޮތް ބެލުމަށް ފަހު މެޗުތަކުގެ ޝެޑިއުލް އާންމުކުރާނެ ކަމަށެވެ. އަދި މެޗުތައް ފަސްކުރަން ނިންމީ ފީފާގެ ވެސް ލަފަޔާ އެކުގައި ކަމަށް އޭއެފްސީގެ ބަޔާނުގައިވެ އެވެ. އެނގިފައިވާ ގޮތުގައި މެޗުތައް ފަސްކުރަން ނިންމި އެންމެ ބޮޑު ސަބަބަކީ އަދިވެސް ގައުމުތަކަށް ދަތުރުފަތުރު ކޮށްގެން މެޗުތައް ކުޅެވޭނެ މާހައުލެއް ގިނަ ގައުމުތަކުގައި ގާއިމްވެފައި ނެތުމުންނެވެ.\nމީގެ ތެރެއިން އެންމެ ފުރަތަމަ ރާއްޖެ ކުޅެން އޮތީ ޗައިނާއާ ދެކޮޅަށެވެ. ޗައިނާ މެޗު އެ ގައުމުގައި ބޭއްވެން ނެތުމުން މާޗް މަހު އެ މެޗު ތައިލެންޑަށް ބަދަލުކޮށްގެން ކުޅެވޭތޯ ބެލި ނަމަވެސް ފަހުން ޖެހުނީ ފަސްކުރާށެވެ. ޗައިނާ ސަރުކާރުން ވަނީ މި އަހަރު އެ ގައުމުގައި ބާއްވަން ނިންމާފައި އޮތް ގިނަ ކުޅިވަރު ހަރަކާތްތަކެއް ކޮވިޑް-19ގެ ސަބަބުން ނުބާއްވަން ނިންމައިފަ އެވެ. އޭރު ވާހަަކަ ދެކެވުނީ ވޯލްޑް ކަޕް ކޮލިފައިން މެޗުތަކަށް ހާއްސަ ހުއްދައެއް ދިނުމަށެވެ. އެކަމަކު ފަހުން ޗައިނާ ސަރުކާރުގެ ރުހުން އެކަމަށް ލިބޭ ގޮތް އޮތީ ނުވެފަ އެވެ. އެއާ އެކު ޗައިނާގެ ކޮލިފައިން މެޗުތައް އެހެން ގައުމެއްގައި ކުޅެން ވެސް އެ ގައުމުގެ ފުޓްބޯޅަ އެސޯސިއޭޝަނުން ވިސްނި އެވެ.\nރާއްޖެ އޮތީ ހަތަރު މެޗުން ހަ ޕޮއިންޓާ އެކު ކޮލިފައިން ގްރޫޕު އޭގެ ހަތަރު ވަނައިގަ އެވެ. ގްރޫޕުގެ އެއް ވަނައިގައި އޮތީ ފަސް މެޗުން 15 ޕޮއިންޓާ އެކު ސީރިއާ އެވެ. ޗައިނާ ހަތަރު މެޗުން ހަތް ޕޮއިންޓާ އެކު ދެ ވަނައިގައި އޮތްއިރު ތިން ވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. ރާއްޖޭގެ ފަހަތުން ފަސް ވަނައިގައި އޮތީ ފަސް މެޗު ކުޅެ ޕޮއިންޓެއް ލިބިފައިނުވާ ގުއާމެވެ. ރާއްޖޭގެ ޓާގެޓަކީ ގްރޫޕްގެ ރަނގަޅު ހިސާބެއްގައި ނިންމާލައި 2023 ވަނަ އަހަރުގެ އޭޝިއަން ކަޕަށް ކޮލިފައިވުމެވެ.\nކޮވިޑް-19ގެ މެދުކެނޑުމަށް ފަހު މިދިޔަ މަހު ކުރީކޮޅުގައި ރާއްޖޭގެ ގައުމީ ފުޓްބޯޅަ ޓީމުގެ ޕްރެކްޓިސްތައް ފެށި އެވެ. އެކަމަކު މާލެ ސަރަހައްދުގައި ކޮވިޑް-19 އަނެއްކާ ފެތުރެން ފެށުމާ އެކު މީގެ ހަފްތާއެއްހާ ދުވަސް ކުރިން ވަނީ ގައުމީ ޓީމުގެ ޕްރެކްޓިސްތައް މެދުކަނޑާލައިފަ އެވެ. އަލުން ޕްރެކްޓިސްތައް ފެށޭތޯ އެފްއޭއެމުން އަންނަނީ އެޗްޕީއޭއާ އެކު މަޝްވަރާތަކެއް ކުރަމުންނެވެ.\nގައުމީ ޓީމުގެ ކޯޗު ނެދަލެންޑްސްގެ މާޓިން ކޫޕްމަންގެ އިރުޝާދުގެ ދަށުން މިހާތަނަށް ރަސްމީކޮށް އަދި މެޗަކަށް ނުކުމެފައެއް ނުވެ އެވެ. ދެ ފަހަރެއްގެ މަތިން ޕްރެކްޓިސްތައް ކުރިއަށްގެންގޮސްފައިވާއިރު، ކޮލިފައިންގެ މެޗުތައް އަންނަ އަހަރަށް ފަސްކުރުމާ އެކު މިހާރު އޮތްގޮތުން މި އަހަރު ގައުމީ ޓީމަށް ރަސްމީ މެޗެއް ނޯންނާނެ އެވެ. މި އަހަރު ސެޕްޓެމްބަރު މަހު ބަންގްލަދޭޝްގައި ބާއްވަން ތާވަލުކޮށްފައި އޮތް ސާފް ސުޒުކީ ކަޕް ވެސް ވަނީ ކޮވިޑް-19 ގެ ސަބަބުން އަންނަ އަހަރަށް ފަސްކޮށްފަ އެވެ.\nއޭއެފްސީން ވަނީ ވޯލްޑް ކަޕް ކޮލިފައިންގެ މެޗުތައް އަންނަ އަހަރަށް ފަސްކުރަން ނިންމި ނަމަވެސް އޭއެފްސީ ކަޕްގެ މެޗުތައް ކުރިއަށްގެންދަން ނިންމައިފަ އެވެ. އެ ގޮތުން ގްރޫޕް ސްޓޭޖްގެ މެޗުތައް ކުރިއަށްގެންދަނީ ކޮންމެ ގްރޫޕެއް ވަކިން ސެންޓްރަލައިޒްކޮށް ވަކި ދަނޑެއްގަ އެވެ.


MDP "Male' City Council Workshop" kaamiyaabu kamaaieku...\nރާއްޖެ - މާލޭ ސިޓީ ކައުންސިލް\nއެމްޑީޕީ "މާލޭ ސިޓީ ކައުންސިލް ވަރކްޝޮޕް" ކާމިޔާބުކަމާއެކު ނިންމާލައިފި\nމި ވޯކްޝޮޕް ކުރިއަށް ގެންގޮސްފައިވަނީ ހޮނިހިރު ދުވަހު ހެނދުނު 9:30 އިން މެންދުރުފަހު 3:30 އަށް\nމިއަހަރުގެ ބަޖެޓް ބޭނުންކުރާނެ ގޮތާއިމެދު ވަނީ މަޝްވަރާކޮށްފައި\nމަޝްވަރާ ތަކަށްފަހު ހުށަހަޅާ ކަންކަން ދާނީ އެމްޑީޕީން ނެރޭ މެނިފެސްޓޯއަށް\nކ. މާލެ 25 ޖެނުއަރީ 2020 | ހޮނިހިރު 20:54 2,217\nމާލޭ ސިޓީ ކައުންސިލް ވޯކްޝޮޕް ކުރިއަށްދަނީ - ޔޫސުފް ސޮފްވާން ރަޝީދު\nއެމްޑީޕީން އިންތިޒާމުކޮށްގެން މާލެ ސިޓީގައި ކުރިއަށް ގެންދިޔަ މާލެ ސިޓީ ކައުންސިލް ވަރކްޝޮޕް ކާމިޔާބުކަމާއެކު ނިންމާލައިފިއެވެ.\nހޮނިހިރު ދުވަހު ހެނދުނު 9:30 އިން މެންދުރު ފަހު 3:30 އަށް ދަރުބާރުގޭގައި ކުރިއަށް ގެންދިޔަ ވަރކްޝޮޕްގައި މާލޭގެ ދާއިރާ ތަކުގެ ރައްޔިތުންގެ މަޖިލިސް މެންބަރުންނާއި، ކައުންސެލަރުންނާއި، ކެނޑިޑޭޓުންނާއި، ކެންޑިޑޭޓުންގެ ކެމްޕޭން ޓީމުތަކާއި، ޤައުމީ މަޖިލިސް މެންބަރުންނާއި، ޕާޓީގެ ލީޑަރޝިޕާއި، ،ޑަބްލިއު ޑީ ސީގެ މެންބަރުންވަނީ ބައިވެރިވެފައެވެ.\nރާއްޖެ އެމްވީއަށް މަޢުލޫމާތު ދެއްވަމުން ގަލޮޅު އުތުރު ދާއިރާގެ މެންބަރު އީވާ ޢަބްދުﷲ ވިދާޅުވީ ގްރޫޕުތަކަށް ބަހާލައިގެން ކުރިއަށް ގެންދިޔަ މި ވަރކްޝޮޕްގައި މަޝްވަރާކޮށްފައިވަނީ މާލެ ސިޓީ ސާފުތާހިރު ކުރާނެ ގޮތާއި، މާލެ ސިޓީ ރައްކާތެރި ސިޓީއަކަށް ހެދުމާއި ، އިތުރަށް އާމްދަނީ އާއި ވަޒީފާ ހޯދާނެ ގޮތާއި ، ބޯހިޔާވަހިކަން ފޯރުކޮށްދޭނެ ގޮތްތަކާއި، މާލޭގެ މަގުތައް ތަަރައްޤީކުރާނެ ގޮތްގޮތާއި ، ޕާކުތައް ހަދާނެ ގޮތްތަކާއި ، ހުސްޖާގަ ހަދާނެ ގޮތްގޮތްތައް އަދި މުނިފޫހި ފިލުވުމަށް ކުރާނެ ކަންކަމާމެދުގައި ކަމަށެވެ.\nމީގެއިތުރުން 2020 ވަނަ އަހަރުގެ ބަޖެޓު ބޭނުންކުރާނެ ގޮތާއި ކުރިއަށް ފަސް އަހަރަށް އިންތިޚާބުކުރާ މާލެ ސިޓީ ކައުންސިލުން މާލެއަށް ފޯރުކޮށްދޭނެ މަޝްރޫޢުތަކާއި ގުޅޭގޮތުން މަޝްވަރާ ކޮށްފައިވާ ކަމަށެވެ.\nމި ކޮންފަރެންސްގައި މަޝްރޫޢުތައް ހިންގާނެ ލަނޑުދަނޑިތަކަށާއި ސުންގަޑިތަކާމެދުވެސް ވަނީ މަޝްވަރާ ކޮށްފައިވާ ކަމަށް އީވާ ވިދާޅުވިއެވެ.\nމަޝްވަރާ ނިމޭއިރު ރައީސް ސޯލިހުގެ މެނިފެސްޓޯ އާއި އެމްޑީޕީގެ އެޖެންޑާ 19 ރަށްޔިތުންގެ މަޖިލީހުގެ މިދިޔަ އަހަރުގެ މެނިފެސްޓޯއާއި އަދި ލޯކަލް ކައުންސިލަށް ނުކުންނަ މެނިފެސްޓޯއާއި ހުރިހާ މެނިފެސްޓޯއެއް އޮންނާނީ ސްޓްރީމްލައިން ވެފައި. މާލޭ ރަށްވެހިންނަށް މާލޭގައި އަދި މާޅެގައި ދިރިއުޅޭ ރަށްވެހިންނަށް މާލޭ އިތުރަށް ހިތްގައިމުކޮށްދޭން ހިތްހަމަޖެހޭ ތަނަކަށް ހަދަން ފޯރުކޮށްދޭނީ ކިހިނެތްތޯ މަޝްވަރާ މި ކުރަނީ\n~ ގަލޮޅު އުތުރު ދާއިރާގެ މެންބަރު އީވާ އަބްދުﷲ\nމި މަޝްވަރާ ތަކަށްފަހު ހުށަހަޅާ ކަންކަން ދާނީ އެމްޑީޕީން ނެރޭ މެނިފެސްޓޯއަށް ކަމަށް އީވާ ވިދާޅުވިއެވެ.


Shahid china ah vadaigathee goiy husvumun: Shiyam | Mihaaru\nޝާހިދު އިއްޔެ ޗައިނާ އަށް ވަޑައިގެން އެއާޕޯޓުގައި: ރާއްޖެ އާއި ޗައިނާއާ ދެމެދު އޮތް ގުޅުން ވަރަށް ބޮޑަށް ހީނަރުވެފައިވާ ކަމަށް ޕީޕީއެމުން ބުނި ނަމަވެސް ފޮރިން މިނިސްޓްރީން ބުނަނީ ޝާހިދުގެ ދަތުރުން ގުޅުން އިތުރަށް ބަދަހިވާނެ ކަމަށް. --ފޮޓޯ/ފޮރިން މިނިސްޓްރީ\nދެ ދުވަހުގެ ދަތުރެއްގައި ޝާހިދު ޗައިނާ އަށް އިއްޔެ ވަޑައިގަތީ އެ ގައުމުގެ ފޮރިން މިނިސްޓަރު ވާންގް ޔީގެ ދައުވަތަކަށެވެ. މިއީ މި ސަރުކާރުގެ ފޮރިން މިނިސްޓަރުގެ ހައިސިއްޔަތުން ޝާހިދު އެ ގައުމަށް ވަޑައިގެންނެވި ފުރަތަމަ ފަހަރެވެ.\nޝިޔާމް ވިދާޅުވީ މި ސަރުކާރުން ޗައިނާ އަށް ކުރާ ރަސްމީ ފުރަތަމަ ދަތުރުގައި ޝާހިދު ވަޑައިގަތުމުން މަރުހަބާ ދަންނަވަން އެ ގައުމުގެ އިސް ބޭފުޅުން އެއާޕޯޓަށް ވެސް ވަޑައިނުގަންނަވާ ކަމަށެވެ. އެ މަންޒަރު އޭނާ މާނަ ކުރައްވަނީ ރާއްޖެ އިން ކަންކަން ކުރަމުންދާ ގޮތުން ޗައިނާ ނުރުހުންވެފައި އޮތް ކަމެވެ.\n"އެ ފެނުނީ ރާއްޖެ އާއި ޗައިނާގެ ގުޅުން ހީނަރުވެފައި އޮތް މިންވަރު،" އޭނާ ވިދާޅުވި އެވެ.\nForeign Minister @abdulla_shahid China ah kurevvi rasmee furatahama dhathurufulhugai China ge faraathun Raajjeyge foreign ministerah maruhabaa dhannavan evves iss beyfulhaku vadaigen neikan dhakkuvaidhenee dhe sarukaaruge HEENARU gulhun. https://t.co/AoXJQC3QDO\n— Ahmed Shiyam (@Shiyamaldives) September 17, 2019\nޝާހިދުގެ ޗައިނާ ދަތުރާ ގުޅޭ ގޮތުން ޝިޔާމްގެ ޓުވީޓެއް.\nއޭނާ ވިދާޅުވި ގޮތުގައި ކުރީގެ ރައީސް އަބްދުﷲ ޔާމީންގެ ސަރުކާރުގައި، ދިވެހިރާއްޖޭގެ ތަރައްގީގެ ބައިވެރިއެއްގެ ގޮތުގައި އޮތް ޗައިނާގެ ގުޅުމަށް ބުރޫއެރީ އަވަށްޓެރި އެހެން ގައުމުތަކަށް އިސްކަންދީ، ސަރުކާރުގެ އަމަލުތަކުންނެވެ.\nމި ސަރުކާރުން އެންމެ ބޮޑު އިސްކަމެއް ދިނީ، ކުރީގެ ރައީސް އަބްދުﷲ ޔާމީންގެ ސަރުކާރުގައި އަވަށްޓެރި އިންޑިއާއާ އެކު ގޯސްވެފައި އޮތް ގުޅުން ބަދަހި ކުރުމަށެވެ. ޔާމީންގެ ސަރުކާރުގައި، އިންޑިއާ އަށް ވުރެން އިސްކަން ދިނީ ޗައިނާގެ ގުޅުމަށެވެ.\nބައިނަލްއަގުވާމީ ގުޅުންތައް ބަދަހިކުރަން މިހާތަނަށް ވިއްސަށް ވުރެ ގިނަ ގައުމަށް ޝާހިދު ވަޑައިގެންނެވި އިރު ޗައިނާ އަށް އިސްކަން ނުދެއްވި ކަމަށް ޝިޔާމް ވިދާޅުވި އެވެ. ޗައިނާ އަށް ވަޑައިގަތީ ސަރުކާރުން އެހީ ބޭނުންވެ މަޖުބޫރީ ހާލަތެއް މެދުވެރިވުމުން ކަމަށް ވިދާޅުވި އެވެ.\n"މި ސަރުކާރުން މިއޮތީ ޗައިނާގެ އެހީ ވަރަށް ބޮޑަށް ބޭނުންވެފައި. ހަގީގަތުގައި ނާށިގަނޑު ހިފައިގެން މި ވަޑައިގަތީ،" ޝިޔާމް ވިދާޅުވި އެވެ.\nއޭނާ ވިދާޅުވި ގޮތުގައި އެންމެ ފަހަތުން ޗައިނާ އަށް ޝާހިދު ވަޑައިގަތީ އިންވެސްޓްމެންޓްތައް ގެންނަން ކުރިން ކުރެއްވި ދަތުރުތަކުން އެދެވޭ ހައްލެއް ނުފެނުމުންނެވެ.\nޝާހިދުގެ ދަތުރުތަކުން އެހީ ނުލިބޭ ކަަމަށް ޝިޔާމް ވިދާޅުވިއިރު، ފޮރިން މިނިސްޓްރީން ބުނެފައި ވަނީ މިނިސްޓަރު ޝާހިދުގެ ދަތުރުތަކުން އެކަނިވެސް ގާތްގަނޑަކަށް ދެ ބިލިއަން ރުފިޔާގެ އެހީ ރާއްޖެ އަށް ވަނީ ލިބިފަ އެވެ.\nތަރައްގީ އާއި އަސާސީ ޚިދުމަތްތަކުގެ މަޝްރޫއުތައް ކުރިއަށް އެބަދާ ކަމަށް މި ސަރުކާރުން ބުނަމުން އައި ނަމަވެސް ޝިޔާމް ދެކެވަޑައިގަންނަވާ ގޮތުގައި ތަރައްގީގެ ހުރިހާ މަޝްރޫއެއްގެ ސްޕީޑު ދަށްވެ، ބައެއް ކަންކަން ވަނީ ހުއްޓިފަ އެވެ.\nޝާހިދުގެ ޗައިނާ ދަތުރުފުޅަކީ މާ ކާމިޔާބު ދަތުރަކަށް ވާނެ ކަމަށް ޕީޕީއެމުން އުއްމީދެއް ނުކުރެ އެވެ.\nއެއީ، ޝިޔާމް ވިދާޅުވި ގޮތުގައި، ޗައިނާއާ މެދު ސަރުކާރުން ވިސްނުން ގެންގުޅޭ ގޮތާއި އަމަލުކުރަމުން އަންނަ ގޮތުންނެވެ. ޗައިނާގެ އެހީ ބޭނުން ނަމަ، ސަރުކާރުން ޖެހޭނީ އެ ގައުމުން ހުށަހަޅާ ޝަރުތުތަކަށް އެއްބަސްވާން ކަމަށް ވެސް ޝިޔާމް ވިދާޅުވި އެވެ.\nފޮރިން މިނިސްޓްރީން ބުނީ ޝާހިދުގެ ދަތުރުގައި ޗައިނާގެ ނައިބު ރައީސް ވޭންގް ގިޝާން އާއި ސްޓޭޓް ކައުންސިލްގެ އިތުރުން ފޮރިން މިނިސްޓަރު ވޭންގްއާ ބައްދަލުކުރައްވައި ދެ ގައުމުގެ ގުޅުން ބަދަހިކުރުމާ ގުޅޭ ގޮތުން މަޝްވަރާކުރައްވާނެ ކަމަށެވެ.\nއޭގެ އިތުރުުން އޭޝިއަން އިންފްރަސްޓްރަކްޗާ އިންވެސްޓްމަންޓް ކުންފުނީގެ ޗީފް އިންވެސްޓްމަންޓް އޮފިސަރު ލީ ޑީޖީ ޕަންޑިއަން އަދި ބެއިޖިން އާބަން ކޮންސްޓްރަކްޝަން ކުންފުނީގެ ރައީސް ލީ ޑައޮސޮންގްއާ ވެސް ބައްދަލުކުރައްވާނެ ކަމަށް ފޮރިން މިނިސްޓްރީން ބުންޏެވެ.\nޗައިނާ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ޕީޕީއެމް ރާއްޖެ-ޗައިނާ މެމްބަރު އަހުމަދު ޝިޔާމް (ނައިފަރު) ފޮރިން މިނިސްޓަރު އިދިކޮޅު ފަރާތްތައް ޑިޕްލޮމެސީ ޑިޕްލޮމެޓިކް ގުޅުން\n39 ކޮމެންޓް, 68 ރިއެކްޝަންސް\nސިޔާމަކަށް ނޭގޭނެ މިސަރުކާރުގެ ޕުލޭނެއް ނިކަން ބަލަން ތިބެބަލަ ދުވަސް ކޮޅަކުން ކުޅިވަރު ފެންނާނެ މީކީ ޔާމިނު ހިންގިކަހަލަ ރިސްވަތު ނަގައިގެން ކަންކަން ކުރާނެ ސަރުކާރެއްނޫން ސުކުރިއްޔާ އިބޫ\nޗައިނާއަށް ދިޔާއީ ގޮތްހުސްވެ ޝިޔާމުމެން ޗައިނާއަތުން ނަގާފައިވާ ލާެރި ދެއްކޭނެ ގޮތެއް ހޯދަން. ޝިޔާމުމެންގެ ގެދޮރު ވިއްކާލާ އެކައުންޓް ފްރީޒްކޮށްގެންވެސް އެބަޖެހޭ ގޮތްހޯދަން. މިސަރުކާރު ގޮތެއްހުހެއްނުވާނެ. ޔާމިނުގެ ޝަރީއަތް ނިމެންދެން ބަލަންތިބޭ ގޮޮތްހުސްވިތޯ.\nއިންޑިއާ އެހީވެސް ހަމަ އެހެންދޯ މަސައްކަތް ކުރުވަން ޖެހެނީ އިންޑިއާ ކުންފުންޏެއް ލައްވާ ތަފާތަކީ ޗައިނާއިން މަސައަކަތް ނިންމާލެއް އަވަސްވާނެ އިންޑިއާއަށްވުރެ, ކޮލިޓީވެސް ރަގަޅުވާނެ\nއެހެންވޯމަތޯ އިންޑިޔާއިންފަންޑުކުރާޕްރޮޖެކްޓްތަށް އިންޓަރނޭޝަނަލް ބިޑަށްގޮސް މާރކެޓްވެލިޔު އިން ބިޑްނަގަނީ5ގުނަ ބޮޑުކޮށްގެންނެއްނޫންދެނީ. ފޮރިންކަރަންސީ ސަޕޯޓްދެނީ ހިލޭ އެހީގެގޮތުގައި، ލޯނުދެނީ6ޕަރސަންޓަށްވުރެދަށްކޮށް އަދަދު ބޮޑު ޗައިނާއިން ދޭއިރު އެހެންވާނެތާ5ރުފިޔާ 25 އޭކިޔާފަ ދިއްކޮށްލާއިރު5ގުނަބޮޑުވެއްޖެދޯ މިސާލު ރާއްޖެމީހަކުއިސްކުރެއް ޖަހާދެނީ5ރުފިޔާއަށް ޗަިއިނާއިން 25 ރުފިޔާއަށް ޕްރޮޖެކްޓްވެލިޔު އެބުރިފައޭގެން5ރުފިޔާމަގޭ ޖިބަށް\nއަންނިޔޭ އުޅެނީ ޗައިނާޔާ އަޅައިގަނެ ގެން މިސަރުކާރަކުން ނޫނޭ އަންިގެ ވާހަކަތައް ހުރި ގޮތުން ދައުވަތު ނުލިބި 10 މަސްދުވަސް ފާއިތުވެގެން ދިޔައީ ދިހަމަސް ފަހުން ނަމވެސް ދައުވަތު ލިބިއްޖެތާ\nތިލިބޭ ފައިސާތައް ވަންނަނީ ކޮންތާކަންހޭ. ޝާހިދު ޖަވާބުދީބަލަ.\nކަލޭމެން ތިބެބަލަމަޑުން ތިލަފުއްޓާހަމަޔައް ބުރިޖެއްއަޅަން މޯދީކާރީބުނީމަ ނޫނެކޭނުނީ އެހެންވެ ޗައިނާއިން ކޮއްދޭތޯ އެދިޔައީ\nއޮނަރަބްލް އަފީފްދީދީގެ ސަޕޯޓަރު.\nރައްޔިތުންނިކުމެ ޔާމީނުގެވެރިކަންވައްޓާލިސަބަބު ޔާމީނުގެއަރިހުގައިތިބި ގިނަމީހުނަށް ޤަބޫލުކުރެވެންފަށައިފި. #\nގޮތް ހުސްވިޔޭ! ކީކޭ ތިކިޔަނީ؟\nޝިޔާމެވެ! މާލެ-ވިލިނގިލި-ގުޅީފަޅު-ތިލަފުށި ބުރިޖުގެ ޕްރޮޖެކްޓުގެ ފައިސާ ހުރީ ހަމަ ޖެހިފައެވެ. ސިންގަޕޫރާއި، އަވަށްޓެރި ސްރީލަންކާއަށްވުރެ ބޮޑު ބައިނަލްއަގްވާމީ ޕޯޓެއް ގުޅީ ފަޅުގައި ތަރައްގީ ކުރުމުގެ ފައިސާ ހުރީ ހަމަޖެހިފައެވެ. އުތުރާއި، ދެކުނުގައި ހަދާ2ޓްރާންސިޕްމެންޓް ޕޯޓުގެ ފައިސާ ހުރީ ހަމަޖެހިފައެވެ. އައްޑު އަތޮޅާއި، އުތުރާއި ދެކުނާއި، މެދުރާއްޖެތެރޭގައި ތަރައްގީކުރާ5ސިޓީގެ ފައިސާ ހުރީ ހަމަވެފައެވެ. ކުޅިބަލަން މަޑުކޮށްލާށެވެ.\nސާބަހޭ ނަޖުދާ... ޝިޔާމުމެންގެ ހުވަފެނީ ތަރައްގީގެ ބާނީގެ ނަން ފުހެވޭކަށް މާކަށް ގިނަދުވަހެއް ނެތް..\nޖަމާވެފަހުރި ތަނެއް ބުނެލިނަމަ. ގިނަކަމުން އެކި ކުދިންގެ ގޭގެއަށް ބަހާފަދޯހުރީ. ބަޖެޓް ދެފަރަށް އިތުރުކޮށްފި ރިޒާވް މަދުވެއްޖެ. ތަރައްގީއަށް ކުރިކަމެއްނެތް ވައްކަމެއް ނުކުރޭ. ޖަމާވެފަހުރީ.\nނާށިގަޑުހިފަިގެންވެސް ދާން ޖެހޭނެތާ ތިބޭފުޅުންގެ ސަރުކާރު ދިޔައީ ރާއޖޭގަ ހުރިއްޔާ ހުރި ހުރިހާ ލާރިއެއް ގޯނިގޯންޏަށް އަޅައިގެން ވިއްޔާ. ލަދު ހަޔާތް ކުޑައެއްނުން އަދި ވާހަކަ ދައްކަން.


Miaharakee Tourism Ah Emme Bodu Kurierumeh Ai Aharu - MMPRC - Vaguthu\nމިއަހަރަކީ ފަތުރުވެރިކަމަށް އެންމެ ބޮޑު ކުރިއެރުމެއް އައި އަހަރު - އެމްއެމްޕީއާރްސީ\nއެމްއެމްޕީއާރްސީގެ އެމްޑީ ޠައްޔިބު ނޫސްވެރިންނަށް މައުލޫމާތު ދެއްވަނީ\nމިއަހަރުގެ މެދުތެރެއާއި ހަމައަށް އާދެވުނުއިރު ވަރަށް ގިނަ ކަންތައްތައް ކުރެވިއްޖެ ކަމަށާއި ފާއިތުވި ފަސް އަހަރަށް ބަލާއިރު ފަތުރުވެރިކަމަށް އެންމެ ބޮޑު ކުރިއެރުމެއް އައިސްފައިވަނީ މިއަހަރުގެ ފުރަތަމަ ހަމަހުގައި ކަމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ މެނޭޖިންގ ޑިރެކްޓަރ ތޮއްޔިބު މުހައްމަދު ވިދާޅުވެއްޖެއެވެ.\nސަރުކާރުގެ ފަރާތުން ދިވެހިރާއްޖޭގެ ފަތުރުވެރިކަން އިޝްތިހާރުކުރަން ކަނޑައަޅާފައިވާ ކޯޕަރޭޝަނަކީ އެމްއެމްޕީއާރުސީއެވެ.\nއިއްޔެ ކުރިއަށްދިޔަ ނޫސްވެރިންގެ ބައްދަލަވުމުގައި ތޮއްޔިބު ވިދާޅުވީ، އެމްއެމްޕީއާރުސީގެ ފަރާތުން ފަތުރުވެރިކަން ކުރިއެރުވުމަށް މިއަހަރުގެ ފުރަތަމަ ހަމަސް ދުވަހުގެ ތެރޭގައި ވަރަށް ގިނަ ކަންތައްތަކެއް ކުރެވިއްޖެކަމަށެވެ. އަދި ރަނގަޅު ފީޑްބެކްވެސް ލިބިފައިވާ ކަމަށް ތޮއްޔިބު ވިދާޅުވިއެވެ.\nތޮއްޔިބު ވިދާޅުވީ މިއަހަރުގެ ޖޫންމަހުގެ ނިޔަލަށް ބަލާއިރު ފަތުރުވެރިކަމަށް އައިސްފައިވާ ކުރިއެރުމަކީ 2013 އިން ފެށިގެން މިހާތަނަށް ލިބުނު އެންމެ ބޮޑު ކުރިއެރުން ކަމަށާއި އެމުއްދަތުގެ ތެރޭގައި ރާއްޖޭގެ ޓޫރިޒަމް 19 އިންސައްތަ ކުރިއަށް ޖެހިފައިވާކަމަށެވެ.\nރާއްޖެއަށް 21 އޮގަސްޓާ ހަމައަށް އެއްމިލިއަން ޓޫރިސްޓުން އައިސްފައިވާ ކަމަށް ތޮއްޔިބު ވިދާޅުވިއެވެ. އޭގެ ފަހުން 25 އޮގަސްޓާއި ހަމައަށް އައިއިރު 1.1 މިލިއަން ޓޫރިސްޓުން އައިސްފައިވާ ކަމަށްވެސް ތޮއްޔިބު ވިދާޅުވިއެވެ. އޭނާ ވިދާޅުވީ ރައީސުލްޖުމްހޫރިއްޔާގެ ޓާގެޓް ކަމަށްވާ 1.5 މިލިއަން ޓޫރިސްޓުން މިއަހަރުގެ ނޮވެމްބަރ މަހުގެ ކުރީ ކޮޅުގައި ހާސިލްވެވޭނެ ކަމަށެވެ.\nއެމްއެމްޕީއާރުސީން އާންމު ކުރި ތަފާސް ހިސާބުތަކުން ދައްކާގޮތުގައި ޔޫރަޕްގެ ވަރުގަދަ މާކެޓްތަކުން އެންމެ ބޮޑު ކުރިއެރުމެއް ލިބިފައިވަނީ އިޓަލީވިލާތާއި ޖަރުމަނުވިލާތުގެ އިތުރުން އިނގިރޭސިވިލާތުންނެވެ. އަދި މި ގައުމުތަކުން ކޮންމެ އަހަރަކުވެސް ބޮޑު ކުރިއެރުމެއް ލިބެމުން އަންނަ ކަމަށް ތޮއްޔިބު ވިދާޅުވިއެވެ.\nމީގެ އިތުރުން އިންޑިއާ މާކެޓުން ފާއިތުވި ހަމަސްތެރޭ 100 އިންސައްތައިގެ ކުރިއެރުމެއްވެސް ލިބިފައިވާކަމަށް ތޮއްޔިބު ވިދާޅުވިއެވެ. އެގޮތުން މިއަހަރުގެ ފުރަތަމަ ހަމަސްތެރޭ އިންޑިއާއިން 82،140 ފަތުރުވެރިން ރާއްޖެ އައިސްފައިވާ ކަމަށް ތޮއްޔިބު ވިދާޅުވިއެވެ.\nއެމްއެމްޕީއާރުސީން މިއަހަރު ހިންގި ޕްރޮމޯޝަނަލް ހަރަކާތްތަކަށް ބަލާއިރު:\n12 ގައުމެއްގެ 15 ފެއާއެއް\n13 ގައުމެއްގެ ފަސް ރޯޑް ޝޮ\n11 ފޭމް ޓްރިޕް ރޭވި\n2 ގްލޯބަލް އެޑްވަޓައިޒްމެންޓްސް\nޑެސްޓިނޭޝަނެއްގެ ގޮތުގައި 8 އެވޯޑް\n6 ނެޓްވޯކިން ޓްރިޕްސް\n12 އެންޑޮސްމަންޓް އިވެންޓް\n1 ގެސްޓް ހައުސް ޓްރެއިނިން\nނޫސްވެރިންގެ ބައްދަލުވުމުގައި ތޮއްޔިބު ވިދާޅުވީ، މިހާރު ކުރިއަށްދާ މަސައްކަތަކީ އަންނަ އަހަރަށް ޕްލޭންތައް އެކުލަވާލުން ކަމަށާއި އެކަމަށް މިއަހަރު ރަނގަޅަށް ކުރެވުނު ކަންތަކާއި ގޯސްކޮށް ކުރެވުނު ކަންތައް ބަލައި އެކަންތައް ރަންގަޅު ކުރުމަށް މަސައްކަތް ކުރާނެ ކަމަށެވެ.\nއޮގަސްޓް 30, 2019 12:28\nތިކަމުގެ ހުރިހާ ތައުރީފެއް ހައްގު ވަނީ ވޭތުވެދިޔަ ސަރުކާރަށް. ޝުކުރިއްޔާ ރައީސް ޔާމީންގެ ޤާބިލު ސަރުކާރަށް.\nއޮގަސްޓް 30, 2019 13:24\nމި އަހަރަކީ ރިސޯރޓް ތަކުން އެންމެ ގިނަ ދިވެހި މުވައްޒަފުން ވަކިކޮށް ،ބޭރު މީހުނަށް ވަޒީފާ ދިން އަހަރު.\nވަރަށް ސަލާމް ދޮގު ސަރުކާރު. ބޭރު މީހުން ފައިބުޑުގަ ދޫހާކާ ސަރުކާރު


ސެމީ ފައިނަލުގެ ފަހު ދެޖާގަ މިސްކިތްމަގަށާއި ދޫނޑިގަމު ޖޫނިއަރ ޓީމަށް – Mikal News\nފވމ ޔޫތު ފުޓްސަލް މުބާރާތް 2019، މެޗު 16: ދޫނޑިގަލޯނާ ޖޫނިއަރ 2-1 ފވމ ޕޮލިސް\nފުވައްމުލައް ސިޓީ ސްޓޭޑިއަމްގައި މިހާރު ކުރިޔަށްދާ ފުވައްމުލައް ޔޫތު ފުޓްސަލް މުބާރާތުގެ ސެމީ ފައިނަލުގެ ފަހު ދެޖާ މިސްކިތްމަގު އެންމެގެ ގުޅުން ޓީމާއި ދޫނޑިގަލޯނާ ޖޫނިއަރ ޓީމު ހޮވިއްޖެއެވެ. ސެމީ ފައިނަލުގައި ވާދަކުރަން ޖެހޭނީ މިދެޓީމެވެ. މިއީ ގްރޫޕް2އިން ކްއާޓަރ ފައިނަލަށް އައި ދެޓީމެވެ. ސެމީ ފައިނަލުގައި ވާދަކުރާނީ މިދެޓީމެވެ. މިދެ މިދެޓީމު ގްރޫޕް ސްޓޭޖުގައި ބައްދަލުކުރި މެޗުން 9-2 ގެ ބޮޑުތަފާތަކުން މޮޅުވެފައި ވަނީ މިސްކިތްމަގު އެންމެގެ ގުޅުން ޓީމެވެ.\nސެމީ ފައިނަލުގެ ފަހު ދެޖާގަ މިސްކިތްަގުއގ. އާއި ދޫނޑިގަލޯނާ ޖނރ އަށް\nއިއްޔެ ކުޅެވުނު ކްއާޓަރ ފައިނަލް3ވަނަ މެޗުގައި ބައްދަލުކުރީ މިސްކިތްމަގު އެންމެގެ ގުޅުން ޓީމާއި ޒިކުރާ އިންޓަރނޭޝަނަލް ކޮލެޖްގެ ޓީމެވެ. މިމެޗު 6-0 ން ކާމިިޔާބުކޮށް ސެމީ ފައިނަލުގެ ޖާގަ ހޯދީ މިސްކިތްމަގު އެންމެގެ ގުޅުން ޓީީމެވެ. މިމެޗުގެ މޮޅު ކުޅުންތެރިއަކީ، މިސްކިތްމަގު އެންމެގެ ގުޅުން ޓީީމުގެ ޖާރޒީީ ނަމްބަރު 11 އަޙުމަދު މުއާޒެވެ.\nފވމ ޔޫތު ފުޓްސަލް މުބާރާތް 2019، މެޗު 15: މިސްކިތްމަގު އގ. 6-0 ޒީ-ކޮލެޖު\nއިއްޔެ ކުޅެވުނު މުބާރާތުގެ 16 ވަނަ މެޗުގައި ދޫނޑިގަލޯނާ ޖޫނިއަރ ޓީމުން ވަނީ 2-1 ން ފުވައްމުލައް ސިޓީ ޕޮލިސް ޓީމުގެ މައްޗަށް ކުރި ހޯދާފައެވެ. މިމެޗުގެ މޮޅު ކުޅުންތެރިއަކީ، ދޫނޑިގަލޯނާ ޖޫނިއަރ ޓީމުގެ ޖާރޒީީ ނަމްބަރު 1 ހަސަން ޝިފާޒު އެވެ.\nމިމުބާރާތުގައި ވާދަކުރި ދޫނޑިގަމު3ޓީމުގެ ތެރެއިން2ޓީމު ވަނީ ސެމީ ފައިނަލަށް ހޮވިފައެވެ.\nމިމުބާރާތުގެ ސެމީ ފައިނަލުގެ2މެޗު މިއަދު ކުޅެވޭނެއެވެ. މެޗުތައް ފަށާނީ 3:50 އާއި 4:50 ގައެވެ.\nމެޗު 15: 3:50 ގައި އެފްސީ ދަޑިމަގު އާއި އގ. އެފްސީ ދޫނޑިގަލޯނާ\nމެޗު 16: 4:50 ގައި މިސްކިތްމަގު އގ. ދޫނޑިގަލޯނާ ޖޫނިއަރ\n3 ނޮވެމްބަރ : 4:00 ގައި


Benzema ah Ballon d'Or haggu: Zidane - One Online\nބެންޒެމާގެ ގޯލަށްފަހު އުފާފާޅުކުރަނީ ---\nބެންޒެމާއަށް ބެލޮންޑިއޯ ހައްގު: ޒިދާން\nރެއާލް މެޑްރިޑްގެ ފްރާންސް ފޯވަޑް ކަރިމް ބެންޒެމާ އަށް ބެލޮންޑިއޯ ހައްގު ކަމަށް ލެޖެންޑް ޒައިނުއްދީން ޒިދާން ބުނެފިއެވެ.\nމިވަގުތު ދުނިޔޭގައި އެންމެ ފޯމު ރަނގަޅުކޮށް ހުރި ފޯވަޑް ބެންޒެމާ މިހާތަނަށް މި ސީޒަނުގައި ކުޅުނު 10 މެޗުން 10 ގޯލު ޖަހައިފައިވެއެވެ. މިދިޔަ ސީޒަނުގައި އޭނާ ކުޅުނު 48 މެޗުން 33 ގޯލު ޖަހައިފައިވެއެވެ. ރެއާލް މެޑްރިޑްގައި ގިނަ ދުވަސްތަކެއް ވަންދެން ބެންޒެމާއަށް ކޯޗުކަން ކޮށްދިން ޒިދާންގެ ނަޒަރުގައި އެ ތަފާސްހިސާބުތަކަށް ބަލައި، ބެންޒެމާއަކީ މިހާރު ދުނިޔޭގެ އެންމެ ކުޅަދާނަ އެއް ކުޅުންތެރިޔާކަން ސާފުވެއެވެ.\n"ކަރިމް ހުރީ ވަރަށް ރަނގަޅު ފޯމެއްގައި. އަހަރެންގެ ނަޒަރުގައި ބެލޮންޑިއޯ ދޭން އެންމެ ހައްގު މީހަކީވެސް ބެންޒެމާ،" 1998 ވަނަ އަހަރު ބެލޮންޑިއޯ ހޯދި މިޑްފީލްޑަރު ޒިދާން ބުންޏެވެ.\nޒިދާން ބުނެފައި ވަނީ ބެންޒެމާއަކީ އާދަޔާހިލާފަށް މޮޅު ކުޅުންތެރިއެއް ކަމަށާއި، އެފަދަ ކުޅުންތެރިއަކަށް ކޯޗުކަން ކޮށްދިނުމަކީ ލިބުނު ޝަރަފެއް ކަމަށެވެ. ދަނޑުމަތީގައި ކުރަން ޖެހޭނެ ކަންކަން ވަރަށް ސާފުކޮށް އަބަދުވެސް ބެންޒެމާއަށް އެނގޭނެ ކަމަށާއި، ބެލޮންޑިއޯ އަކީ ބެންޒެމާއަށް ފުރިހަމައަށް ހައްގުވާނެ އެވޯޑެއް ކަމަށް ޒިދާން ފާހަގަކުރިއެވެ.\nބެންޒެމާ އަށް ބެލޮންޑިއޯ ލިބުމަށް އޮތް ފުރުސަތުތަކާއި ގުޅިގެން އާސެނަލްގެ ކުރީގެ ކޯޗު އާސެން ވެންގާވެސް ވަނީ ވާހަކަ ދައްކާފައެވެ. ވެންގާ ބުނެފައި ވަނީ މިފަހަރުގެ ބެލޮންޑިއޯ އަށް ރަސްމީ ފެވަރިޓެއް ނެތް ކަމަށާއި، ބެންޒެމާއަކީވެސް ލިބުން ގާތް ކުޅުންތެރިއެއް ކަމަށެވެ. ސަބަބަކީ ބެންޒެމާއަކީ މިދިޔަ ސީޒަނުގައިވެސް އެންމެ ނުރައްކާތެރި، އަދި އެންމެ އިތުބާރު ކުޅުންތެރިޔާ ގޮތުގައި ފާހަގަވެފައިވާ ކުޅުންތެރިޔާ ކަމަށް ވެންގާ ފާހަގަކުރިއެވެ.\nބެލޮންޑިއޯ އެވޯޑާ ގުޅިގެން ވާހަކަ ދައްކަމުން ބެންޒެމާ ބުނެފައި ވަނީ އެއީ އަބަދުވެސް ދެކެމުން އަންނަ ހުވަފެނެއް ކަމަށާއި، ބެލޮންޑިއޯ ހޯދުމާ މިހާރު އޭނާ ހުރީ މާ ދުރުގައި ނޫން ކަމަށް ގަބޫލުކުރާ ކަމަށެވެ.\nގުޅޭ ޓެގު ފުޓްބޯޅަ ބެލޮންޑިއޯ އެވޯޑު ކަރިމް ބެންޒެމާ


Misru ge courheggai baiverivaan Imaamunnah furusath hulhuvaalaifi – adduLIVE\nމިސްރުގެ ކޯހަކަށް އިމާމުންނަށް ފުރުސަތު ހުޅުވާލައިފި\n0 Mar 13, 2018, 17:07 ލިޔުނީ ހަސަން ރަޝީދު\nމިސްރުގެ ގާހިރާގައި އޮންނަ ތަމްރީނު ޕްރޮގްރާމެއްގައި ބައިވެރިވުމުގެ ފުރުސަތު އިމާމުންނަށް އިސްލާމިކް މިނިސްޓްރީން ހުޅުވާލައިފި އެވެ.\nމިނިސްޓްރީން ބުނީ އިމާމުންގެ ފެންވަރު މަތި ކުރުމުގެ މަގުސަދުގައި މި މިނިސްޓްރީން ޚަރަދުކޮށްގެން ހިންގާ ކޯހުގައި ބައިވެރިވުމުގެ ފުރުޞަތު ރާއްޖޭގައި މިވަގުތު ތިބި އިމާމުންނާއި ދީނީ ފަތުވާ ދޭ ބޭފުޅުންނަށް ހުޅުވާލައިފައިވާ ކަމަށެވެ.\nކޯހުގެ ޝަރުތަކުގެ ތެރޭގައި ޢިއުދާދިއްޔާ/ޝަހާދާ ޘާނަވިއްޔާ ހާސިލުކޮށްފައިވުން ނުވަތަ ދީނީ ދާއިރާއަކުން ލެވެލް7ނުވަތަ އެއަށް ވުރެ މަތީ ސެޓްފިކެޓެއް ލިބިފައިވުން ނުވަތަ ދީނީ ތަޤްރީރު ކުރުމާއި ވަޢުޡު ބުނުމުގެ ހުއްދަ ލިބިފައިވުން ހިމެނެ އެވެ.\nމިނިސްޓްރީން ބުނީ ކޯހަށް ބައިވެރިން ހޮވުމުގައި އަރަބި ބަހުން ރަނގަޅަށް ލިޔަން ކިޔަން އެނގޭ މިންވަރަށާއި ޢަރަބި ބަހުގެ ކޯސް / ޓްރޭނިންތަކުގެ ލިޔެކިޔުންތައް އެނގޭ މީހުންނަށް އިސްކަން ދެވޭނެ ކަމަށެވެ.\nއެހެންވެ ޝައުގުވެރިވާ އިމާމުންނަށް ކޯހުގައި ބައިވެރިވުމުގެ ފުރުސަތު މި މަހުގެ 22 އާ ހަމައަށް ވަނީ ހުޅުވާލައިފަ އެވެ. އަދި ހުގައި ބައިވެރިވާން އެދޭ މީހުންނަކީ އިސްލާމިކް މިނިސްޓްރީގެ ދަށުގައި ނޫން އެހެން ތަނެއްގައި ވަޒީފާ އަދާ ކުރާ މީހެއް ނަމަ، ކޯހުގައި ފޮނުވުމާ މެދު އެތަނުން އިޢުތިރާޒެއް ނެތްކަމުގެ ލިޔުން ހުށަހަޅަން ޖެހެ އެވެ.


SunOnline: Inthigaalee Councilun Hulhudhuhfaaru Council ge Raees isthiufaa dhevvaifi\nއިންތިގާލީ ކައުންސިލުން ހުޅުދުއްފާރު ކައުންސިލްގެ ރައީސް އިސްތިއުފާ ދެއްވައިފި\nމުހައްމަދު މުޒައްޔިން ނާޒިމް 03 Jun 2020, 19:26\nހުޅުދުއްފާރު ކައުންސިލްގެ ރައީސް މުހައްމަދު އިބްރާހިމް: އޭނާ ވަނީ އިންތިގާލީ ކައުސިލަރު ކަމުން އިސްތިއުފާ ދެއްވައިފައި\nގާނޫނު އަސާސީއަށް ބަދަލުގެނައުމާއެކު މިހާރު އޮތް އިންތިގާލީ ކައުންސިލުން ރ. ހުޅުދުއްފާރު ކައުންސިލްގެ ރައީސް މުހައްމަދު އިބްރާހިމް އިސްތިއުފާ ދެއްވައިފި އެވެ.\nތިން އަހަރު ދުވަހަށް އިންތިހާބު ކުރި ކައުންސިލްގެ ދައުރު ކުރިން އޮތް ގޮތުން މިއަދަށް ހަމަވެއެވެ. ނަމަވެސް ކޮވިޑް19އާ ގުޅިގެން އިންތިހާބް ބޭއްވޭނެ ހާލަތެއް ނެތުމުން ދެން އިންތިހާބެއް ބޭއްވެންދެން އެ ކައުންސިލަރުންގެ މަގާމުގައި ދެމިތިބެވޭނެ ގޮތަށް ސުޕްރީމް ކޯޓުގެ ލަފައާއެކު ގާނޫނު އަސާސީއަށް ވަނީ އިސްލާހު ގެނެސްފައެވެ.\nމުހައްމަދު އިބްރާހިމް މިިއަދު "ސަން" އަށް ވިދާޅުވީ، އޭނާ ގަބޫލުކުރައްވާ ގޮތުގައި ރައްޔިތުން ކައުންސިލަރުން އިންތިހާބު ކުރީ ތިން އަހަރު ދުވަހަށް ކަމަށާއި އެހެން ކަމުން ރައްޔިތުންގެ ވޯޓަކާ ނުލާ އިންތިގާލީ ކައުންސިލެއްގައި ހުންނަން ބޭނުން ނުވާތީވެ އިސްތިއުފާ ދީފައިވާ ކަމަށެވެ.\n"ރައްޔިތުން އަޅުގަނޑު އިންތިހާބު ކުރީ ތިން އަހަރުގެ ދައުރު މިއަދަށް މި މިވަނީ ހަމަވެފައި. ދައުރު ނިމިފައި އިނީމަ، އިންތިގާލީ ކައުންސިލެއް މިހާރު މިއޮތީ. އަޅުގަނޑެއް ގަބޫލެއް ނުކުރަން ރައްޔިތުން ހޮވި ކައުންސިލަރެއްގެ ގޮތުގައި ދައުރު ނިމުނީމަ އިތުރަށް ހުރެވޭނެ ކަމަށް،" އިސްތިއުފާ ދެއްވި ސަބަބު ހާމަ ކުރައްވައި މުހައްމަދު އިބްރާހިމް ވިދާޅުވިއެވެ.\nއޭނާ ވިދާޅުވީ، ގާނޫނު އަސާސީ އިސްލާހު ކުރުމަށް ސުޕްރީމްކޯޓުން އެރުވި ލަފައާއި މަޖިލީހުން ގާނޫނު އަސާސީއަށް ގެނައި ބަދަލަށް އިހުތިރާމް ކުރައްވާ ކަމަށާއި ނަމަވެސް އޭނާ ގަބޫލު ކުރާގޮތުގައި ރައްޔިތުންގެ ވޯޓަކާ ނުލާ އިތުރަށް މަގާމުގައި ހުރުމަކީ ރަނގަޅުގޮތެއް ނޫން ކަމަށެވެ.\n"މިއީ ރައްޔިތުން އިންތިހާބު ކުރި ކައުންސިލެއްގެ ގޮތުގައި ގަބޫލު ކުރަން އަޅުގަނޑަށް ވަރަށް ދަތި. ރައްޔިތުން އިންތިހާބު ކުރި ކައުންސިލްގެ ދައުރު އެގޮތަށް ދިގު ދަންމާނަމަ، ހަމަ އެކައުންސިލަށް ލާމަރުކަޒީ ގާނޫނުގައި ބުނާ ބާރުތައްވެސް ދޭން ޖެހޭނެ ކަމަށް އަޅުގަނޑު ގަބޫލު ކުރަނީ،" މުހައްމަދު އިބްރާހިމް ވިދާޅުވިއެވެ.\nގާނޫނު އަސާސީ އިސްލާހުކޮށް ކައުންސިލްތަކުގެ ދައުރު ދިގުދެންމުމުން، އިންތިގާލީ ކައުންސިލުތަކުގެ ބޮޑެތި ބާރުުތަކެއް އަތުލާގޮތަށް އާ ގާނޫނުނެއް "އިދާރީ ދާއިރާތައް ލާމަރުކަޒީ އުސޫލުން ހިންގުން ކަށަވަރު ކުރުމުގެ ހާއްސަ ގާނޫނު"ގެ ނަމުގައި މަޖިލީހުން ފާސްކޮށް މިހާރު ވަނީ ތަސްދީގުވެސް ކޮށްފައެވެ. އެ ގާނޫނުގެ ދަށުން ކުރިން ލާމަރުކަޒީ ގާނޫނުގެ ދަށުން ކައުންސިލްތަކަށް ލިބިދޭ ގިނަ ބާރުތަކެއް ވަނީ ހަނިކޮށްފައެވެ.\nބާރުތައް ހަނި ނުކުރާނަމަ މަގާމުގައި ދެމިހުންނަވާނަންތޯ ސުވާލު ކުރުން އޭނާ ވިދާޅުވީ، އެހެން ހެދިނަމަވެސް ރައްޔިތުން އިންތިހާބު ކުރި މުއްދަތުގެ އިތުރަށް މަގާމުގައި ހުރެވިދާނެ ކަމަށް ގަބޫލު ނުކުރައްވާ ކަމަށެވެ.\n"ހާއްސަ ހާލަތެއްގައި އިންތިގާލީ މަރުހަލާގައި ކައުންސިލް އެކުލަވާލާނަމަ، އިންތިހާބު ކުރި ދައުރު ނިންމާފައި އިންތިގާލީ ކައުންސިލަށް ވަކި މެމްބަރުން [އައްޔަން ކުރެވިދާނެ]. ރައިސުލްޖުމްހޫރިއްޔާއަކީ ރާއްޖޭގެ އިދާރީ ހިންގުމުގެ އެންމެ އިސްވެރިޔާ. އެހެންވީމަ މިމަރުހަލާގައި އިދާރީ ހިންގުން ހުއްޓުމަކަށް ނުދިޔުމަށްޓަކައި ބަޔަކު އައްޔަންވެސް ކުރެވިދާނެ. ނުވަތަ ރަނގަޅު ހާލަތުގައި ހުރި ރަށްތަކުގައި އިންތިގާލީ މަރުހަލާއަށް ރައްޔިތުން ލައްވާ ރައްޔިތުން ބޭނުންވާ ބަޔަކުވެސް ހޮވިދާނެ ކަމަށް އަޅުގަނޑު ގަބޫލު ކުރަނީ،" އެމްޑީޕީގެ މެމްބަރު މުހައްމަދު އިބްރާހިމް ވިދާޅުވިއެވެ.\nއިންތިގާލީ ކައުންސިލަރުންގެ ބާރުތައް ހަނިކުރުމަށް އިދާރީ ދާއިރާތައް ލާމަރުކަޒީ އުސޫލުން ހިންގުން ކަށަވަރު ކުރުމުގެ ހާއްސަ ބިލު މަޖިލީހަށް ހުށަހެޅުއްވީ ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީގެ ޗެއާޕާސަން ހަސަން ލަތީފެވެ. އެމްޑީޕީގެ ސުޕާ މެޖޯރިޓީ އޮންނަ މަޖިލީހުން އެ ބިލު ފާސްވީ، 73 ވޯޓާއެކުވެއެވެ.\nއެ ގާނޫނުގައި ބުނާގޮތުން، ކުރިން ލާމަރުކަޒީ ގާނޫނު ބަރުދީފައިވާ ގިނަ ކަންކަން ކުރެވޭނީ ރައިސުލްޖުމްހޫރިއްޔާ އައްޔަން ކުރާ ހަތް މެމްބަރުންގެ މައްޗަށް އެކުލެވޭ އާ އެލްޖީއޭގެ ބޯޑުގެ ހުއްދަ ލިބިގެންނެވެ.\nއެގޮތުުން، ކައުންސިލުގެ އިހުތިސާސް ހިމެނޭ ތަންތަން ނުވަތަ ރައުސުލްމާލެއް ވިއްކުމާއި ހަމަސް ދުވަހަށް ވުރެ ދިގު މުއްދަތަކަށް ކުއްޔަށް ދިނުމާއި އެހެން ފަރާތަކަށް އަގެއް ނުލިބޭގޮތަށް ދިނުމާއި ނުވަތަ ހަވާލު ކުރެވޭނީ އެލްޖީއޭ ބޯޓުން ހުއްދަ ހޯދުމަށްފަހުއެވެ.\nއޭގެ އިތުރުން ކައުންސިލު ޒިންމާވާގޮތަށް ދަރަންޏަށް ފައިސާ ނެގުމާއި، ދަރަންޏަށް ފައިސާ ދިނުމާއި، އާންމު ހިދުމަތްތައް ދިނުމަށް އިންވެސްޓް ކުރުމާއި، ރައްޔިތުންގެ ނަމުގައި ހުރި ފައިސާއިން ހަރަދު ކުރުމާއި، ސަޕްލިމެންޓްރީ ބެޖެޓް ފާސް ކުރުމާއި ކައުންސިލުގެ އިދާރާގެ އޮނިގަނޑަށް ބަދަލު ގެނައުމާއި، ކައުންސިލަށް މުވައްޒަފުން ލުމާއި ވަކިކުރުމުގެ ކަންކަންވެސް ކުރަންވާނީ އެލްޖީއޭގެ ހުއްދަ ހޯދުމަށް ފަހު ކަމަށް އިއްޔެ ރައީސުލްޖުމްހުރިއްޔާ ތަސްދީގު ކުރި އެ ގާނޫނުގައި ބުނެއެވެ.\nއިންތިގާލީ ކައުންސިލަށް މީހުން އައްޔަން ކުރެއްވުމަށް މުހައްމަދު އިބްރާހިމް ތާއީދު ކުރެއްވިނަމަވެސް، މިކަމުގައި ސުޕްރީމް ކޯޓުން މަޖިލީހަށް އެރުވި އިޝްތިޝާރީ ލަފާގައި ބުނެފައި، ރާއްޖެއަކީ ދީމިގްރާތީ ހަމަތަކުގެ މައްޗަށް ބިނާވެފައިވާ ދައުލަތެއް ކަމަށް ގާނޫނުއަސާސީގަައި ބަޔާންކޮށްފައިވާއިރު، އެ މައިގަނޑު އުސޫލު ދެމެހެއްޓޭކަން ކަށަވަރުކުރެވޭނެ ގޮތަކީ ކަނޑައެޅި ބަޔާންވެގެންވާ މުއްދަތުތަކުން މިނިވަންކަމާއެކު ބޭއްވޭ އިންތިހާބުތަކުގައި ރައްޔިތުން އިންތިހާބުކުރާ މަންދޫބުން މެދުވެރިކޮށް ދައުލަތުގެ ކަންކަން ހިންގުން ކަމަށެވެ.\nއިންތިގާލީ ކައުންސިލުން މުހައްމަދު އިބްރާހިމް އިސްތިއުފާ ދެއްވިއިރު، ތިން އަހަރުގެ ދައުރު ހަމަވުމުން މަގާމުން އިސްތިފާ ދެއްވާނެ ކަމަށް މީގެ ކުރިން އެހެން ކައުންސިލަރުންވެސް ވަނީ ވިދާޅުވެފައެވެ.